title: ครอบครัวจอมวุ่น บ้านอุ่นไอรัก

text:
ชา ซุน-บง พ่อหม้ายซึ่งอุทิศเวลาทั้งชีวิตของตัวเองในการเลี้ยงดูลูกๆทั้งสามคน ทุ่มเทให้พวกเขาอย่างไม่มีเงื่อนไข แม้ลูกๆจะมีนิสัยเห็นแก่ตัว เอาแต่ตัวเองเป็นหลัก และไม่ค่อยเกรงใจพ่อก็ตาม
ลูกสาวคนโตของเขา ชา คัง-ชิม เป็นสาวแกร่งและทำงานเก่ง หน้าที่การงานดี แต่หลังจากเคยอกหักครั้งใหญ่ เธอก็ตั้งปณิธานว่าชีวิตนี้จะไม่แต่งงาน และอยู่เป็นโสดจนตาย ในขณะที่ลูกชายคนรอง ชา คัง-แจ เป็นแพทย์มือหนึ่ง แต่ไม่พอใจกับฐานะครอบครัวของตนเอง คิดเสมอว่าถ้าพ่อร่ำรวยกว่านี้ เขาคงไปได้ไกลกว่าที่เป็นอยู่ และลูกชายคนเล็กของเขา ชา ดัล-บง เป็นชายหนุ่มร่าเริงน่ารัก รักพ่อและครอบครัว แต่ไม่เอาถ่าน สร้างปัญหาอยู่เสมอ มีปมด้อยว่าตนเองไม่เก่งอย่างพี่ๆทั้ง 2 คน


title: ครอบครัวจอมวุ่น บ้านอุ่นไอรัก

text: เมื่อ ซุน-บง พบว่าตนเองเป็นมะเร็งระยะสุดท้าย จะมีชีวิตอยู่ได้อีกไม่นาน เขาจึงตัดสินใจใช้เวลาที่เหลืออยู่ในการสอนบทเรียนแก่ลูกๆเป็นครั้งสุดท้าย เพื่อให้พวกเขาสามารถอยู่ได้อย่างมีความสุขเมื่อตัวเขาไม่อยู่แล้ว The drama aired with English subtitles on KBS World two weeks after its initial broadcast in Korea.


title: อั๊กเกรทซูโกะ

text:
อั๊กเกรทซูโกะ () เป็นการ์ตูนอะนิเมะแนวสุขนาฏกรรม สร้างโดยบริษัทซานริโอ ออกอากาศทางโทรทัศน์โตเกียวบรอดแคสติงซิสเตม วันที่ 2 เมษายน พ.ศ. 2559 - 31 มีนาคม พ.ศ. 2561 ออกอากาศทางเน็ตฟลิกซ์ทั่วโลกในวันที่ 20 เมษายน พ.ศ. 2561
อั๊กเกรทซูโกะเล่าเรื่องราวการใช้ชีวิตประจำวันของเรตซูโกะ สาวออฟฟิศธรรมดาๆ วัย 20 กลางๆ ที่ทำงานในออฟฟิศแห่งหนึ่งที่รวบรวมเอาคนทุกประเภทที่จะหาได้ตามออฟฟิศทั่วไปมาให้คุณได้เห็น ไม่ว่าจะเป็นเพื่อนร่วมงานอวดรวย เจ้านายจอมเผด็จการ คุณป้าขาเมาท์ ลูกน้องจอมเลีย และรุ่นพี่จอมข่ม หน้าฉากเธอต้องรับบทเป็นพนักงานที่ก้มหน้าก้มตาทำงาน ไม่ว่าจะลำบากขนาดไหนเธอก็ปริปากบ่นไม่ได้ แต่หลังจากที่เลิกงานแล้วเธอจะแวะไปที่ร้านคาราโอเกะแห่งหนึ่งเพื่อระบายอารมณ์ด้วยการร้องเพลงเดธเมทัล โดยที่เธอไม่เคยบอกเรื่องนี้ให้ใครรู้เลย


title: แกเบรียล (อัลบั้ม)

text: แกเบรียล () คืออัลบั้มสตูดิโอชุดที่ 2 ของแกเบรียล นักร้องหญิงอาร์แอนด์บีชาวอังกฤษ ออกจำหน่ายเมื่อช่วงปี พ.ศ. 2539 ติดบนชาร์ตอัลบั้มของสหราชอาณาจักรในอันดับที่ 11 และได้รับการยืนยันยอดขายในระดับแพลตินัม


title: ทรอเฟเดช็องปียง

text: ทรอเฟเดช็องปียง () เป็นการแข่งขันฟุตบอลชิงถ้วยในประเทศฝรั่งเศสระหว่างผู้ชนะลีกเอิงกับผู้ชนะกุปเดอฟร็องส์ในฤดูกาลล่าสุด เริ่มแข่งขันโดยใช้ชื่อนี้ตั้งแต่ ค.ศ. 1995


title: พระนามสิรินธร

text: พระนามสิรินธร ( Princess Maha Chakri Sirindhorn เป็นพรรณไม้ในวงศ์กุหลาบ ที่เกิดจากการติดตาจนกลายเป็นกุหลาบสายพันธุ์ใหม่ มีดอกสีชมพูเหลือบเหลือง ซึ่งเป็นกุหลาบจากการกลายพันธุ์จากสายพันธุ์ ชื่อ Madras ของบริษัทที่ผลิตกุหลาบที่ใหญ่ที่สุดในอเมริกา คือ บริษัท แจ็คสันแอนด์เพอร์กินส์ จำกัด


title: พระนามสิรินธร

text: พระนามสิรินธร ค้นพบโดย นายจีระ ดวงพัตรา แห่งไร่จีระโรสเนิสเซอรี่ ตำบลหนองเหียง อำเภอพนัสนิคม จังหวัดชลบุรี ได้ทำการสั่งกุหลาบ Mardrasเข้ามาปลูกได้ประมาณ 2-3 เดือน พบว่าเกิดกลายพันธุ์ในต้นเดียวกัน และเมื่อติดตาใหม่จนแน่ใจว่าเป็นสายพันธุ์ใหม่ จึงได้ขอชื่อพระราชทานจากสมเด็จพระเทพรัตนราชสุดาฯ สยามบรมราชกุมารี อันเป็นที่มาของชื่อ กุหลาบสายพันธุ์ "พระนามสิรินธร" นี้ โดยกุหลาบชนิดนี้นับได้ว่าเป็นกุหลาบสายพันธุ์ที่โดดเด่นที่สุด เพราะเป็นกุหลาบไม้พุ่มขนาดกลางชนิดดอกโต (Bush - Rose) กลีบดอกซ้อนแน่น ดอกมีสีชมพูเหลือบเหลือง มีความสวยงามโดดเด่นเหนือกว่ากุหลาบสายพันธุ์อื่นๆ


title: พระนามสิรินธร

text: กุหลาบ "พระนามสิรินธร" เป็นพรรณไม้ประเภทไม้พุ่มขนาดกลาง และจะมีความสูงอยู่ที่ประมาณ 70 เซนติเมตร ลักษณะของลำต้นมีสีน้ำตาลและมีหนามแหลม ส่วนของใบเป็นใบประกอบแบบขนนกปลายคี่ ใบย่อยรูปรี ออกเวียนสลับกัน มีปลายใบแหลมและโคนใบสอบ ขอบใบจักเป็นแบบฟันเลื่อย มีดอกออกเป็นดอกเดี่ยว ออกที่ปลายกิ่ง สีของดอกกุหลาบมีสีชมพูอมเหลือง กลีบรองดอกเป็นรูปถ้วย สีเขียว ปลายแยกเป็น 5 แฉก ดอกบาน จะมีเส้นผ่าศูนย์กลางประมาณ 14 - 15 เซนติเมตร มีกลิ่นหอม จะออกดอกตลอดปี


title: พระนามสิรินธร

text: ลักษณะดินที่ปลูก: เป็นดินร่วนที่ระบายน้ำได้ดี


title: พระนามสิรินธร

text: ความต้องการแสงแดด: ตลอดวัน


title: พระนามสิรินธร

text: ความต้องการน้ำ: รดน้ำแบบปานกลาง


title: พระนามสิรินธร

text: การขยายพันธุ์: ปักชำ ตอนกิ่ง และติดตา


title: พระนามสิรินธร

text: เมื่อสมเด็จพระเทพรัตนราชสุดาฯ สยามบรมราชกุมารี มีพระมหากรุณาธิคุณพระราชทานพระราชานุญาตจึงได้จดทะเบียนไว้มีชื่อภาษาอังกฤษว่า "Princess Maha Chakri Sirindhorn" และการค้นพบครั้งนี้อาจยังมีส่วนร่วมในการจัดทำเป็นข้อมูลพรรณพฤกษชาติแห่งประเทศไทยของพืชวงศ์กุหลาบ (Rosaceae)ในอนาคตอันใกล้และพืชในวงศ์กุหลาบทั้งหมดเพื่อเป็นฐานข้อมูลพรรณไม้ในราชอาณาจักรไทย และจากข้อมูลที่ศึกษาการกลายพันธุ์และการค้นพบสายพันธุ์ใหม่นี้ยังสามารถนำไปเป็นพื้นฐานให้เกิดการต่อยอดในงานวิจัยอื่นๆ อีกมากมายเกี่ยวกับการกลายพันธุ์และพันธุวิศวกรรม อันอาจมีส่วนในการขับเคลื่อนเศรษฐกิจของประเทศและยังแสดงถึงความหลากหลายทางชีวภาพ (Biodiversity)และสภาวะที่มีผลต่อความหลากหลายทางชีวภาพอีกด้วย


title: ไรซ์

text: ไรซ์ () คืออัลบั้มสตูดิโอชุดที่ 3 ของแกเบรียล นักร้องหญิงชาวอังกฤษ ออกจำหน่ายในสหราชอาณาจักรผ่านสังกัดยูนิเวอร์แซล เมื่อวันที่ 18 ตุลาคม พ.ศ. 2542 อัลบั้มนี้ติดชาร์ตอัลบั้มแห่งสหราชอาณาจักรที่อันดับ 1 เป็นเวลา 3 สัปดาห์ ยอดขายทะลุ 4 Platinum นับว่าประสบความสำเร็จเป็นอย่างมาก รวมทั้งเพลง "Rise" ชื่อเดียวกับอัลบั้มก็ขึ้นอันดับที่ 1 บนชาร์ตซิงเกิลแห่งสหราชอาณาจักรเช่นกัน


title: กีฬายิงธนูในเอเชียนเกมส์ 2018

text: กีฬายิงธนูในเอเชียนเกมส์ 2018 กำหนดจัดขึ้นที่สนามกีฬายิงธนู เกเบกา จาการ์ตา ประเทศอินโดนีเซีย ตั้งแต่วันที่ 22 สิงหาคม ถึง 28 สิงหาคม ค.ศ. 2018 ซึ่งมีการแข่งขันทั้งหมด 8 รายการ คือ ธนูปีกโค้งกลับ 5 รายการ และ ธนูทดกำลัง 3 รายการ


title: กีฬายิงธนูในเอเชียนเกมส์ 2018

text: มีนักกีฬาทั้งหมด 268 คนจาก 29 ประเทศเข้าร่วมแข่งขันในครั้งนี้


title: เซฺวียนไท่โฮ่ว

text: หมี่ ปาจื่อ (; 338–265 ปีก่อนคริสตกาล) หลังพระโอรสเสวยราชย์แล้วได้ฐานันดรศักดิ์ว่า เซฺวียนไท่โฮ่ว () เป็นราชนารีจากรัฐฉู่ (楚国) ได้เป็นพระสนมของพระเจ้าฉินฮุ่ยเหวิน (秦惠文王) แห่งรัฐฉิน (秦国) มีพระโอรสด้วยกันหนึ่งพระองค์ซึ่งต่อมาเสวยราชย์เป็นพระเจ้าฉินเจาเซียง (秦昭襄王) พระนางได้สำเร็จราชการแทนพระเจ้าฉินเจาเซียงที่ยังทรงพระเยาว์ ในฐานะพระราชชนนีพันปีหลวงตำแหน่งไท่โฮ่ว (太后) ระหว่างนั้น พระนางได้กระทำชู้กับเจ้าผู้ครองรัฐอี้-ฉฺวี (義渠) จนมีโอรสด้วยกันสององค์ แต่ภายหลัง พระนางล่อลวงเจ้ารัฐอี้-ฉฺวีมาฆ่าทิ้ง เปิดทางให้กองทัพฉินเข้าโจมตีรัฐอี้-ฉฺวีและยึดครองภูมิภาคเอ้อเอ่อร์ตัวซือ (鄂爾多斯) เป็นผลสำเร็จ


title: เซฺวียนไท่โฮ่ว

text: พระนางปกครองรัฐฉินโดยพฤตินัยตั้งแต่ 307 ปีก่อนคริสตกาล จนสิ้นอำนาจลงเมื่อถูกเสนาบดีฟ่าน จู (范雎) โค่นล้มในราวทศวรรษที่ 270 ก่อนคริสตกาล พระนางพิทักษ์และส่งเสริมผลประโยชน์ของรัฐฉิน แต่เมื่อรัฐฮั่น (韓國) ถูกรัฐฉู่รุกราน และขอความช่วยเหลือมายังรัฐฉิน พระนางบอกปัดเพราะไม่ต้องสู้กับรัฐฉู่ซึ่งเป็นบ้านเกิดเมืองนอน


title: ไนน์ตีวัน

text: ไนน์ตี้วัน (คาซัค: Тоқсан бір; อังกฤษ: Ninety One หรือ 91) เป็นกลุ่มศิลปินบอยแบนด์จากประเทศคาซัคสถาน ก่อตั้งและดูแลภายใต้สังกัด JUZ Entertainment ในปี 2015 ประกอบไปด้วยสมาชิกทั้งหมด 5 คน ได้แก่ A.Z. (Azamat Zenkayev), ALEM (Batyrkhan Malikov), ACE (Azamat Ashmakyn), ZaQ (Dulat Mukhametkaliev) และ BALA (Daniyar Kulumshin) ไนน์ตี้วัน เป็นวงแรกๆ ที่ได้บุกเบิกแนวเพลงใหม่ ซึ่งเรียกว่า คิวป็อป (Q-POP) หรือ คาซัคป็อป (Qazaq-pop, Kazakh pop) ซึ่งได้รับอิทธิพลมาจากเพลงป็อปตะวันตก โดยโปรดิวเซอร์คือ Erbolat Bedelkhan ซึ่งเป็นหนึ่งในสมาชิกวงประเทศคาซัคสถานคือ "ORDA"


title: ไนน์ตีวัน

text: ไนน์ตี้วัน ก่อตั้งวงขึ้นในปี 2014 ภายใต้โครงการ "K-Top Idols" ซึ่งเป้าหมายหลักก็คือการสร้างวงไอดอล โดย A.Z. และ ZaQ เป็นผู้ชนะในโครงการนี้ ส่วน BALA และ ALEM นั้นได้รับการคัดเลือกแยกต่างหาก หลังจากนั้น ACE ก็ได้เข้าร่วมวงหลังจากได้เป็นศิลปินหัดภายใต้สังกัด S.M. Entertainment ที่ประเทศเกาหลีเป็นเวลากว่า 2 ปีครึ่ง ในตอนแรกวงมีชื่อว่า KTI-boys แต่หลังจากผ่านไปหนึ่งปีครึ่งก็ได้เปลี่ยนชื่อเป็นวงไนน์ตี้วัน และออกซิงเกิลเปิดตัวด้วยเพลง "Aiyptama!" ออกมาในวันที่ 8 ตุลาคม 2015 โดย "Aiyptama!" นั้นได้อยู่ในชาร์ตเพลงคาซัคสถานเป็นเวลากว่า 20 สัปดาห์ โดยในวันที่ 1 ธันวาคม 2015 ก็ได้ปล่อยมินิอัลบั้มแรกซึ่งมีชื่อว่า "Aiyptama" ประกอบไปด้วย 6 เพลง


title: ไนน์ตีวัน

text: ในวันที่ 8 มิถุนายน 2516 ได้ปล่อยมิวสิควิดีโอเพลงใหม่ที่มีชื่อว่า "Kaitadan" ซึ่งได้ติดชาร์ตนำใน Gakku TV อยู่หลายสัปดาห์ โดยในขณะนั้นทางวงก็กำลังทำอัลบั้มเต็มกันอยู่ นอกจากนั้นทางวงเองก็ได้นำเพลง "Lady" ของวง ORDA มาทำใหม่และถ่ายทำมิวสิควิดีโอสำหรับเพลงนี้อีกด้วย


title: ไนน์ตีวัน

text: ในวันที่ 1 มกราคม 2017 ได้ปล่อยเพลง "M.B.B.A.B.B.D" (Makhabbat Bar Bul Alemde Bakytty Bol Degen)" ออกมา โดย Erbolat Bedelkhan ซึ่งเป็นโปรดิวเซอร์ของวงก็ได้ร่วมปรากฏอยู่ในเพลงด้วย และเพลงนี้เป็นเพลงหนึ่งที่ไม่มีท่อนแร็ปในเพลงอยู่เลย และเนื่องจากวงกำลังซุ่มทำอัลบั้มใหม่อยู่นั้น ก็เลยยังไม่ได้จัดคอนเสิร์ต งานแฟนมีต และงานแจกลายเซ็นภายในปีนั้น นอกจากนั้นก็ยังไม่มีมิวสิควิดีโอสำหรับเพลงนี้อีกด้วย


title: ไนน์ตีวัน

text: ในวันที่ 1 พฤษภาคม 2017 ได้ปล่อยเพลง "Su Asty" ออกมาซึ่งเป็นส่วนหนึ่งในอัลบั้มเต็ม โดยมิวสิควิดีโอได้ออกอากาศครั้งแรกในวันนั้นทางช่อง NTK TV ซึ่ง Erbolat Bedelkhan โปรดิวเซอร์ของวงได้อธิบายไว้ว่า "เพลงนี้ทำขึ้นเพื่อเป็นเป็นการโต้ตอบแอนตี้แฟน" นอกจากนั้นในวันที่ 2 กรกฎาคม 2017 ได้เริ่มจัดทัวร์คอนเสิร์ตอัลบั้ม "Qarangy Zharyq" อีกด้วย


title: ไนน์ตีวัน

text: ในวันที่ 25 มิถุนายน 2018 ได้ปล่อยเพลง "E.YEAH" ออกมา ซึ่งเป็นเพลงฟังสบายขึ้นกว่าเพลงอื่นๆ โดยได้ลดความหนักของคอนเซปต์ลงและได้เพิ่มความอ่อนโยนมากขึ้น โดยในมิวสิควิดีโอนี้จะเห็นถึงการใช้สีพาสเทลเป็นองค์ประกอบหลัก นอกจากนี้ก็ยังได้ปล่อยเพลง "ALL I NEED" ออกมาในวันที่ 29 กรกฎาคม 2018 อีกด้วย


title: ไนน์ตีวัน

text: A.Z. หรือชื่อจริงชื่อ Azamat Baybolatuly Zenkaev เป็นหัวหน้าวงและแร็ปเปอร์เสริม เกิดเมื่อวันที่ 28 กันยายน 1993 ที่เมืองอะตีราอู ประเทศคาซัคสถาน เขาได้รู้สึกสนใจในการแร็ปและเริ่มเข้าร่วมการดวลการแร็ปแบบฟรีสไตล์ หลังจากนั้นเขาก็ได้กลายมาเป็นมืออาชีพในวงการแร็ปใต้ดินตั้งแต่ปี 2006 จนกระทั่งเขาได้เป็นผู้ชนะโครงการ "K-Top Idols" ร่วมกับ ZaQ และได้กลายมาเป็นหนึ่งในสมาชิกวงไนน์ตี้วันในที่สุด


title: ไนน์ตีวัน

text: ALEM หรือชื่อจริงชื่อ Batyrkhan Abayuly Malikov เป็นนักร้องหลักของวง เกิดเมื่อวันที่ 18 กุมภาพันธ์ 1993 ที่เมืองอุชคุดุก ประเทศอุซเบกิสถาน และได้ย้ายกลับมาอยู่ที่เมืองกุสตาไน ประเทศคาซัคสถานตั้งแต่เด็ก จบการศึกษาจากสถาบันวัฒนธรรมและวิจิตรศิลป์ที่เมืองเชเลียบินสค์ ประเทศรัสเซีย เขาได้เข้ารอบคนสุดท้ายในรายการ "The Voice of Kazakhstan" ซึ่งดัดแปลงมาจากรายการชื่อดังอย่าง "The Voice" มาอีกที นอกจากนั้นยังเข้ารอบเซมิไฟนอลในรายการ The X Factor และชนะการแข่งขันร้องเพลงระดับนานาชาติมาอีกหลายเวทีอีกด้วย เช่น เมืองบาร์เซโลนา ประเทศสเปน กรุงเบอร์ลิน ประเทศเยอรมนี และอีกหลายๆ เมืองในประเทศรัสเซีย


title: ไนน์ตีวัน

text: ACE หรือชื่อจริงชื่อ Azamat Kayratuly Ashmakyn เป็นนักเต้นเสริม นักร้อง และภาพลักษณ์ของวง เกิดเมื่อวันที่ 29 สิงหาคม 1993 ที่นครอัลมาตี ประเทศคาซัคสถาน จบการศึกษาจากสถาบันศิลปะแห่งชาติคาซัคสถาน T.K. Zhurgenov เอกสาขาการแสดง โดยในปี 2011 เขาได้รับเลือกจากการคัดเลือกระดับโลกของ SM Entertainment ในประเทศคาซัคสถาน และภายหลังได้รับการฝึกฝนตั้งแต่ปี 2012 ถึง 2015 ดังนั้นนอกจากจะพูดภาษาคาซัคกับภาษารัสเซียได้แล้ว ยังสามารถพูดภาษาเกาหลีได้อีกด้วย นอกจากนี้เขาก็ยังสนใจเรียนภาษายุโรปเนื่องจากเขารู้ภาษาสเปนและอยากเรียนภาษาฝรั่งเศส ปัจจุบันเขากำลังศึกษาอยู่ที่มหาวิทยาลัยความสัมพันธ์ระหว่างประเทศและภาษาโลก คาซัคอับไลข่าน ในนครอัลมาตี และเขาก็ชื่นชอบกับการอ่านหนังสือแนวลึกลับอีกด้วย


title: ไนน์ตีวัน

text: ZaQ หรือ Dulat Bolatuly Muhametkali (Muhametkaliev) เป็นนักเต้นหลัก แร็ปเปอร์หลัก และยังมีส่วนร่วมในการออกแบบท่าเต้นอีกด้วย เกิดเมื่อวันที่ 8 กุมภาพันธ์ 1669 ที่เมืองเซเมย์ ประเทศคาซัคสถาน กำลังศึกษาอยู่ที่มหาวิทยาลัยความสัมพันธ์ระหว่างประเทศและภาษาโลก คาซัคอับไลข่าน ในนครอัลมาตี นอกจากนี้เขายังชนะการแข่งขันโอลิมปิกสากลในสาขาภาษารัสเซียอีกด้วย และก็เป็นหนึ่งในผู้ชนะร่วมกับ A.Z. ในโครงการ "K-Top Idols" ด้วยเช่นเดียวกัน


title: ไนน์ตีวัน

text: BALA หรือ Daniyar Kulumshin เป็นนักร้องเสริมและน้องเล็กของวงเนื่องจากอายุน้อยที่สุดในวง เกิดเมื่อวันที่ 19 กุมภาพันธ์ 1998 ที่เมืองอัคเตอเบ ประเทศคาซัคสถาน กำลังศึกษาอยู่ที่มหาวิทยาลัยวาไรตี้และวิทยาลัยละครสัตว์ Zh. Elebekov ก่อนที่จะเข้าร่วมเป็นสมาชิกวงไนน์ตี้วัน เขายังเคยเป็นวงโคฟเวอร์ชื่อวง "Brotherhood" อีกด้วย


title: ไรอัน ทอมัส (นักฟุตบอล)

text: ไรอัน แจเรด ทอมัส (; เกิด 20 ธันวาคม ค.ศ. 1994) เป็นนักฟุตบอลอาชีพชาวนิวซีแลนด์ ปัจจุบันเล่นตำแหน่งกองกลางให้กับเปเอสเฟ ไอนด์โฮเฟิน และทีมชาตินิวซีแลนด์


title: ไรอัน ทอมัส (นักฟุตบอล)

text: ไรอันลงเล่นให้กับทีมชาตินิวซีแลนด์ครั้งแรกในนัดที่แพ้ญี่ปุ่น 2–4 เมื่อเดือนมีนาคม ค.ศ. 2014 ต่อมาเขาได้ลงเล่นนัดที่สองในการพบกับแอฟริกาใต้ เมื่อวันที่ 30 พฤษภาคม ค.ศ. 2014 และไรอันทำประตูแรกในนามทีมชาติเมื่อวันที่ 28 มีนาคม ค.ศ. 2017 นัดที่เอาชนะฟีจี 2–0


title: มหาภารตะ (ภาพยนตร์ พ.ศ. 2556)

text: มหาภารตะ () เป็นภาพยนตร์แอนิเมชันที่กล่าวถึงสงครามมหาภารตะ ระหว่างราชวงศ์เการพ กับราชวงศ์ปาณฑพ กำกับโดย อมาน ข่าน มีเค้าโครงเรื่องมาจาก วรรณกรรมภาษาสันสกฤตเรื่อง มหาภารตะ ให้เสียงพากย์โดยนักแสดงชั้นนำของอินเดียมากมาย อาทิ อมิตาภ พัจจัน, อชัย เทวคัน, วิทยา พาลัน, ซันนี่ ดอล, อนิล คาปัวร์, แจ็กกี ชรอฟฟ์, มาโนช บัจพายี, ธิบดี พาวัล ภาพยนตร์เรื่องนี้ออกจำหน่ายในช่วงเทศกาลคริสมาสต์ ตรงกับวันที่ 27 ธันวาคม ค.ศ. 2013 ภาพยนตร์เรื่องนี้ถือว่าลงทุนสร้างสูงที่สุดในวงการภาพยนตร์แอนิเมชันของประเทศอินเดีย


title: มหาภารตะ (ภาพยนตร์ พ.ศ. 2556)

text: มหาภารตะ กล่าวถึงสงครามระหว่าง ตระกูลปาณฑพ ซึ่งประกอบไปด้วยพี่น้อง 5 คน พร้อมด้วยพระนางเทราปตี ชายาของพี่น้องทั้งห้า และตระกูลเการพ ซึ่งมีพี่น้องร้อยคน สงครามครั้งยิ่งใหญ่นี้เกิดขึ้นจากความละโมบของกษัตริย์ตระกูลเการพ ที่คิดจะยึดครองดินแดนไว้แต่เพียงฝ่ายเดียว จึงออกอุบายหลอก ยุธิษฐิระ พี่ใหญ่แห่งตระกูลปาณฑพ ผู้ซึ่งหลงใหลในการพนัน ด้วยเกมทอยลูกเต๋าจนเสียพนันทรัพย์สมบัติและดินแดนทั้งหมดที่มีอยู่ รวมถึงการถูกเนรเทศให้ไปอาศัยอยู่ในป่าห่างไกลจากบ้านเกิดเมืองนอนเป็นเวลา 30 ปี โดยตระกูลเการพสัญญาว่าจะคืนดินแดนให้เมื่อครบกำหนด แต่เมื่อถึงเวลา 13 ปีทางตระกูลเการพกลับผิดสัญญา จึงทำให้เกิดสงครามครั้งยิ่งใหญ่ระหว่างฝ่ายธรรมะกับฝ่ายอธรรม และเมื่อสงครามสิ้นสุดลง เส้นแบ่งระหว่างความดีกับความชั่วกลับเลือนหายไป คนดีก็ไม่ได้ดีไปหมดทุกอย่าง ส่วนคนชั่วก็ไม่ได้ชั่วไปหมดทุกอย่าง เป็นเพราะเหตุใดจึงเป็นเช่นนั้น? พบกับคำตอบได้ในละครเรื่อง "มหาภารตะ"


title: พระพิฆเนศ มหาเทพแห่งปัญญา 3

text: พระพิฆเนศ มหาเทพแห่งปัญญา 3 () เป็นภาพยนตร์แอนิเมชัน 2 มิติ ของ บอลลีวู้ด ในเครือของ Shemaroo กำกับภาพยนตร์โดย วิชัย เอส. บานุชาลี เป็นภาพยนตร์ต่อจากภาคแรก คือ พระพิฆเนศ มหาเทพแห่งปัญญา ภาพยนตร์เรื่องนี้เป็นภาคต่อของภาพยนตร์เรื่อง พระพิฆเนศ มหาเทพแห่งปัญญา ทั้งสองภาค


title: จักรพรรดิบาซิลิสคัส

text: จักรพรรดิบาซิลิสคัส () จักรพรรดิแห่ง จักรวรรดิโรมันตะวันออก หรือ จักรวรรดิไบแซนไทน์ จาก 9 มกราคม 475 ถึง สิงหาคม 476 พระองค์เป็นสมาชิก ราชวงศ์เลโอนิด พระองค์ก้าวขึ้นสู่อำนาจจากการที่ จักรพรรดิเซโน ถูกขับออกจาก กรุงคอนสแตนติโนเปิล โดยการกบฏ


title: กลุ่มอาการมาร์แฟน

text: กลุ่มอาการมาร์แฟน () เป็นโรคทางพันธุกรรมที่เกี่ยวข้องกับเนื้อเยื่อเกี่ยวพัน ผู้ป่วยมักมีรูปร่างผอมสูง มีแขน ขา นิ้วมือและนิ้วเท้ายาว รวมถึงมีอาการกระดูกสันหลังคดและมีข้อต่อที่ยืดได้มากกว่าปกติ อาการแทรกซ้อนที่เป็นอันตรายของกลุ่มอาการนี้ได้แก่ลิ้นหัวใจไมทรัลหย่อนและท่อเลือดแดงโป่งพอง


title: กลุ่มอาการมาร์แฟน

text: กลุ่มอาการมาร์แฟนเป็นความผิดปกติของออโตโซมลักษณะเด่น โดย 75% เกิดจากการถ่ายทอดทางพันธุกรรม ส่วน 25% เกิดจากการกลายพันธุ์ของยีนที่สร้างไฟบริลลิน ไกลโคโปรตีนที่สำคัญในการสร้างเส้นใยอีลาสติกในเนื้อเยื่อเกี่ยวพัน การวินิจฉัยส่วนมากจะอิงจากเกณฑ์ของเกนต์ (Ghent criteria)


title: กลุ่มอาการมาร์แฟน

text: ยังไม่พบวิธีการรักษากลุ่มอาการมาร์แฟนให้หายขาด แต่ผู้ป่วยมีการคาดหมายคงชีพปกติหากได้รับการดูแลอย่างเหมาะสม การรักษามักใช้ยาเบตาบล็อกเกอร์ แคลเซียมแชนแนลบล็อกเกอร์หรือสารยับยั้งเอซีอีในการป้องกันความผิดปกติของหลอดเลือดหัวใจ รวมถึงการผ่าตัดลิ้นหัวใจ


title: กลุ่มอาการมาร์แฟน

text: ประมาณ 1 ใน 5,000 ถึง 10,000 คนจะป่วยเป็นกลุ่มอาการมาร์แฟน อัตราการพบในเพศชายและหญิงมีเท่ากัน กลุ่มอาการมาร์แฟนตั้งชื่อตามอ็องตวน มาร์ฟอง กุมารแพทย์ชาวฝรั่งเศสที่บรรยายถึงกลุ่มอาการนี้เป็นครั้งแรกในปี ค.ศ. 1896


title: เฮโล (ชุดวิดีโอเกม)

text:
เฮโล () เป็นชุดวิดีโอเกมประเภทยิงแบบมุมมองบุคคลที่หนึ่ง ที่มีเนื้อเรื่องเกี่ยวกับวิทยาศาสตร์การทหาร เดิมถูกสร้างขึ้นและพัฒนาโดยบันจี และปัจจุบันถูกบริหารและพัฒนาโดย 343 อินดัสตรี ซึ่งเป็นบริษัทในเครือไมโครซอฟท์สตูดิโอส์ โดยเนื้อเรื่องหลักของวิดีโอเกมชุดนี้มาจากสงครามข้ามดวงดาวระหว่างมนุษย์และพันธมิตรของสิ่งมีชีวิตนอกโลกที่เรียกว่าเดอะคอนเวอร์เนนท์ โดยกลุ่มเดอะคอนเวอร์เนนท์ที่นำโดยผู้นำทางศาสนาของพวกสิ่งมีชีวิตนอกโลกที่เรียกว่าโปรเฟตส์ที่เป็นผู้ที่สัการะบูชาอารยะธรรมโบราณ ซึ่งรู้จักในนามผู้บุกเบิก ซึ่งเสียชีวิตระหว่างการต่อสู้กับกลุ่มที่เป็นกาฝากอย่าง Flood โดยจุดโฟกัสของแฟรนไชส์นี้นั้นอยู่ที่การเดินทางของ มาสเตอร์ชิฟ จอห์น-117 หนึ่งในสมาชิกกลุ่ม Supersoldier ที่มีชื่อเรียกว่า สปาร์ตาและระบบปัญญาประดิษฐ์ (AI) ที่เดินทางไปด้วยกันอย่างคอร์ทานา โดยตัวละครอื่น ๆ เช่น Noble Six จาก ก็ได้รับการแนะนำในวิดีโอเกมชุดนี้เช่นเดียวกัน
โดยคำว่า "เฮโล" หมายถึง Halo Arrayซึ่งเป็นกลุ่มของอาวุธขนาดใหญ่ที่อยู่อาศัยในรูปแบบอาวุธวงแหวนที่ถูกสร้างขึ้นโดยกลุ่มผู้บุกเบิกเพื่อทำลาย Flood โดยมันมีลักษณะคล้ายกับ Orbitals ในนิยายเรื่อง Culture ของเอียน แบงค์ส และดูคล้ายกับสิ่งที่อยู่ในนิยาย Ringworldของ แลร์รี นิเวน


title: เฮโล (ชุดวิดีโอเกม)

text:
วิดีโอเกมชุดนี้ได้รับคำวิจารณ์แงงบวกอย่างถล่มถลายจากนักวิจารณ์ทั้งยังถูกเรียกว่าเป็นจุดขายสำคัญของเอกซ์บอกซ์ และนำไปสู่การเกิดคำว่า นักฆ่าเฮโล ที่ใช้อธิบายวิดีโอเกมที่ต้องการหรือได้รับการพิจารณาว่าดีกว่าเฮโล จากความสำเร็จของ "" และการทำการตลาดของผู้จัดจำหน่ายอย่างไมโครซอฟท์ ทำให้ภาคต่อมาในวิด๊โอเกมชุดนี้มียอดขายยอดเยี่ยมเป็นประวัติการณ์ โดยวิดีโอเกมชุดนี้สามารถจัดจำหน่ายได้ 65 ล้านชุดทั่วโลกพร้อมกับทำรายได้ไปกว่า 3.4 พันล้านดอลล่าร์สหรัฐ
ยอดขายที่แข็งแกร่งยังนำไปสู่การขยายแฟรนไชส์ไปยังสื่อบันเทิงและสินค้าอื่น ๆ ได้แก่นวนิยายที่ติดอันดับขายดีหลายครั้ง นวนิยายภาพ รวมไปถึงวิดีโอเกมชุด Halo Wars ซึ่งนำวิดีโอเกมชุดนี้ไปสู่รูปแบบที่แตกต่างไปจากประเภทของวิดีโอเกมหลักคือ การเป็นเกมประเภทวางแผนแบบเรียลไทม์ ในขณะที่ส่วนที่เหลือของเกมในซีรีส์เป็นแนวมุมมองบุคคลที่หนึ่ง นอกเหนือจากไตรภาคต้นฉบับแล้วบันจี้ได้พัฒนาภาคเสริมอย่างเฮโล 3 โอดีเอสที และภาคก่อนหน้าอย่าง เฮโล: รีช ซึ่งเป็นเกมสุดท้ายที่พวกเขาได้รับสิทธิให้พัฒนา ทั้งนี้การรีมาสเตอร์เกมภาคแรกภายใต้ภาพแบบความละเอียดสูงนั้นเริ่มต้นในปี 2011 โดยมีชื่อว่า
โดยแฟนคลับของวิดีโอเกมชุดนี้นั้นมีชื่อเรียกว่า "เฮโล เนชัน"


title: กีฬาแบดมินตันในเอเชียนเกมส์ 2018

text: กีฬาแบดมินตันในเอเชียนเกมส์ 2018 กำหนดจัดขึ้นที่อิสโตราเกอโลราบุงการ์โน จาการ์ตา ประเทศอินโดนีเซีย ตั้งแต่วันที่ 19 สิงหาคม ถึง 28 สิงหาคม ค.ศ. 2018


title: กีฬาแบดมินตันในเอเชียนเกมส์ 2018

text: มีนักกีฬาทั้งหมด 229 คนจาก 20 ประเทศเข้าร่วมแข่งขันในครั้งนี้


title: กีฬาเบสบอลในเอเชียนเกมส์ 2018

text: กีฬาเบสบอลในเอเชียนเกมส์ 2018 กำหนดจัดขึ้นที่สนามเบสบอล เกเบกา และ สนามกีฬาเบสบอลราวามางุน จาการ์ตา ประเทศอินโดนีเซีย ตั้งแต่วันที่ 21 สิงหาคม ถึง 1 กันยายน ค.ศ. 2018 ในการแข่งขันครั้งนี้มีทีมเข้าร่วมแข่งขันทั้งหมด 10 ทีมซึ่งมีจำนวนมากที่สุด


title: กีฬาเบสบอลในเอเชียนเกมส์ 2018

text: มีนักกีฬาทั้งหมด 233 คนจาก 10 ประเทศเข้าร่วมแข่งขันในครั้งนี้


title: ฟุตบอลในเอเชียนเกมส์ 2018 – ทีมหญิง

text: ฟุตบอลหญิงในเอเชียนเกมส์ 2018 จะจัดขึ้นตั้งแต่วันที่ 16 สิงหาคม ถึง 31 สิงหาคม พ.ศ. 2561 ใน ปาเล็มบัง, ประเทศอินโดนีเซีย. เกาหลีเหนือ เป็นแชมป์เก่า.


title: ฟุตบอลในเอเชียนเกมส์ 2018 – ทีมหญิง

text: ทัวร์นาเมนต์นี้จะจัดขึ้นในสองสนามแข่งขันในเมือง ปาเล็มบัง, สนามกีฬาเกโลรา ศรีวิจายา และ สนามกีฬาบูมี ศรีวิจายา.


title: ฟุตบอลในเอเชียนเกมส์ 2018 – ทีมหญิง

text: พิธีการจับสลากสำหรับทัวร์นาเมนต์นี้ได้จัดขึ้นเมื่อวันที่ 5 กรกฎาคม พ.ศ. 2561.


title: ฟุตบอลในเอเชียนเกมส์ 2018 – ทีมหญิง

text: สามทีมที่ดีที่สุดในกลุ่ม เอ และกลุ่ม บี เช่นเดียวกันกับสองทีมในกลุ่ม ซี จะได้ผ่านเข้าสู่รอบ 8 ทีมสุดท้าย.


title: ฟุตบอลในเอเชียนเกมส์ 2018 – ทีมหญิง

text: "เวลาทั้งหมดคือเวลาท้องถิ่น, WIB ()."


title: ฟุตบอลในเอเชียนเกมส์ 2018 – ทีมหญิง

text: การแข่งขันทั้งหมดมี 115 ประตูที่ทำได้ใน 17 นัด สำหรับค่าเฉลี่ย 115/17 round 2 ประตูต่อนัด ผู้เล่นที่อยู่ใน ตัวหนา คือยังอยู่ในระบบการแข่งขัน


title: จอห์น เพมเบอร์ตัน

text: จอห์น สติธ เพมเบอร์ตัน (, 8 กรกฎาคม 1831 – 16 สิงหาคม 1888) เภสัชกรชาวอเมริกันซึ่งเป็นที่รู้จักจากการเป็นผู้คิดค้น โคคา-โคล่า ในเดือนพฤษภาคม ค.ศ. 1886 เขาพัฒนาสูตรแรกเริ่มของเครื่องดื่มชนิดนี้ซึ่งในภายหลังเป็นที่รู้จักไปทั่วโลกในชื่อ โคคา-โคล่า แต่เขาได้ขายสูตรเครื่องดื่มชนิดนี้ให้กับนักธุรกิจก่อนที่เขาจะเสียชีวิตได้ไม่นาน


title: สูท คู่ป่วนทนายจอมกวน

text: สูทส์ (Suits) (ฮันกึล : 슈츠 , RR: Shucheu) เป็นซีรีส์สัญชาติเกาหลีใต้ แนวกฎหมาย แต่เน้นที่ความสัมพันธ์แบบครู-ลูกศิษย์ของตัวละครเอก 2 คน นำแสดงโดย จาง ดง-กอน (Jang Dong-gun) และ พัค ฮยอง-ชิก (Park Hyung-sik) โดยดัดแปลงมาจากซีรีส์ชื่อดังของอเมริกา Suits (US Series) โดย แอรอน คอร์ช มีจำนวน 16 ตอน ออกอากาศทางช่อง KBS2 ทุกวันพุธ - พฤหัส เวลา 22.00 น. เริ่มตอนแรกในวันที่ 25 เมษายน 2018


title: สูท คู่ป่วนทนายจอมกวน

text: Suits (Korean TV Series) ออกอากาศในประเทศไทย ในชื่อ "สูท คู่ป่วนทนายจอมกวน" ทางช่อง True Asian Series HD ทุกคืนวันจันทร์-อังคาร เวลา 20.00 น. เริ่มตอนแรกวันอังคารที่ 10 กรกฎาคม 2561 ในส่วนการแพร่ภาพในช่องทางอื่นนั้น ลิขสิทธิ์เป็นของ Viu Thailand


title: สูท คู่ป่วนทนายจอมกวน

text: ชเว คัง-ซอก (Jang Dong-gun) ทนายความยอดฝีมือจากสำนักงานทนายความอันดับ 1 "คังแอนด์ฮัม" (Kang&Ham) บังเอิญพบและช่วยเหลือ โก ยอน-อู ชายหนุ่มซึ่งมีปัญหาในชิวิตมากมายให้รอดพ้นจากการถูกตำรวจจับ ชเว คัง-ซอก ประทับใจในความฉลาด มีไหวพริบ รู้จักเอาตัวรอดของ โก ยอน-อู และเมื่อรู้ว่าเขาเป็นอัจฉริยะ มีความทรงจำแบบภาพถ่าย สามารถจำประมวลกฎหมายได้เป็นเล่มๆ จึงได้ตัดสินใจว่าจ้าง โก ยอน-อู เป็นทนายผู้ช่วย แม้เขาจะไม่มีแม้แต่ใบปริญญาก็ตาม


title: สูท คู่ป่วนทนายจอมกวน

text: โก ยอน-อู (Park Hyung-sik) ผู้มีความใฝ่ฝันอยากเป็นทนาย แต่ด้วยอุบัติเหตุที่พรากพ่อแม่ของเขาไปตั้งแต่เด็ก และอาการป่วยของย่าทำให้ชีวิตเขายุ่งอยู่กับการหาเงินหลายรูปแบบเพื่อใช้จ่ายในแต่ละวัน ความฝันวัยเด็กนั้นจึงเลือนลางลงเรื่อยๆ เมื่อมีโอกาสมากองตรงหน้าอย่างไม่คาดฝัน เขาจึงรีบคว้ามันไว้ แม้จะรู้อยู่เต็มอกว่าเป็นการกระทำที่เสี่ยงและผิด แต่ชีวิตไม่เคยง่ายสำหรับเขาอยู่แล้ว มันก็น่าลองเสี่ยงดูสักที


title: สูท คู่ป่วนทนายจอมกวน

text: In the tables below, the blue numbers represent the lowest ratings and the red numbers represent the highest ratings.


title: กีฬาบาสเกตบอลในเอเชียนเกมส์ 2018

text:
กีฬาบาสเกตบอลในเอเชียนเกมส์ 2018 เป็นการจัดขึ้นใน จาการ์ตา, ประเทศอินโดนีเซีย ตั้งแต่วันที่ 14 สิงหาคม ถึง 1 กันยายน พ.ศ. 2561, โดยมีการแข่งขันถึงสองประเภท: บาสเกตบอล 5x5 และ 3x3. นี่เป็นครั้งแรกสำหรับบาสเกตบอล 3x3 ที่ได้เข้าร่วมแข่งขันใน เอเชียนเกมส์.
บาสเกตบอลเป็นหนึ่งในกีฬาที่จะจัดขึ้นก่อนพิธีเปิดการแข่งขันของเอเชียนเกมส์ 2018. พิธีเปิดการแข่งขันจะจัดขึ้นในวันที่ 18 สิงหาคม, นัดเปิดสนามสำหรับบาสเกตบอล 5x5 ได้จัดแข่งขันสี่วันก่อนหน้านี้ในวันที่ 14 สิงหาคม.


title: กีฬาบาสเกตบอลในเอเชียนเกมส์ 2018

text: "เวลาทั้งหมดคือเวลาท้องถิ่น เวลามาตรฐานอินโดนีเซียตะวันตก ()."


title: กีฬาบาสเกตบอลในเอเชียนเกมส์ 2018

text:
บาสเกตบอล 5x5 จะจัดขึ้นในสองสนามแข่งขัน: GBK Basketball Hall สำหรับรอบแบ่งกลุ่มและรอบแพ้คัดออก, และที่สนาม Istora Gelora Bung Karno สำหรับรอบสุดท้าย.
บาสเกตบอล 5x5 จะจัดขึ้นใน GBK Tennis Center Court.


กีฬาบาสเกตบอลในเอเชียนเกมส์ 2018


title: ดิสอิสวอตเดอะทรุทฟีลส์ไลก์

text: ดิสอิสวอตเดอะทรุทฟีลส์ไลก์ () เป็นสตูดิโออัลบัมชุดที่ 3 ของนักร้องชาว นักแต่งเพลงชาวอเมริกัน เกว็น สเตฟานี ออกจำหน่าย 18 มีนาคม ค.ศ. 2016 ในสังกัดอินเตอร์สโคปเรเคิดส์ เดิมทีกำหนดจำหน่ายในเดือนธันวาคม 2014 โดยสเตฟานีทำงานร่วมกับโปรดิวเซอร์ชื่อดังหลายคน และได้เบนนี บลังโกรับหน้าที่ผู้อำนวยการผลิต อย่างไรก็ดี หลังจากซิงเกิลในปี 2014 ไม่ประสบความสำเร็จ ทำให้เธอขาดกำลังใจในการแต่งเพลงใหม่


title: ดิสอิสวอตเดอะทรุทฟีลส์ไลก์

text: ผลงานชุดนี้ได้รับแรงบันดาลใจจากชีวิตสมรสที่จบลงและรักครั้งใหม่ สเตฟานีกลับมาแต่งเพลงใหม่อีกครั้ง โดยความช่วยเหลือจาก เจ.อาร์. โรเทม, แมตต์แมนแอนด์โรบิน และเกรก เคิร์สติน ร่วมด้วยนักแต่งเพลง จัสติน แทรนเทอร์ และจูเลีย ไมเคิลส์ สเตฟานีแต่งอัลบัมนี้หลายเดือน เธอสร้างสรรค์เพลงใหม่ในลักษณะเหน็บแนม ตลกร้าย นอกจากนี้ยังให้ความรู้สึกจริงใจ ร่าเริง และมีความสุข "ดิสอิสวอตเดอะทรุทฟีลส์ไลก์" เป็นอัลบัมเพลงป็อปที่คล้ายกับอัลบัมของสเตฟานีชุดก่อน ๆ โดยมีแขกแร็ปเชิญคือ แร็ปเปอร์ เฟตตี แวป


title: ดิสอิสวอตเดอะทรุทฟีลส์ไลก์

text: อัลบัมได้รับเสียงวิจารณ์ด้านบวก โดยชื่นชมว่าจริงใจและอ่อนแออย่างเป็นธรรมชาติ และถือได้ว่าเป็นอัลบัมส่วนตัวที่สุดของเธอ อย่างไรก็ดี บางความเห็น เห็นว่า เธอมั่นใจเกินไปและไม่จับประเด็นการเลิกรา เพราะขาดจุดสำคัญ ทางการยอดขาย อัลบัมถือว่าประสบความสำเร็จพอใช้ เป็นอัลบัมแรกของเธอที่ได้อันดับ 1 บน "บิลบอร์ด" 200 ในการประชาสัมพันธ์อัลบัม เธอมีทัวร์ที่ชื่อ ดิสอิสวอตเดอะทรุทฟีลส์ไลก์ทัวร์ ที่ร่วมกับแร็ปเปอร์ อีฟ และเป็นศิลปินนำใน เออร์วินมีโดส์แอมพิเทียเตอร์ไฟนอลโชส์ โดยมีวงเปิดคือ ยังเดอะไจแอนต์


title: ดิสอิสวอตเดอะทรุทฟีลส์ไลก์

text: ซิงเกิลนำอย่างเป็นทางการของอัลบัม "Used to Love You" ออกขาย 20 ตุลาคม 2015 ได้รับการตอบรับแง่บวกและประสบความสำเร็จพอควรบนตารางอันดับเพลง ซิงเกิลที่ 2 "Make Me Like You" ออกจำหน่าย 12 กุมภาพันธ์ 2016 ได้รบเสียงตอบรับเหมือนกัน มิวสิกวิดีโอถือเป็นมิวสิกวิดีโอแรกที่สร้างสรรค์จากการถ่ายทอดสดทางโทรทัศน์ ในช่วงคั่นโฆษณาของรางวัลแกรมมี่ และ "Misery" เป็นซิงเกิลที่ 3 ของอัลบัม ออกขาย 23 พฤษภาคม 2016


title: กีฬาบาสเกตบอลในเอเชียนเกมส์ 2018 – ทีมชาย

text: กีฬาบาสเกตบอลชาย 5x5 ในเอเชียนเกมส์ 2018 จัดขึ้นใน จาการ์ตา, ประเทศอินโดนีเซีย ตั้งแต่วันที่ 14 สิงหาคม ถึงวันที่ 1 กันยายน พ.ศ. 2561.


text: การจับสลากอย่างเป็นทางการสำหรับประเภทบาสเกตบอลชายทั้งสองประเภท ได้จัดขึ้นเมื่อวันที่ 5 กรกฎาคม พ.ศ. 2561 ใน จาการ์ตา. ฟิลิปปินส์ และปาเลสไตน์ ได้ถอนทีม, หลังจากที่การจับสลากได้มีการดำเนินการขี้นมาใหม่. เมื่อวันที่ 5 สิงหาคม พ.ศ. 2561, ฟิลิปปินส์, ผ่านการแถลงข่าวอย่างรีบเร่งโดยสหพันธ์บาสเกตบอลนานาชาติของพวกเขา, decided to field a team and will play in the Games.


title: หลี่ ไช่ฟ่ง

text:
หลี่ไช่ฟ่ง (จีน:李賽鳳~อังกฤษ:Moon Lee)
มีชื่อภาษาอังกฤษว่า "มูน หลี่" เป็นอดีตนักแสดงหญิงนักบู๊ชาวฮ่องกง ในยุค80s ถึง 90s ที่เคยมีชื่อเสียงโด่งดังทั่วเอเชีย เธอประสบความสำเร็จเป็นอย่างมากกับภาพยนตร์แนวแอ็คชั่น ฉายาของเธอคือ "ราชินีนักบู๊"
เธอก้าวเข้าสู่วงการแสดง มาตั้งแต่ปีพ.ศ. 2523 แรกเริ่มเธอนั้นมีชื่อเสียงในฐานะนางเอกละครทีวี ยอดนิยมคนหนึ่งของสถานีโทรทัศน์เอทีวี แต่ทว่า...ยุคทองของเธอกลับเป็นผลงานทางด้านภาพยนตร์ แนวแอ็คชั่น ในช่วงปีพ.ศ. 2530-2538 (ค.ศ. 1987 ถึง 1995) หลี่ไช่ฟ่ง ได้รับการยกย่องว่าเป็นนักแสดงหญิงเบอร์หนึ่งใน "ภาพยนตร์แอ็คชั่น" ของฮ่องกง เนื่องจากเธอมีหน้าตาและรูปลักษณ์ที่ดูน่ารักสดใสแบบสาวญี่ปุ่น แต่มาเล่นหนังแนวบู๊ ได้อย่างถึงพริกถึงขิง จึงทำให้ในยุคนั้นเธอได้รับฉายาว่าเป็น ตำรวจหญิงแกร่งที่สวยที่สุดแห่งโลกภาพยนตร์แอ็คชั่น และอีกฉายาที่ถูกเรียกบ่อย ๆ คือ นางฟ้าแห่งภาพยนตร์แอคชั่น


title: หลี่ ไช่ฟ่ง

text: ภาพยนตร์แอคชั่นเต็มตัว เรื่องแรกของเธอคือ เชือด-เชือดนิ่มนิ่ม "(Angels 1987)" ในปีพ.ศ. 2530 ที่ทำให้เธอโด่งดังขึ้นมา และสามารถโกยเงินทั้งในฮ่องกงและในเอเชีย ถือได้ว่าเป็นภาพยนตร์ที่เป็นการแจ้งเกิด ของเธอในแนวบู๊แอ็คชั่น ทำให้ต่อมาเธอมีภาพยนตร์แนวนี้ตามมาอีกมากมาย จนกลายเป็นโลโก้ (สัญลักษณ์) ประจำตัวของเธอไปโดยปริยาย


title: หลี่ ไช่ฟ่ง

text: ภาพยนตร์ที่ได้รับความนิยมตามมา ของเธอเป็นหนังเกี่ยวกับเหล่าตระกูล "เชือด" ทั้งหลาย ที่มีด้วยกันถึง 8 ภาค และภาพยนตร์ตระกูลซือเจ๊ ทั้งหลายแหล่ ก็ได้รับความนิยมเช่นกัน เธอได้รับความนิยมอยู่หลายปี จนถึงปีพ.ศ. 2536 ภาพยนตร์แนวแอ็คชั่นเริ่มไม่ค่อยได้รับความนิยม และผลงานภาพยนตร์ของเธอในช่วงนั่นเริ่มไม่ทำเงิน หลายเรื่องถึงกับขาดทุน ถือได้ว่าเป็นการหมดยุคทองของภาพยนตร์แนวแอ็คชั่น ไปพร้อม ๆ กับหมดยุคทองของเธอเช่นกัน ดังนั้น เธอจึงตัดสินใจประกาศอำลงวงการภาพยนตร์ ในปีพ.ศ. 2538 กับผลงานภาพยนตร์เรื่องสุดท้ายคือ "อวสานซือเจ๊" (Little Heroes Lost in China :小鬼奇兵 1995) ในช่วงนี้ชื่อเสียงของเธอเริ่มได้รับความนิยมลดน้อยลง แต่ถึงกระนั้นเธอก็ยังคงรับงานแสดงละครทีวีอยู่ จนถึงปีพ.ศ. 2542 ละครชุด "ฤทธิ์หมัดดาวเหนือ" (Fist of Hero1999) ซึ่งเป็นละครเรื่องสุดท้ายก่อนที่เธอจะถอนตัวออกจากวงการบันเทิง และหันไปทุ่มเทอย่างเต็มที่กับอาชีพสอนการเต้นรำที่ "Moon Dancing Studio" ซึ่งเป็นโรงเรียนสอนศิลปะการเต้นรำ ที่ตัวเธอเองเป็นเจ้าของและได้เปิดสอนมาตั้งแต่ปีพ.ศ. 2536


title: หลี่ ไช่ฟ่ง

text: หลังจากนั้นชื่อเสียงของเธอก็ค่อยๆ เลือนหายไปและกลายเป็นอดีตแห่งความทรงจำ ของตำนาน "ราชินีนักบู๊" แห่งเอเชีย ที่อยู่ในใจของแฟน ๆ ภาพยนตร์แนวแอ็คชั่นฮ่องกง


title: หลี่ ไช่ฟ่ง

text: หลี่ไช่ฟ่ง เกิดเมื่อวันที่ 14 มีนาคม พ.ศ. 2508 แถวชานเมือง ในประเทศฮ่องกง ในครอบครัวนักธุรกิจ ชื่อเล่นของเธอถูกเรียกหลายชื่อ เช่น (อาเม่ย)Aman, (หลี่เม่ย) Limei และ(หนูอ้วน) Big Girl เนื่องจากตอนเด็ก ๆ เธอค่อนข้างเจ้าเนื้อ


title: หลี่ ไช่ฟ่ง

text: ตั้งแต่อายุ 6 ถึง 12 ปี หลี่ไช่ฟ่ง ได้มีโอกาสไปอาศัยอยู่ที่เมือง "เกาสง" (Kaohsiung) ประเทศไต้หวัน เป็นระยะเวลา 6 ปีเต็มกับคุณพ่อของเธอที่ได้ไปทำธุรกิจอยู่ที่นั่น เธอเข้าเรียนที่โรงเรียนประถมศึกษา "Youchang" ระหว่างที่เธออยู่ที่ไต้หวันเธอได้เรียนรู้ภาษาจีนกลางจนคล่องและชำนาญ อีกทั้งยังได้เรียนทักษะทางด้านเปียโนและการเต้นรำที่เธอชื่นชอบอีกด้วย เป็นผลให้เธอมักจะมีกิจกรรมทางการแสดงกับทางโรงเรียนอยู่บ่อยครั้ง


title: หลี่ ไช่ฟ่ง

text:
ต่อมาเธอได้ย้ายกลับมาอาศัยที่ฮ่องกงอีกครั้ง เมื่อครั้งแรกที่เธอกลับมายังฮ่องกง และ
เข้าเรียนต่อในโรงเรียนมัธยมต้นแห่งหนึ่ง เธอรู้สึกอยากอยู่กับบ้านและไม่อยากไปโรงเรียนเลย เพราะตั้งแต่เธอย้ายไปอยู่ที่ไต้หวัน เธอใช้แต่ภาษาจีนกลางทั้งหมด เป็นสาเหตให้ทักษะทางด้าน ภาษากวางตุ้งของเธอไม่ค่อยดีนักและสำเนียงการออกเสียงภาษากวางตุ้งของเธอเหมือนคนพื้นเมืองชนบท แต่ถึงกระนั้นเธอก็พยายามจนสามารถกลับมาใช้ภาษากวางตุ้งได้อย่างคล่องแคล้วอีกครั้ง ด้วยความที่เธอมีทักษะทางด้านเปียโนและการเต้นรำ ทำให้เธอได้มีกิจกรรมกับทางโรงเรียนอยู่บ่อย ๆ และจุดเปลี่ยนแปลงในชีวิตของเธอก็มาถึง เมื่อเธอเป็นหนึ่งในตัวแทนของทางโรงเรียนที่ได้เข้าร่วมกิจกรรมการแสดงระบำในงานวันชาติของฮ่องกง เมื่อ เซียวเสี่ยนฮุย (Xiao Xian-Hui) ซึ่งเป็น "ผู้อำนวยการบริหารด้านการผลิต" (Executive producer) ของสถานีโทรทัศน์RTV มาร่วมในงานนั้น และได้ดูการแสดงและมองเห็นแววในตัวเธอ จึงได้ชักชวนเธอเข้าเป็นนักเรียนการแสดงในสังกัดของค่าย RTV ในตอนนั้นเธอมีอายุเพียงแค่ 15 ปีเท่านั้น ถึงแม้ว่า...ในช่วงแรกครอบครัวของเธอจะไม่เห็นด้วยมากนักเพราะกลัวเธอจะเสียการเรียน แต่ในที่สุดทางครอบครัวของเธอก็ยินยอม


title: หลี่ ไช่ฟ่ง

text: ต่อมาเธอก็ได้เรื่มต้นชีวิตการแสดงในปีพ.ศ. 2523 โดยผลงานเรื่องแรกเป็นละครโทรทัศน์เรื่อง "แผ่นดินรักแผ่นดินเลือด" (Fatherland 1980) เนื่องจากบทบาทของเธอในละครเรื่องนี้ใช้เวลาในการถ่ายทำไม่มากนัก เลยไม่กระทบต่อการเรียนของเธอ พ่อแม่ของเธอจึงยินยอมที่จะให้เธอแสดง โดยในละครเรื่องนี้เธอรับบทสมทบเป็น "หยังอาหมั่น" สาวน้อยชนบทซึ่งเป็นลูกสาวของครอบครัวแซ่หยัง นำแสดงโดย หลิวจื่อหยง และ หวีอันอัน ซึ่งเธอได้รับการตอบรับที่ดีจากบทบาทในละครดังกล่าว ทำให้ในปีถัดมาพ.ศ. 2524 เธอได้มีโอกาสเล่นทั้งละครโทรทัศน์และภาพยนตร์ไปพร้อม ๆ กัน ภาพยนตร์เรื่องแรกของ หลี่ไช่ฟ่งคือ "แด่คุณครูด้วยดวงใจ" (To Sir with Trouble) แสดงร่วมกับ "เหลี่ยวเหว่ยสง" และละครเรื่อง "ฉันจะบิน" (I Have to Fly 1981)


title: หลี่ ไช่ฟ่ง

text: ต่อมาสถานีโทรทัศน์RTV ได้เปลี่ยนผู้ถือหุ้น เป็นสองพี่น้องตระกูลชิวเป็นผู้ถือหุ้นใหญ่ และเปลี่ยนชื่อเป็น สถานีโทรทัศน์เอทีวี เมื่อวันที่ 24 กันยายน พ.ศ. 2525 และในปีนี้เธอได้เรียนจบชั้นมัธยมปลาย และพร้อมที่จะลุยงานในวงการบันเทิงอย่างเต็มที่ ช่วงนี้เองที่เธอเริ่มมีโอกาสได้รับการถ่ายทอดทักษะคิวบู๊ จากการเรียนกังฟูกับ "ฉีเสี่ยวหมิง" ซึ่งเป็นผู้กำกับคิวบู๊ชื่อดังของสถานีโทรทัศน์RTV ด้วยที่เธอมีทักษะการเต้นจากวัยเด็กของเธอ ทำให้เธอสามารถแสดงทั้งละครและภาพยนตร์แนวแอคชั่นได้อย่างง่ายดายด้วยการเคลื่อนไหวกระฉับกระเฉงและมีความยืดหยุ่นของเธอ ผนวกกับใบหน้าสวยหวาน ทำให้ หลี่ไช่ฟ่ง ได้รับความนิยมอย่างรวดเร็วและกลายเป็นนางเอกยอดนิยมคนหนึ่งของค่ายอาร์ทีวี


title: หลี่ ไช่ฟ่ง

text: ในปีพ.ศ. 2526 เธอมีอายุ 18 ปี ได้เซ็นสัญญาเป็นนักแสดง กับค่ายสถานีโทรทัศน์เอทีวี และค่ายโกลเดนฮาร์เวสต์ (Golden Harvest) ต่อมาเธอถูกส่งไปยังประเทศญี่ปุ่น เพื่อถ่ายโฆษณารถยนต์มิตซูบิชิ และทางบริษัท เองต้องการชื่อภาษาอังกฤษของเธอ เพื่อใช้ในการโปรโมท เพราะดารานักแสดงในฮ่องกงทุกคนจะมีชื่อเรียกที่เป็นภาษาอังกฤษและตามด้วยแซ่ ของแต่ละคน แต่ตอนนั้นเธอไม่มีชื่อเรียกแทนตัวที่เป็นภาษาอังกฤษเลย แต่สุดท้ายเธอเลือกใช้ชื่อว่า "มูน หลี่" (Moon Lee) ให้เป็นชื่อภาษาอังกฤษ ที่ใช้เรียกแทนตัวเธอตั้งแต่นั้นเป็นต้นมา และในปีเดียวกันเธอก็ได้มีโอกาสร่วมแสดงในภาพยนตร์เรื่อง "ซูซัน เทพยุทธเขามหัศจรรย์" (Zu Warriors From The Magic Mountain 1983) ซึ่งถือได้ว่าเป็นภาพยนตร์แนวแอ็คชั่นกำลังภายใน เรื่องแรกในชีวิตของเธอ


title: หลี่ ไช่ฟ่ง

text:
ในช่วงปีพ.ศ. 2527-2529 เธอมีผลงานละครโทรทัศน์ยอดนิยมมากมาย อาทิเช่น ละครเรื่อง "จอมยุทธเฮ้งบ่อกี้" (Drunken Fist 1984), ละครเรื่อง "จี้กง" ภาค1(Ji Gong 1985), ละครเรื่อง "เทพธิดาน้อย" (The Angel 1985), ละครเรื่อง "กระบี่นางพญา" (The Supersword Lady 1986) และ ละครเรื่อง "จี้กง" ภาค ภาค2 (Ji Gong II 1986) เป็นต้น ซึ่งผลงานละครทีวีเหล่านี้ ทำให้เธอกลายเป็นหนึ่งในนักแสดงหญิงแถวหน้าของสถานีโทรทัศน์เอทีวี ที่ได้รับความนิยม และในช่วงนี้เธอเองก็ได้มีโอกาสร่วมแสดง ภาพยนตร์กับดารานักบู๊ชายชื่อดังแห่งวงการภาพยนตร์ 3 คนอย่าง หงจินเป่า หยวนเปียว และ เฉินหลง อาทิเช่น มือปราบจมูกหิน,
ถ้าเก่งซะอย่าง, กูกู๋ปืนเค็ม, ผีกัดอย่ากัดตอบ ภาค 1, ขอน่าอย่าซ่าส์, ผีกัดอย่ากัดตอบ ภาค 2, ดร.ซุน ยัตเซ็น เป็นต้น ซึ่งการร่วมงานกับดารานักบู๊ทั้งสาม ทำให้เธอได้มีโอกาสในการพัฒนาทักษะการต่อสู้ให้ดีมากยิ่งขึ้นไปอีกขั้น


title: หลี่ ไช่ฟ่ง

text: ในปีพ.ศ. 2530 หลังจากหมดสัญญากับทางสถานีโทรทัศน์เอทีวีแล้ว เธอก็ลุยงานในวงการภาพยนตร์แนวแอ็คชั่นอย่างเต็มที่ โดยใช้ทักษะที่เธอฝึกฝนมาเอามาใช้ในการแสดง โดยเธอมีผลงานภาพยนตร์ที่สร้างชื่อให้ หลี่ไช่ฟ่ง โด่งดังมากยิ่งขึ้น คือเรื่อง เชือด-เชือดนิ่มนิ่ม (Angels 1987) ซึ่งภาพยนตร์เรื่องนี้ได้รับความนิยมอย่างสูงมาก สามารถกวาดรายได้ทั้งในฮ่องกง และ ประเทศในทวีปเอเชียจนต้องสร้างภาค 2 และภาค 3 ตามมาอีกในปีพ.ศ. 2531-2532 จากความโด่งดังของเธอในเรื่องนี้ จนกลายเป็นเอกลักษณ์ประจำตัวเธอ ทำให้เธอมีผลงานแนวบู๊แอ็คชั่น ออกมาอีกมากมาย จนเป็นที่มาของฉายาว่า "ราชินีนักบู๊" หรือ "นางเอกนักบู๊แห่งจอเงิน" นั่นเอง


title: หลี่ ไช่ฟ่ง

text: เกิดอุบัติเหตุขึ้นในปีพ.ศ. 2532 ระหว่างการแสดงคิวบู๊ฉากสุดท้ายในภาพยนตร์เรื่อง "เชือดเชือด...เดือดเดือด" (Devil Hunters 1989), เธอได้ถูกไฟคลอกตามตัวในระดับที่สาม


title: หลี่ ไช่ฟ่ง

text: ในฉากนั้น เธอต้องกระโดดลงจากหน้าต่างจากตึกสองชั้นเพื่อหลบเลี่ยงการระเบิด แต่เนื่องจากมีการผิดคิวของเวลาโดยช่างไฟฟ้า ที่กดเอฟเฟคให้ระเบิดก่อนเวลาจริง เธอจึงโดนเปลวเพลิงก่อนที่เธอจะกระโดดลงมา ส่งผลให้เกิดแผลไหม้อย่างรุนแรงบนมือและใบหน้าของเธอ กลายเป็นข่าวดังในระดับเอเชีย ที่สร้างชื่อเสียงให้กับเธอเพิ่มขึ้นไปอีก


title: หลี่ ไช่ฟ่ง

text: ตอนที่ออกฉายภาพยนตร์เรื่องนี้ ในตอนท้ายของหนัง มีรายละเอียดเกี่ยวกับอุบัติเหตุ ครั้งนี้อย่างละเอียด พร้อมด้วยการขึ้นข้อความในตอนท้ายของหนังเรื่องนี้จากผู้อำนวยการ ที่ยกย่องถึงความกล้าหาญของเธอในฉากที่เสี่ยงตาย.


title: ราชวงศ์เลโอนิด

text: ราชวงศ์เลโอ (, 457 – 518) ราชวงศ์ที่ปกครอง จักรวรรดิโรมันตะวันออก จาก ค.ศ. 457 ถึง 518 รวมเวลาทั้งสิ้น 61 ปีมีจักรพรรดิปกครองทั้งหมด 5 พระองค์


title: ราชวงศ์เลโอนิด

text: จักรพรรดิยูลิอุส แนโปส ปกครองดัลมาเทียซึ่งเป็นรัฐกันชนของโรมันหลังการล่มสลายของจักรวรรดิโรมันตะวันตก


title: เพลย์ทูวิน

text: เพลย์ทูวิน () คืออัลบั้มสตูดิโอชุดที่ 4 ของแกเบรียล นักร้องหญิงชาวอังกฤษ เป็นอัลบั้มที่ขายดีที่สุดในอันดับที่ 191 ประจำปี พ.ศ. 2547 อัลบั้มนี้มีเพลง "Sometimes" ที่ใช้เป็นเพลงประกอบภาพยนตร์เรื่อง ทุกหัวใจมีรัก () บรรจุอยู่ด้วย


title: กีฬากรีฑาในเอเชียนเกมส์ 2018

text: กีฬากรีฑาในเอเชียนเกมส์ 2018 กำหนดจัดขึ้นที่สนามกีฬาเกอโลราบุงการ์โน จาการ์ตา อินโดนีเซีย ตั้งแต่วันที่ 25 สิงหาคม ถึง 30 สิงหาคม ค.ศ. 2018 ซึ่งมีการแข่งขันทั้งหมด 48 รายการ


title: อีเลคโทรลักซ์

text: อีเลคโทรลักซ์ เอบี () เป็นบริษัทข้ามชาติ ผู้ผลิตสินค้า เครื่องใช้ภายในบ้าน มีสำนักงานใหญ่ตั้งอยู่กรุงสต็อกโฮล์ม ถือเป็นผู้ผลิตเครื่องใช้ภายในบ้านใหญ่ที่สุดอันดับ 2 นับจากหน่วยการขาย (เป็นรองเวิร์ลพูล)


title: อีเลคโทรลักซ์

text: ผลิตภัณฑ์ของอีเลคโทรลักซ์ มีขายในหลายชื่อตรงสินค้า (รวมถึงชื่อ อีเลคโทรลักซ์ เองด้วย) ส่วนมากผลิตเครื่องใช้และเครื่องดูดฝุ่น สำหรับผู้ใช้ทั่วไป บริษัทยังผลิตเครื่องใช้สำหรับมืออาชีพ อีเลคโทรลักซ์มีรายชื่ออยู่ในตลาดหลักทรัพย์สต็อกโฮล์มและบางส่วนในดัชนีโอเอ็มเอกซ์สต็อกโฮล์ม 30


title: อินเตอร์สโคปเรเคิดส์

text: อินเตอร์สโคปเรเคิดส์ () เป็นค่ายเพลงใหญ่สัญชาติอเมริกัน ก่อตั้งในปี ค.ศ. 1990 โดยจิมมี ไอโอวีน และเทด ฟีลด์ เป็นบริษัทร่วมทุนมูลค่า 20 ล้านเหรียญสหรัฐ กับแอตแลนติกเรเคิดส์ของวอร์เนอร์มิวสิกกรุ๊ป ณ ขณะนั้นถือเป็นบริษัทโดยส่วนใหญ่ โดยให้ความสำคัญกับการตัดสินใจของเจ้าหน้าที่ฝ่ายคัดสรรและพัฒนาศิลปิน และให้ศิลปินและโปรดิวเซอร์ มีส่วนในงานสร้างสรรค์งานอย่างเต็มที่ ค่ายมีเพลงฮิตเพลงแรกภายในไม่ถึงปีหลังก่อตั้ง และมีกำไรในปี 1993 ไอโอวีนรับตำแหน่งประธานและประธานคณะเจ้าหน้าที่บริหาร ตั้งแต่พฤษภาคม 2014 หลังจากนั้นรับตำแหน่งโดยจอห์น คูนิก


title: อินเตอร์สโคปเรเคิดส์

text: ในปี 1992 อินเตอร์สโคปได้สิทธิ์เฉพาะในการทำการตลาดและจัดจำหน่ายค่ายแนวฮาร์ดคอร์แร็ป ที่ชื่อ เดทโรว์เรเคิดส์ ที่มีดาราฮิปฮอปชื่อดังอย่าง ทูพัค ชาเคอร์, ดร. เดร และ สนูป ด็อกก์ ที่มีเรื่องข้อพิพาทกับแก๊งสตาแร็ปในช่วงกลางคริสต์ทศวรรษ 1990 และจากผลที่ไทม์วอร์เนอร์ ที่เคยเป็นของ WMG ได้แยกตัวอกจากอินเตอร์สโคป โดยขายไปร้อยละ 50 คืนสู่ฟีลด์และไอโอวีน ด้วยมูลค่า 115 ล้านเหรียญสหรัฐ และในปี 1996 ร้อยละ 50 ของค่ายถูกซื้อโดย MCA Music Entertainment Group ด้วยราคา 200 ล้านเหรียญ


title: พระสุนทรราชวงศา

text: เจ้าพระสุนทรราชวงศา (เจ้าคำสิงห์) ดำรงตำแหน่งเจ้าประเทศราชครองเมืองยศสุนทรคนแรก (ปัจจุบันคือจังหวัดยโสธรในภาคอีสานของประเทศไทย) นามเดิมว่า เจ้าคำสิงห์ หรือ เจ้าราชวงศ์สิงห์ เป็นหลานในเจ้าพระวิไชยราชสุริยวงษขัติยราช (เจ้าฝ่ายหน้า) เจ้าผู้ครองนครกาลจำบากนัคบุรีศรีจำปาสัก องค์ที่ 3 และเจ้าพระประทุมวรราชสุริยวงศ์ (เจ้าคำผง ณ อุบล) เจ้าผู้ครองเมืองอุบลราชธานีศรีวนาไลยประเทศราชองค์แรก สมภพที่นครเวียงจันทน์ สืบเชื้อสายเจ้านายลาวจากราชวงศ์ล้านช้างเวียงจันทน์อันเก่าแก่อันเนื่องมาจากพระเจ้าสุวรรณปางคำ (เจ้าปางคำ) เจ้านายเชื้อสายลื้อแห่งราชวงศ์เชียงรุ้งจากอาณาจักรหอคำเชียงรุ่ง (เมืองเชียงรุ้งแสวนหวีฟ้า) ผู้สร้างเมืองหนองบัวลุ่มภู (จังหวัดหนองบัวลำภูในปัจจุบัน)


title: พระสุนทรราชวงศา

text: เมื่อปี พ.ศ. 2314 พระเจ้าสิริบุญสาร เจ้าผู้ครองนครเวียงจันทน์เกิดหวาดระแวงในเจ้าพระตา และเจ้าพระวอ จึงยกกองทัพจากนครเวียงจันทน์มาปราบปราม เจ้าพระตาถูกข้าศึกยิงด้วยอาวุธปืน และฟันด้วยดาบจนถึงแก่พิราลัยในที่สนามรบ ส่วนเจ้าพระวอ เจ้าคำผง เจ้าฝ่ายหน้า เจ้าทิดพรหม เจ้าก่ำ และเจ้าคำสิงห์ได้ยกทัพฝ่าหนีออกจากนครเขื่อนขันธ์กาบแก้วบัวบานลงมาตามลำน้ำชีมาพักกับเจ้าคำสูผู้ปกครองบ้านสิงห์ท่าสิงห์โคก ภายหลังต่อมาเจ้าพระวอดำริว่าหากอยู่กับเจ้าคำสูแล้ว ถ้าเวียงจันทน์ยกทัพมาก็จะเป็นการลำบากแก่บ้านสิงห์ท่าสิงห์โคก และจะเกิดศึกสงครามกันต่อไป เมื่อประชุมตกลงกันแล้วจึงได้พาไพร่พลอพยพลงไปตามลำน้ำมูล และสร้างเมืองใหม่ที่เวียงดอนกองเขตนครจำปาศักดิ์ ตามรับสั่งของพระเจ้าองค์หลวงไชยกุมาร เจ้าผู้ครองนครจำปาศักดิ์ โดยเจ้าพระวอให้สร้างค่ายขุดคูประตูหอรบขึ้นเรียกว่า "ค่ายบ้านดู่บ้านแก"


title: พระสุนทรราชวงศา

text: ต่อมาในปี พ.ศ. 2321 เมื่อพระเจ้าสิริบุญสารทราบเรื่อง จึงได้ยกทัพมาปราบอีกครั้งจนทำให้เจ้าพระวอถึงแก่พิลาลัยในสนามรบ เจ้าคำผง เจ้าฝ่ายหน้า เจ้าทิดพรหม เจ้าก่ำ และเจ้าคำสิงห์จึงพร้อมบริวารจึงได้อพยพต่อไปยังเกาะกลางลำน้ำมูลซึ่งเรียกว่า "ดอนมดแดง" แต่เนื่องจากเป็นที่ต่ำไม่เหมาะสมที่จะสร้างเมืองใหม่จึงอพยพขึ้นมาตามลำน้ำมูลถึงห้วยแจระแม แล้วมาสร้างเมืองขึ้นที่ดงอู่ผึ้ง เมื่อปีกุน พ.ศ. 2322 แล้วมีหนังสือกราบบังคมทูลขอขึ้นอยู่ในขอบขัณฑสีมาของสมเด็จพระเจ้าตากสินมหาราช แห่งกรุงธนบุรี จึงทรงพระกรุณาโปรดเกล้าฯ พระราชทานนามเมืองที่ตั้งว่าเมืองอุบล เพื่อเป็นการรำลึกถึงบ้านเมืองเดิมของตนคือเมืองนครเขื่อนขันธ์กาบแก้วบัวบาน (หนองบัวลุ่มภู) จากนั้นเจ้าคำผงได้รับพระกรุณาโปรดเกล้าฯ สถาปนาขึ้นเป็นเจ้าผู้ครองเมืองคนแรก และได้รับพระราชทานพระราชทินนามว่า "พระปทุมสุรราช"


title: พระสุนทรราชวงศา

text: และปี พ.ศ. 2329 เจ้าฝ่ายหน้า ผู้น้องพระปทุมสุรราช (เจ้าคำผง) พร้อมกับนางอูสา และเจ้าคำสิงห์ผู้เป็นหลาน ได้นำไพร่พลญาติวงศาอีกส่วนหนึ่งขอแยกตัวกลับมาอยู่ที่บ้านสิงห์ท่าซึ่งเจ้าคำสูปกครองอยู่ ตั้งมั่นเป็นกองนอกหวังจะตั้งบ้านเมืองขึ้นให้ใหญ่โตสมฐานะดั่งเมืองอุบล และพระปทุมสุรราช (เจ้าคำผง) ก็เห็นสมควรด้วยกับเจ้าฝ่ายหน้า ไม่ขัดข้องประการใด จึงได้แยกย้ายกันไปทำมาหากินที่บ้านสิงห์ท่า ได้ปรับปรุงและสร้างบ้านสิงห์ท่าจนเจริญรุ่งเรืองต่อจากเจ้าคำสู


title: พระสุนทรราชวงศา

text: ปี พ.ศ. 2334 เกิดกบฏอ้ายเชียงแก้วได้พาพรรคพวกเข้ายึดนครจำปาสัก ความทราบถึงพระบาทสมเด็จพระพุทธยอดฟ้าจุฬาโลกมหาราช รัชกาลที่ 1 จึงทรงพระกรุณาโปรดเกล้าฯ ให้เจ้าพระยานครราชสีมา (ทองอิน) เมื่อครั้งเป็นพระพรหม ยกกระบัตร ยกกองทัพเมืองนครราชสีมา มาปราบกบฏอ้ายเชียงแก้ว ขณะที่กองทัพนครราชสีมายกมาไม่ถึงนั้น เจ้าพระประทุมสุรราช (เจ้าคำผง) และเจ้าฝ่ายหน้า ผู้น้องซึ่งเป็นนายกองนอกที่บ้านสิงห์ท่า พร้อมเจ้าคำสิงห์ ผู้หลานได้ร่วมกันยกกำลังไปปราบกบฎอ้ายเชียงแก้วก่อน ทั้งสองฝ่ายได้สู้รบกันที่บริเวณแก่งตะนะ จนกองกำลังอ้ายเชียงแก้วแตกพ่ายไป เจ้าฝ่ายหน้าจับตัวอ้ายเชียงแก้วไว้ได้ และประหารชีวิตที่แก่งตะนะปากด่านแม่น้ำมูล เมื่อกองทัพเมืองนครราชสีมายกมาถึงนครจำปาสักเหตุการณ์ก็สงบเรียบร้อยแล้ว จึงพากันยกกองทัพไปตีพวกข่า ชาติกระเสงสวาง จะรายระแดร์ ซึ่งตั้งอยู่ฝั่งตะวันออกแม่น้ำโขง จับพวกข่าเป็นเชลยได้เป็นจำนวนมาก จากความดีความชอบในการปราบปรามกบฏอ้ายเชียงแก้วครั้งนี้พระบาทสมเด็จพระพุทธยอดฟ้าจุฬาโลกมหาราช จึงทรงพระกรุณาโปรดเกล้าฯ สถาปนาให้เจ้าฝ่ายหน้าเป็นเจ้าพระวิไชยราชสุริยวงษขัติยราช (เจ้าฝ่ายหน้า) ดำรงฐานะเจ้าผู้ครองกาลจำบากนัคบุรีศรีจำปาสัก องค์ที่ 3 แทนพระเจ้าองค์หลวงไชยกุมารที่ถึงแก่พิราลัยไป และให้เจ้าคำสิงห์ ผู้หลานเป็นเจ้าราชวงศ์เมืองโขง หรือสีทันดร พร้อมได้ย้ายไพร่พลส่วนหนึ่งจากบ้านสิงห์ท่าไปที่นครจำปาสัก ส่วนทางบ้านสิงห์ท่าได้ให้เจ้าคำม่วง ผู้น้องปกครองแทน


title: พระสุนทรราชวงศา

text: ปี พ.ศ. 2354 เจ้าพระวิไชยวรราชสุริยวงศ์ขัตติยราชได้ถึงแก่พิราลัย พระบาทสมเด็จพระพุทธเลิศหล้านภาลัย รัชกาลที่ 2 จึงทรงพระกรุณาโปรดเกล้าฯ ให้เจ้านู ซึ่งเป็นหลานพระเจ้าองค์หลวงไชยกุมาร เจ้าผู้ครองนครจำปาสักองค์ก่อน เป็นเจ้าผู้ครองนครจำปาาสักสืบต่อไป จึงทำให้เจ้าราชวงศ์เมืองโขง (เจ้าคำสิงห์) ไม่เป็นที่พอใจที่จะทำราชการกับเจ้าผู้ครองนครจำปาสักองค์ใหม่ จึงได้พาครอบครัว และไพร่พลอพยพมาอยู่ที่บ้านสิงท่าดังเดิม พร้อมนำอัฐิเจ้าพระวิไชยวรราชสุริยวงศ์ขัตติยราช (เจ้าฝ่ายหน้า) มาก่อเจดีย์บรรจุไว้ข้างองค์พระธาตุอานนท์ที่วัดมหาธาตุ เพราะเกรงว่าเจ้าผู้ครองนครจำปาสักองค์ใหม่ จะไม่เคารพอัฐิเจ้าพระวิไชยวรราชสุริยวงศ์ขัตติยราช (เจ้าฝ่ายหน้า) และได้ปรับปรุงพัฒนาบ้านสิงห์ท่าให้ใหญ่โตรุ่งเรืองขึ้นเป็นอันมาก


title: พระสุนทรราชวงศา

text: ต่อมาในปี พ.ศ. 2357 เจ้าราชวงศ์คำสิงห์ ได้มีใบกราบบังคมทูลขอยกบ้านสิงห์ท่าขึ้นเป็นเมือง พระบาทสมเด็จพระพุทธเลิศหล้านภาลัย รัชกาลที่ 2 จึงทรงพระกรุณาโปรดเกล้าฯ ให้ยกฐานะบ้านสิงห์ท่าขึ้นเป็นเมืองยศสุนทร มีฐานะเป็นเมืองประเทศราช ขึ้นตรงต่อกรุงเทพฯ ให้เจ้าราชวงศ์คำสิงห์ เป็นที่พระสุนทรราชวงศา (เจ้าคำสิงห์) เจ้าผู้ครองเมืองยศสุนทรคนแรก (พ.ศ. 2357-2366)


title: พระสุนทรราชวงศา

text:
และให้อาณาเขตเมืองยศสุนทร
ให้เมืองยศสุนทรส่งส่วยบำรุงราชการของหลวงคือ น้ำรักสองเลขต่อเบี้ย ป่านสองเลขต่อขวด และพระสุนทรราชวงศา (เจ้าคำสิงห์) ได้ให้ไพร่พลก่อสร้างฉางข้าว สร้างที่ว่าการเมือง สร้างท้องพระโรง (โฮงคำ) และปกครองเมืองให้ร่มเย็นเป็นสุขตลอดสมัย จนถึงแก่พิลาลัย ในปี พ.ศ. 2366


title: ดรีมส์แคนคัมทรู, เกรเทสฮิตส์ ชุดที่ 1

text: ดรีมส์แคนคัมทรู, เกรเทสฮิตส์ ชุดที่ 1 () คืออัลบั้มรวมเพลงชุดแรกของ แกเบรียล นักร้องและนักแต่งเพลงหญิงชาวอังกฤษ วางจำหน่ายช่วงปี พ.ศ. 2544 เป็นอัลบั้มที่รวมผลงานเพลงซิงเกิลฮิตของแกเบรียลตั้งแต่อัลบั้มแรก อัลบั้มนี้เป็นอัลบั้มที่ขายดีที่สุดในสหราชอาณาจักรเป็นอันดับที่ 5 ของปี พ.ศ. 2544 สามารถทำยอดขายทะลุ 4 แพลตินัม เป็นอัลบั้มที่ขายดีที่สุดอันดับที่ 76 ในรอบสิบปีของสหราชอาณาจักร


title: ไฟลามทุ่ง

text: ไฟลามทุ่ง () เป็นการติดเชื้อทางผิวหนังชั้นหนังแท้ชั้นบนและหลอดน้ำเหลือง ทำให้เกิดเป็นผื่นแดงบวมบริเวณใบหน้า แขนและขา ร่วมกับมีไข้สูง หนาวสั่น อ่อนเพลีย ปวดศีรษะและอาเจียน โดยทั่วไปโรคไฟลามทุ่งเกิดจากการติดเชื้อแบคทีเรีย "Streptococcus" ชนิด group A มีลักษณะคล้ายโรคผิวหนังอักเสบ แต่ต่างกันที่ผิวหนังอักเสบจะติดเชื้อในชั้นหนังแท้และเนื้อเยื่อใต้หนัง


title: ไฟลามทุ่ง

text: การวินิจฉัยโรคไฟลามทุ่งมักใช้การซักประวัติและตรวจร่างกาย การรักษามักให้ทานยาเพนิซิลลิน คลินดามัยซินหรืออิริโทรมัยซิน เป็นเวลา 7-14 วัน หากอาการไม่ดีขึ้น แพทย์อาจให้ยาทางผิวหนัง ร่วมกับการดูแลด้านอื่น เช่น รักษาความสะอาด รับประทานยาแก้ปวด ประคบเย็น เป็นต้น


title: พูดว่ารัก...กับฉันสิ

text: พูดว่ารัก...กับฉันสิ () เป็นมังงะชุดแนวโรแมนติกจากประเทศญี่ปุ่น เขียนโดย Kanae Hazuki อนิเมะโทรทัศน์ผลิตโดย Zexcs ออกอากาศครั้งแรกในญี่ปุ่นตั้งแต่วันที่ 6 ตุลาคม ถึงวันที่ 30 ธันวาคม 2012 ภาพยนตร์ฉบับคนแสดงได้เข้าในเดือนกรกฎาคม 2014 ส่วนในประเทศไทยสำนักพิมพ์บงกช พับลิชชิ่ง เป็นผู้ได้รับลิขสิทธิ์ในการตีพิมพ์มังงะในฉบับภาษาไทย


title: มรณสักขี

text: มรณสักขี () คือผู้ถูกฆ่าตายเนื่องจากไม่ยอมละทิ้งความเชื่อ โดยเฉพาะความเชื่อทางศาสนา


title: มรณสักขี

text: มรณสักขีส่วนมากได้รับการยกย่องว่าเป็นสิ่งศักดิ์สิทธิ์และได้รับความเคารพนับถือจากชนรุ่นหลัง ในฐานะเป็นสัญลักษณ์ของผู้นำและวีรชนในยามที่ตนตกอยู่ในภาวะลำบาก มรณสักขีจึงมีบทบาทสำคัญในทางศาสนา นอกจากนี้มรณสักขีหลายคนยังมีอิทธิพลต่อชีวิตโลกวิสัยด้วย เช่น โสกราตีส


title: ช่องเขาฟูร์กา

text: ช่องเขาฟูร์กา () เป็นช่องเขาในเทือกเขาแอลป์ ตั้งอยู่ในรัฐอูรีและรัฐวาเลของประเทศสวิตเซอร์แลนด์ จุดที่สูงที่สุดมีความสูง 2,429 เมตรเหนือระดับน้ำทะเล จุดที่โด่งดังที่สุดในช่องเขาแห่งนี้คือบริเวณโรงแรมแบลเวแดร์ซึ่งตั้งอยู่บริเวณใต้ธารน้ำแข็งโรน ช่องเขานี้เคยใช้เป็นที่ถ่ายทำภาพยนตร์ "จอมมฤตยู 007"


title: ชวินทร์วุฒิ ก้องธรนินทร์

text: ชวินทร์วุฒิ ก้องธรนินทร์ ชื่อเดิม ศรันทร์ธร ก้องธรนินทร์ ชื่อเล่น วิน เกิดวันที่ 28 กรกฎาคม พ.ศ. 2534 เกิดที่กรุงเทพมหานคร เป็นญาติกับลลนา ก้องธรนินทร์ ซึ่งเป็นญาติสนิทกันเพราะ อาศัยอยู่บ้านติดกันตั้งแต่เด็ก จบการศึกษาจาก มหาวิทยาลัยกรุงเทพ คณะนิเทศศาสตร์ สาขา ภาพยนตร์ ศึกษาต่อปริญญาโทที่ มหาวิทยาลัยบอร์นมัท สหราชอาณาจักร เริ่มเข้าวงการบันเทิงนเปียโน หนุ่มคลีโอเคยได้รับรางวัล The Most Charming & Unforgettable Bachelor ในการประกวดสุดยอดหนุ่ม cleo 2017 (CLEO Thailand Bachelor 2017) ต่อมา ถ่ายแบบนิตยสารต่างๆ ได้เซ็นสัญญาสัญญาเป็นนักแสดงสังกัดช่อง 7 มีผลงานละครเรื่อง "มนตร์กาลบันดาลรัก" และ "รักปรุงรส"


title: กีฬาเจ็ทสกีในเอเชียนเกมส์ 2018

text: กีฬาเจ็ทสกีในเอเชียนเกมส์ 2018 กำหนดจัดขึ้นที่ชายหาดอันจอล จาการ์ตา ประเทศอินโดนีเซีย ตั้งแต่วันที่ 23 สิงหาคม ถึง 28 สิงหาคม ค.ศ. 2018 และจัดการแข่งขันทั้งหมด 4 รายการ


title: ยุทธการที่ก็อง

text: ยุทธการที่ก็อง (เดือนมิถุนายนถึงเดือนสิงหาคม ค.ศ. 1944) เป็นชื่อของการสู้รบระหว่างกองทัพที่สองของอังกฤษและพันเซอร์กรุพเพอ ตะวันตกของเยอรมันในสงครามโลกครั้งที่สองเพื่อเข้าควบคุมเมืองก็องและบริเวณใกล้เคียง ในยุทธการที่นอร์ม็องดี การรบที่เกิดขึ้นหลังปฏิบัติการเนปจูน ฝ่ายสัมพันธมิตรได้ทำการยกพลขึ้นบกบนชายฝั่งของฝรั่งเศส เมื่อวันที่ 6 มิถุนายน ค.ศ. 1944 (ดีเดย์)


title: ยุทธการที่ก็อง

text: ก็องอยู่ระยะทางประมาณ 9 ไมล์ (14 กิโลเมตร) ในประเทศจากชายฝั่งคาลวาโดสและบนทั้งสองฝั่งของแม่น้ำ Orne และคลองก็องที่ทางแยกของถนนหลายเส้นทางและเส้นทางรถไฟ แม่น้ำ Orne และโอดอน และคลองโอดอน ซึ่งทำให้กลายเป็นเป้าหมายปฏิบัติการที่สำคัญของทั้งสองฝั่ง ก็องและพื้นที่ทางตอนใต้เป็นช่างประจบและเปิดกว้างกว่าประเทศรั้วต้นไม้ (bocage) ในทางทิศตะวันตกของนอร์ม็องดีและผู้บัญชาการกองทัพอากาศของฝ่ายสัมพันธมิตรต้องการให้ภาคพื้นดินต้องถูกยึดโดยเร็ว เพื่อเพิ่มฐานทัพอากาศในฝรั่งเศส


title: ยุทธการที่ก็อง

text: กองพลทหารราบที่ 3 ของอังกฤๅได้ตัดสินใจจะเข้ายึดก็องเมื่อครั้งดีเดย์หรือขุดในระยะสั้นของเมืองถ้าเยอรมันได้เข้าขัดขวางการยึดครอง การปกคลุมก็องเพียงชั่วคราวเพื่อป้องกันฝ่ายสัมพันธมิตรจากภัยคุกคามและขัดขวางของความเป็นไปได้ของการโจมตีตอบโต้กลับของเยอรมันจากเมือง ก็อง, บาเยอ และคาร์เรนทันยังไม่ถูกยึดครองโดยฝ่ายสัมพันธมิตรเมื่อครั้งดีเดย์และจากสัปดาห์แรกของการรุกรานของฝ่ายสัมพันธมิตรได้มุ่งเน้นไปที่การเชื่อมต่อกับหัวหาด อังกฤษ-แคนาดาได้เริ่มโจมตีในบริเวณที่ใกล้เคียงของเมืองก็องและชานเมืองและใจกลางเมืองทางตอนเหนือของ Orne ได้ถูกยึดครองในช่วงปฏิบัติการชารน์วู้ด (8–9 กรกฎาคม) ชานเมืองก็องทางตอนใต้ของแม่น้ำได้ถูกยึดครองโดยกองทัพน้อยแคนาดาที่สองในช่วงปฏิบัติการแอตแลนติก (18-20 กรกฎาคม) เยอรมันได้ดำเนินส่วนใหญ่ของกองพลยานเกราะในการป้องกันที่กำหนดของก็อง ซึ่งทำให้การสู้รบทั้งสองฝ่ายต้องจ่ายราคาแพงและปราศจากเยอรมันของวิธีการอย่างมากเพื่อเสริมกำลังทางด้านตะวันตกสุดของแนวรบการรุกราน


title: ยุทธการที่ก็อง

text: ในทางตะวันตกของนอร์ม็องดี กองทัพสหรัฐที่หนึ่งได้ปิดล้อมคาบสมุทรโคเตนติน เข้ายึดครองแชร์บัวก์และเข้าโจมตีไปยังทิศใต้สู่แซ็ง-โล อยู่ระยะทางประมาณ 37 ไมล์ (60 กิโลเมตร) ทางด้านตะวันตกของก็อง การเข้ายึดครองเมืองเมื่อวันที่ 19 กรกฎาคม เมื่อวันที่ 25 กรกฎาคม ภายหลังความล่าช้ามาจากสภาพอากาศ กองทัพที่หนึ่งได้เริ่มปฏิบัติการคอบราบนถนน Périers ของแซ็ง-โล คอยประสานงานกับปฏิบัติการสปริงของแคนาดาที่ Verrières (Bourguébus) สันเขาทางตอนใต้ของก็อง คอบราได้ประสบความสำเร็จอย่างมากและเริ่มพังทะลายของตำแหน่งเยอรมันในนอร์ม็องดี; ฝ่ายสัมพันธมิตรได้แตกหักจนนำไปสู่การสู้รบของฟาเลส์พ็อกเกต ซึ่งได้ดักล้อมส่วนใหญ่ของส่วนที่เหลือของกองทัพที่ 7 และกองทัพพันเซอร์ที่ 5 (ก่อนหน้านี้เป็นพันเซอร์กรุพเพอ ตะวันตก) ซึ่งได้เปิดทางไปยังแม่น้ำแซนและปารีส


title: ยุทธการที่ก็อง

text: เมืองก็องได้ถูกทำลายโดยการทิ้งระเบิดของฝ่ายสัมพันธมิตร ซึ่งด้วยความเสียหายจากการสู้รบทางภาคพื้นดิน ได้ก่อให้เกิดความสูญเสียของพลเรือนชาวฝรั่งเศสจำนวนมาก ภายหลังการสู้รบขนาดเล็กของเมืองช่วงก่อนสงครามยังคงอยู่และการฟื้นฟูบูรณะเมืองจนถึงปี ค.ศ 1962


title: ภารกิจบอสตัน

text: ภารกิจบอสตัน เป็นการจู่โจมรบด้วยพลทหารโดดร่มในช่วงตอนกลางคืนโดยนายพลตรี แมทธิว ริดจ์เวย์ของกองพลทหารโดดร่ม"อเมริกาทั้งหมด"ที่ 82 แห่งสหรัฐ เมื่อวันที่ 6 มิถุนายน ค.ศ. 1944 ส่วนหนึ่งการโดดร่มลงพื้นของอเมริกันในนอร์ม็องดีในช่วงสงครามโลกครั้งที่สอง บอสตันเป็นส่วนหนึ่งของปฏิบัติการเนปจูน การจู่โจมตำแหน่งของการรุกรานนอร์ม็องดีของฝ่ายสัมพันธมิตร รหัสนามว่า ปฏิบัติการโอเวอร์ลอร์ด พลทหารโดดร่มจำนวน 6,420 นายได้โดดจากเครื่องบินบรรทุกทหารรุ่น C-47 Skytrain จำนวนเกือบ 370 ลำ ลงสู่พื้นที่เป้าหมายที่ได้มุ่งหมายไว้ประมาณ 10 ตารางไมล์ (26 กม.) ตั้งอยู่ด้านใดด้านหนึ่งของแม่น้ำ Merderet บนคาบสมุทรโคเตนตินของฝรั่งเศส ห้าชั่วโมงก่อนของการยกพลขึ้นบกดีเดย์


title: ภารกิจบอสตัน

text: การโดดร่มได้ถูกพัดกระจัดกระจายโดยสภาพอากาศที่แย่และถูกยิงจากปืนต่อต้านอากาศยานของเยอรมันเหนือพื้นที่สามถึงสี่เท่าที่มีขนาดใหญ่กว่าแผนที่วางเอาไว้ สองหน่วยที่ไร้ประสบการณ์ในกองพลที่ 82, กรมทหารราบโดดร่มที่ 507 และ 508 ได้รับมอบหมายภารกิจในการปิดกั้นทางด้านตะวันตกของแม่น้ำ Merderet แต่ส่วนใหญ่ของพลทหารโดดร่มได้ลงพลาดจากจุดดรอป ทหารผ่านศึกจากกรมทหารราบโดดร่มที่ 505 ได้โดดลงอย่างถูกต้องและเข้ายึดเป้าหมาย เมือง Sainte-Mère-Église ซึ่งเป็นการพิสูจน์ที่สำคัญต่อความสำเร็จของกองพล


title: ภารกิจดีทรอยต์

text: ภารกิจดีทรอยต์ เป็นช่วงก่อนรุ่งอรุณของการจู่โจมด้วยเครื่องร่อยในการโดดร่มลงพื้นของอเมริกันในนอร์ม็องดี ดำเนินโดยส่วนหนึ่งของกองพลทหารโดดร่มที่ 82 แห่งสหรัฐ ในช่วงแรกของเช้า วันที่ 6 มิถุนายน ค.ศ. 1944 ในสงครามโลกครั้งที่สอง เป็นส่วนหนึ่งของปฏิบัติการเนปจูน, ปฏิบัติการโอเวอร์ลอร์ด เดิมทีได้ถูกกำหนดให้เข้าจู่โจมหลักสำหรับกองพลที่ 82 ปฏิบัติการด้วยเครื่องร่อนได้กลายเป็นภารกิจการเสริมกำลังเป็นอันดับแรกภายหลังการจู่โจมด้วยการโดดร่มหลัก, ภารกิจบอสตัน การลงจอดพื้นจากภารกิจดีทรอยต์อยู่ใกล้กับ Sainte-Mère-Église ไปยังทางตะวันตกของหาดยูทาห์


title: ภารกิจดีทรอยต์

text: เป้าหมายของกองพลคือการรักษาเมือง Sainte-Mère-Église และเพื่อยึดสะพานตลอดของแม่น้ำ Merderet โดยการทำเช่นนี้, กองพลทหารราบที่ 4 ของสหรัฐได้เดินทางมาถึงหาดยูทาห์จะสามารถเคลื่อนทัพอย่างง่ายดายเพื่อไปยังทางตอนเหนือของท่าเรือของเมืองแชร์บัวก์


title: ภารกิจดีทรอยต์

text: ความสูญเสียที่เกิดขึ้นของกองพลโดดรมที่ 82 เมื่อครั้งดีเดย์ ประมาณ 1,260 - 6,600 นาย หรือประมาณ 20 %


title: ภารกิจดีทรอยต์

text: เมื่อวันที่ 6 มิถุนายน ค.ศ. 1944 ส่วนหนึ่งที่หนักของกองพลได้ลงจอดด้วยเครื่องร่อนในภารกิจเอลมีรา


title: รัฐอูรี

text: รัฐอูรี () เป็นหนึ่งใน 26 รัฐของประเทศสวิตเซอร์แลนด์ และเป็นสมาชิกผู้ก่อตั้งสมาพันธรัฐสวิส ตั้งอยู่ในภาคกลางของประเทศสวิตเซอร์แลนด์ อาณาเขตของรัฐครอบคลุมพื้นที่หุบเขาลุ่มแม่น้ำร็อยส์ ระหว่างช่องเขาก็อทฮาร์ทกับทะเลสาบลูเซิร์น ภาษาทางการของรัฐอูรีคือ ภาษาเยอรมัน แต่ภาษาพูดส่วนใหญ่คือ ภาษาเยอรมันถิ่นสวิส ที่เรียกว่า "อูเนอร์เยอรมัน" (Urner German) รัฐอูรีเป็นรัฐเดียวที่เด็ก ๆ ในโรงเรียนจะต้องเรียนภาษาอิตาลีเป็นภาษาต่างประเทศภาษาแรก แต่ในปี 2005/2006 เปลี่ยนมาเป็นภาษาอังกฤษแทน เช่นเดียวกับรัฐส่วนใหญ่ ประชากรของรัฐมีราว 35,000 คน และจำนวน 3,046 คน (หรือ 8.7%) เป็นชาวต่างชาติ


title: แคว้นฆูนิน

text: แคว้นฆูนิน () เป็นแคว้นบนที่ราบสูงตอนกลางและรัฐตะวันตกสุดของแอมะซอนในเปรู มีเมืองหลวงคือ อวงกาโย


title: แคว้นฆูนิน

text: แคว้นฆูนินมีอุณหภูมิเฉลี่ยต่อปี 13.1 °C (56 °F) อุณหภูมิสูงสุด 17 °C (62 °F) และอุณหภูมิต่ำสุด 0 °C (32 °F) มีฤดูฝนระหว่างเดือนพฤศจิกายนถึงเมษายน และธันวาคมถึงมีนาคม ในเขตร้อน


title: พิพิธภัณฑ์ศิลปะและประวัติศาสตร์ (เจนีวา)

text: พิพิธภัณฑ์ศิลปะและประวัติศาสตร์ () ในนครเจนีวา ประเทศสวิตเซอร์แลนด์ ถือเป็นหนึ่งในพิพิธภัณฑ์ที่ใหญ่ที่สุดในสวิตเซอร์แลนด์ พิพิธพันธ์นี้เริ่มสร้างขึ้นระหว่างค.ศ. 1903 ถึง 1910 โดยได้รับทุนสนับสนุนจากชาร์ล กอลล็อง (Charles Galland) นายธนาคารชาวสวิส อาคารหลังนี้มีรูปทรงเป็นสี่เหลี่ยมจตุรัสกว้างด้านละ 60 เมตร มีสี่ชั้น มีพื้นที่จัดนิทรรศการกว่า 7,000 ตารางเมตร


text: ส่วนจัดแสดงปราณิตศิลป์ของพิพิธพันธ์นี้ จัดแสดงงานศิลปะจากสมัยกลางจนถึงศตวรรษที่ 20 มีผลงานของชาวอิตาลี, ฝรั่งเศส, อังกฤษ, สวิส ทั้งยังมีส่วนจัดแสดงทางโบราณคดี ซึ่งจัดแสดงเกี่ยวกับยุโรปก่อนประวัติศาสตร์, อียิปต์โบราณ, กรีกโบราณ และอิตาลีในยุคก่อนโรมันและในยุคโรมัน


title: เจ้าหญิงอเล็กซานดรีน-ลูอีสแห่งเดนมาร์ก

text: เจ้าหญิงอเล็กซานดรีน-ลูอีสแห่งเดนมาร์ก () ประสูติเมื่อวันที่ 12 ธันวาคม 2457 ทรงเป็นพระธิดาพระองค์ที่ 3 ในเจ้าชายฮารัลด์แห่งเดนมาร์ก และ เจ้าหญิงเฮเลนา อาดิเลดแห่งเดนมาร์ก ทรงเป็นพระราชนัดดาใน สมเด็จพระราชาธิบดีเฟรเดริคที่ 8 แห่งเดนมาร์ก และพระภาติยะใน สมเด็จพระราชาธิบดีคริสเตียนที่ 10 แห่งเดนมาร์ก และ สมเด็จพระราชาธิบดีโฮกุนที่ 7 แห่งนอร์เวย์


title: เจ้าหญิงอเล็กซานดรีน-ลูอีสแห่งเดนมาร์ก

text: ในช่วงก่อนเสกสมรส พระองค์เป็นที่ได้รับการคาดการณ์ว่าจะได้เป็นพระวรชายาใน สมเด็จพระเจ้าเอ็ดเวิร์ดที่ 7 แห่งสหราชอาณาจักร และว่าที่สมเด็จพระราชินีแห่งสหราชอาณาจักรในภายภาคหน้า แต่แล้วก็ไม่มีอะไรเกิดขึ้น


title: เจ้าหญิงอเล็กซานดรีน-ลูอีสแห่งเดนมาร์ก

text: วันที่ 24 สิงหาคม 2479 พระองค์ ทรงหมั้นกับ เคานต์ลูอิดโปล์ดแห่งแคสเทล-แคสเทล โอรสคนโตใน เคานต์ออตโต ฟริดริช กับ เจ้าหญิงอมาลีแห่งโลเวนเทน-เวสเทม-ฟรูเดนเบิร์ก ซึ่งการหมั้นครั้งนี้ สมเด็จพระราชาธิบดีคริสเตียนที่ 10 แห่งเดนมาร์ก พระปิตุลา (ลุง) ทรงเห็นชอบ ทั้งคู่ได้พบกันครั้งแรกในกรุง เบอร์ลิน ในช่วงการแข่งขันกีฬาโอลิมปิกฤดูร้อน 2479 โดยทั้ง 2 ทรงใช้เวลาร่วมกันเป็นส่วนใหญ่ ก่อนที่เธอจะเสด็จไปเบอร์ลิน และทรงเสกสมรสกัน ในขณะะนั้นพระสวามีได้ศึกษากฎหมายใน มิวนิก


title: เจ้าหญิงอเล็กซานดรีน-ลูอีสแห่งเดนมาร์ก

text: พระองค์และเคานต์ลูอิดโปล์ด เสกสมรสกันในวันที่ 22 มกราคม 2480 ที่คริสเตียนบอร์ก พระราชวังโคเปนเฮเกน เดนมาร์ก พระองค์รับพระราชทานพระอิสริยยศเป็น เคาน์เตสลูอิดโปล์ดแห่งแคสเทล-แคสเทล มีพระบุตรดังนี้


title: เจ้าหญิงอเล็กซานดรีน-ลูอีสแห่งเดนมาร์ก

text: ในขณะที่ภาพงานเสกสมรสนั้น ถูกเก็บรักษาไว้โดยสถาบันภาพยนตร์แห่งเดนมาร์ก


title: เจ้าหญิงอเล็กซานดรีน-ลูอีสแห่งเดนมาร์ก

text: หลังจากใช้ชีวิตคู่กันเพียง 4 ปี พระสวามีถูกฆ่าตายในสงครามโลกครั้งที่สอง ใน บันกายาใกล้ โซเฟีย , บัลแกเรีย ซึ่งไม่เป็นที่แน่ชัดว่าพระสวามีถูกลอบฆ่าเมื่อวันที่เท่าไร แต่มีการสรุปว่า ระหว่างวันที่ 6-8 พฤศจิกายน 2484 ต่อมา พระองค์ก็สิ้นพระชนม์เมื่อวันที่ 26 เมษายน 2505 ณ โคเปนเฮเกน สิริพระชันษา 47 ชันษา


title: เมโทร-โกลด์วิน-เมเยอร์

text: บริษัท เมโทร-โกลด์วิน-เมเยอร์ สตูดิโอส์ () หรือย่อว่า เอ็มจีเอ็ม (MGM) เป็นบริษัทสื่อสัญชาติอเมริกัน โดยมากเกี่ยวข้องกับการผลิตและการเผยแพร่ภาพยนตร์เรื่องยาวและรายการโทรทัศน์ เป็นหนึ่งในสตูดิโอผลิตภาพยนตร์ที่เก่าแก่ที่สุด สำนักงานใหญ่ของเอ็มจีเอ็มตั้งอยู่ที่ 245 นอร์ทเบเวอร์ลีไดรฟ์ ในเบเวอร์ลีฮิลส์ รัฐแคลิฟอร์เนีย


title: เมโทร-โกลด์วิน-เมเยอร์

text: ยังเคยเป็นสตูดิโอที่ใหญ่ที่สุด และน่าเชื่อถือที่สุดในฮอลลีวูด ก่อตั้งในปี ค.ศ. 1924 เมื่อนักลงทุนด้านบันเทิง มาร์คัว เลิฟ ได้เข้ามาดูแลบริษัท เมโทรพิกเจอส์, โกลด์วินพิกเจอส์ และลุยส์ บี. เมเยอร์ พิกเจส์


title: เมโทร-โกลด์วิน-เมเยอร์

text: ปี 1971 ได้ประกาศว่าเอ็มจีเอ็มรวมบริษัทกับทเวนตีท์เซนจูรีฟอกซ์ แต่ก็ไม่เกิดขึ้นจริง จนผ่านมาอีก 39 ปี สตูดิโอได้ซื้อและขายผ่านมือมาหลายเจ้า จนวันที่ 3 พฤศจิกายน 2010 เอ็มจีเอ็มถูกฟ้องล้มละลาย เอ็มจีเอ็มได้กลับมาใหม่หลังล้มละลายเมื่อ 20 ธันวาคม 2010 โดยการบริหารของ สปายกลาสส์เอนเตอร์เทนเมนต์ โดยแกรี บาร์เบอร์ และโรเจอร์ เบิร์นบวม เป็นผู้ร่วมบริหาร และผู้ร่วมประธานคณะเจ้าหน้าที่บริหาร ของบริษัท เมโทร-โกลด์วิน-เมเยอร์ โฮลดิงส์ จากข้อมูลปี 2017 เอ็มจีเอ็มร่วมผลิต ร่วมลงทุน และร่วมจัดจำหน่าย ภาพยนตร์ให้กับโซนีพิกเจอส์ พาราเมาต์พิกเจอส์ และวอร์เนอร์บราเธอส์


title: ภาพยนตร์อเมริกัน

text: ภาพยนตร์อเมริกัน () หรือเรียกอีกชื่อว่า ภาพยนตร์ฮอลลีวูด (Hollywood) ถือว่าสร้างผลกระทบต่ออุตสาหกรรมภาพยนตร์ มาตั้งแต่ต้นคริสต์ทศวรรษที่ 20 ด้วยสไตล์อันโดดเด่นของภาพยนตร์อเมริกันคือ ภาพยนตร์คลาสสิกฮอลลีวูด ที่พัฒนาขึ้นระหว่างปี 1917 ถึง 1960 และภาพยนตร์ที่สร้างเอกลักษณ์ก็สร้างขึ้นในยุคนี้ ขณะที่พี่น้องตระกูลลูมิแอร์จากฝรั่งเศส ได้รับเครดิตว่าเป็นผู้ให้กำเนิดภาพยนตร์สมัยใหม่ ภาพยนตร์อเมริกันสามารถสร้างความโดดเด่นได้อย่างรวดเร็ว และเป็นแรงผลักดันอย่างชัดเจนให้กับอุตสาหกรรมตั้งแต่เริ่มต้น ตั้งแต่คริสต์ทศวรรษ 1920 อุตสาหกรรมภาพยนตร์ในสหรัฐสร้างรายได้ประจำปีได้สูงกว่าประเทศอื่น ๆ ได้สร้างภาพยนตร์จำนวนมาก มีภาพยนตร์ภาษาอังกฤษมากกว่า 800 เรื่อง ออกฉายในแต่ละปี ขณะที่ภาพยนตร์ในอังกฤษมี 299 เรื่อง แคนาดา 206 เรื่อง และออสเตรเลียและนิวซีแลนด์ ก็ผลิตภาพยนตร์ในภาษาเดียวนี้ แต่ก็ไม่ถือว่าอยู่ในระบบภาพยนตร์ฮอลลีวูด ถึงกระนั้นภาพยนตร์ฮอลลีวูดก็ถือได้ว่าเป็นภาพยนตร์สหชาติ ภาพยนตร์คลาสสิกฮอลลีวูด ได้สร้างขึ้นเป็นหลายภาษา และใช้ชื่ออื่น โดยมากเป็นภาษาสเปนและฝรั่งเศส


title: ภาพยนตร์อเมริกัน

text: ภาพยนตร์ฮอลลีวูดถือเป็นอุตสาหกรรมภาพยนตร์ที่เก่าแก่ที่สุดในโลก และถือได้ว่าเป็นที่กำเนิดภาพยนตร์หลากหลายแนว ทั้งตลก รัก โลดโผน เพลง สยองขวัญ บันเทิงคดีแนววิทยาศาสตร์ และภาพยนตร์มหากาพย์


title: ภาพยนตร์อเมริกัน

text: ในปี 1878 เอดเวิร์ด มายบริดจ์ ได้สาธิตอำนาจของภาพยนตร์เคลื่อนไหว ในปี 1894 ได้มีการจัดแสดงภาพยนตร์เพื่อการค้าครั้งแรกของโลกที่นครนิวยอร์ก โดยใช้วิธีคิเนโตสโคปของทอมัส เอดิสัน สหรัฐยังผลิตภาพยนตร์ผนวกเสียงเรื่องแรกของโลก เรื่อง "The Jazz Singer" ในปี 1927 ได้กลายเป็นบรรทัดฐานในการพัฒนาภาพยนตร์เสียงในทศวรรษต่อมา ตั้งแต่ต้นศตวรรษที่ 20 อุตสาหกรรมภาพยนตร์อเมริกันตั้งอยู่ในรัศมี 30 ไมล์บริเวณสตูดิโอของฮอลลีวูด ลอสแอนเจลิส รัฐแคลิฟอร์เนีย ผู้กำกับ ดี. ดับเบิลยู. กริฟฟิท ถือเป็นผู้พัฒนาภาพยนตร์ ส่วนภาพยนตร์เรื่อง "Citizen Kane" (1941) มักได้รับคำอ้างจากนักวิจารณ์ว่าเป็นภาพยนตร์ที่ดีที่สุด


title: ภาพยนตร์อเมริกัน

text: สตูดิโอใหญ่ ๆ ในฮอลลีวูด ได้สร้างภาพยนตร์ที่ประสบความสำเร็จที่สุด และมียอดขายตั๋วหนังมากที่สุดในโลก อย่างเช่น เรื่อง "The Birth of a Nation" (1915), "Gone with the Wind" (1939), "The Ten Commandments" (1956), "The Sound of Music" (1965), "The Exorcist" (1973), "Jaws" (1975), "Star Wars" (1977), "E.T. the Extra-Terrestrial" (1982), "Jurassic Park" (1993), "Titanic" (1997), "Gladiator" (2000), "The Dark Knight" (2008), "Avatar" (2009), "Marvel's The Avengers" (2012), "" (2015), "Jurassic World" (2015), "Black Panther" (2018) และ "" (2018) ยิ่งไปกว่านั้นภาพยนตร์ฮอลลีวูดหลายเรื่องทำรายได้บนตารางบ็อกซ์ออฟฟิศนอกสหรัฐมากกว่าเสียอีก ปัจจุบันสตูดิโอได้ผลิตภาพยนตร์หลายร้อยเรื่อยทุก ๆ ปี ทำให้สหรัฐเป็นหนึ่งในผู้ผลิตที่มีผลงานมากที่สุดในโลกและเป็นผู้นำด้านวิศวกรรมและเทคโนโลยีภาพเคลื่อนไหว


title: เดวิด บรูซ

text: พลตรี เซอร์ เดวิด บรูซ (, 29 พฤษภาคม ค.ศ. 1855 – 27 พฤศจิกายน ค.ศ. 1931) เป็นนักจุลชีววิทยาและพยาธิแพทย์ชาวสกอต เกิดที่เมืองเมลเบิร์น เป็นบุตรคนเดียวของเดวิด บรูซกับเจน รัสเซล แฮมิลตัน ครอบครัวของบรูซย้ายกลับสกอตแลนด์เมื่อเขาอายุได้ 5 ปี บรูซเข้าเรียนที่โรงเรียนมัธยมในเมืองสเตอร์ลิง ก่อนจะเรียนจบด้านการแพทย์ที่มหาวิทยาลัยเอดินบะระในปี ค.ศ. 1881 ต่อมาเขารับราชการในหน่วยแพทย์ของกองทัพและไปประจำการที่เมืองวัลเลตตาในมอลตา


title: เดวิด บรูซ

text: ขณะประจำอยู่ที่มอลตา บรูซพบว่าทหารบริติชหลายนายป่วยด้วยโรคที่เรียกว่า "ไข้มอลตา" เขาและทีมจึงทำการศึกษาจนพบว่าโรคนี้เกิดจากแบคทีเรียชนิด "Brucella melitensis" ต่อมาในปี ค.ศ. 1905 เธมิสโตคลีส แซมมิต หนึ่งในทีมของบรูซทำการทดลองจนพบว่าโรคนี้เกิดจากการที่ผู้ป่วยดื่มนมแพะที่มีเชื้อปนเปื้อน ต่อมาโรคไข้มอลตารู้จักในชื่อโรคบรูเซลโลซิส (Brucellosis)


title: เดวิด บรูซ

text: ในปี ค.ศ. 1889 บรูซดำรงตำแหน่งผู้ช่วยศาสตราจารย์ที่โรงเรียนแพทย์ทหารในเมืองเนตลีย์ ก่อนจะถูกส่งไปประจำการที่ปีเตอร์มาริตซ์เบิร์กในแอฟริกาใต้ เขาได้ทำการศึกษาโรคแอฟริกัน ทริปาโนโซมิเอซิสจนพบว่าเกิดจากปรสิตชนิด "Trypanosoma brucei" ในแมลงวันเซตซี บรูซและแมรี เอลิซาเบธ บรูซ (นามสกุลเดิม สตีล) ภรรยาของเขาดูแลโรงพยาบาลสนามเมื่อเกิดสงครามโบเออร์ครั้งที่สองในปี ค.ศ. 1899 ทำให้บรูซได้รับแต่งตั้งยศพันโทในปีต่อมา ในช่วงบั้นปลายชีวิต เขาดำรงตำแหน่งในคณะกรรมการที่ปรึกษาของหน่วยแพทย์ทหารและผู้บัญชาการโรงเรียนแพทย์ทหารในเมืองเนตลีย์ ก่อนจะเกษียณด้วยยศพลตรีในปี ค.ศ. 1919 บรูซเสียชีวิตที่กรุงลอนดอนในปี ค.ศ. 1931


title: เทศบาลตำบลลำปางหลวง

text: เทศบาลตำบลลำปางหลวง เป็นองค์กรปกครองส่วนท้องถิ่นประเภทเทศบาลตำบล ในอำเภอเกาะคา จังหวัดลำปาง มีพื้นที่ 28 ตารางกิโลเมตร ครอบคลุมพื้นที่ตำบลลำปางหลวงทั้งตำบล และมีประชากรในปี พ.ศ. 2560 จำนวน 9,407 คน


title: เทศบาลตำบลลำปางหลวง

text: เริ่มแรกเมื่อวันที่ 27 กรกฎาคม 2504 เทศบาลตำบลลำปางหลวง ได้แยกพื้นที่จากตำบลเกาะคา จำนวน 6 หมู่บ้าน วันที่ 13 ธันวาคม 2516 ได้จัดตั้งสภาตำบลลำปางหลวงขึ้น วันที่ 19 มกราคม 2539 ได้เปลี่ยนแปลงฐานะจากสภาตำบลลำปางหลวงเป็นองค์การบริหารส่วนตำบลลำปางหลวง และเมื่อปี 2552 ได้เปลี่ยนแปลงฐานะจากองค์การบริหารส่วนตำบลลำปางหลวงเป็นเทศบาลตำบลลำปางหลวง


title: เทศบาลตำบลลำปางหลวง

text: สำนักงานเทศบาลตำบลลำปางหลวงห่างจากที่ว่าการอำเภอเกาะคาไปตามทางหลวงแผ่นดินหมายเลข 1034 เป็นระยะทางประมาณ 5 กิโลเมตร มีอาณาเขตติดต่อกับตำบลข้างเคียง ดังนี้


title: เทศบาลตำบลลำปางหลวง

text: เทศบาลตำบลลำปางหลวงแบ่งเขตการปกครองออกเป็น 13 หมู่บ้าน ได้แก่


title: จัสต์อะเกิร์ล

text: "จัสต์อะเกิร์ล" () เป็นเพลงของวงอเมริกัน โนเดาต์ จากสตูดิโออัลบั้มชุดที่ 3 "Tragic Kingdom" (1995) เพลงนี้แต่งโดยเกว็น สเตฟานี และทอม ดูมอนต์ โพรดิวซ์โดยแมตทิว ไวล์เดอร์ ออกจำหน่ายในฐานะซิงเกิ้ลนำในสหรัฐเมื่อ 21 กันยายน 1995 ในยุโรปบางประเทศ "จัสต์อะเกิร์ล" ออกขายในปี 1997 และยังปรากฎในอัลบั้มรวมฮิตปี 2003 ชุด "The Singles 1992–2003" เนื้อเพลง "จัสต์อะเกิร์ล" เป็นเพลงนิวเวฟ พูดในมุมมองชีวิตของสเตฟานี ในฐานะผู้หญิงกับการติดขัดในความเข้มงวดของผู้ปกครอง "จัสต์อะเกิร์ล" เป็นเพลงแรกที่สเตฟานีแต่ง โดยปราศจากการช่วยเหลือของพี่ชาย เอริก


title: จัสต์อะเกิร์ล

text: "จัสต์อะเกิร์ล" ได้รับเสียงวิจารณ์ด้านบวกจากนักวิจารณ์เพลง การมีเนื้อเพลงผู้หญิง ความติดหูของเพลง และเสียงร้อง เป็นประเด็นที่ถูกพูดถึงในนักวิจารณ์ ซิงเกิ้ลนี้เป็นซิงเกิ้ลเปิดตัวที่ได้รับความนิยมของโนเดาต์ "จัสต์อะเกิร์ล" ยังเป็นซิงเกิ้ลแรกที่เข้าชาร์ตในสหรัฐ สูงสุดอันดับ 23 บนบิลบอร์ดฮอต 100 ยังติดท็อป 10 ในอีกหลายประเทศ อย่าง ออสเตรเลีย ไอร์แลนด์ นิวซีแลนด์ นอร์เวย์ สกอตแลนด์ และสหราชอาณาจักร


title: จัสต์อะเกิร์ล

text: มิวสิกวิดีโอกำกับโดย มาร์ก โคห์ร ในวิดีโอสเตฟานีร้องเพลงในระหว่างทำความสะอาดและจัดการห้องน้ำ ขณะที่สมาชิกชายที่เหลือเล่นเครื่องดนตรีในห้องน้ำสกปรก ไม่ได้ทำเก็บกวาด แบ่งแยกโดยกำแพง ท้ายสุดผู้ชายก็ปีนข้ามมายังห้องน้ำหญิง และเริ่มเต้นรำกัน วงโนเดาต์และสเตฟานีเอง แสดงสดเพลงนี้หลายครั้ง รวมถึงคอนเสิร์ตแรกของวง ทราจิกคิงดอมเวิลด์ทัวร์ (1995–97), ร็อกสเตดีทัวร์ในปี 2002 และในอองกอร์ใน ดิสอิสวอตเดอะทรุทฟีลส์ไลก์ทัวร์ ปี 2016


title: โยชิโนริ มูโตะ

text: โยชิโนริ มูโตะ () เป็นนักฟุตบอลอาชีพชาวญี่ปุ่น ปัจจุบันเล่นตำแหน่งกองหน้าให้กับนิวคาสเซิลยูไนเต็ดในพรีเมียร์ลีก และทีมชาติญี่ปุ่น


title: โยชิโนริ มูโตะ

text: มูโตะเริ่มต้นอาชีพกับเอฟซี โตเกียวในปี ค.ศ. 2013 ต่อมาเดือนพฤษภาคม ค.ศ. 2015 ได้ย้ายไปเล่นให้กับไมนทซ์ 05 เขาลงเล่นให้กับไมนทซ์ 72 นัด ทำประตูได้ 23 ลูก ก่อนที่จะย้ายไปนิวคาสเซิลยูไนเต็ดเมื่อเดือนสิงหาคม ค.ศ. 2018


title: โยชิโนริ มูโตะ

text: มูโตะลงเล่นให้กับทีมชาติครั้งแรกเมื่อวันที่ 5 กันยายน ค.ศ. 2014 ในนัดกระชับมิตรที่พ่ายแพ้ต่ออุรุกวัย 2–0 ที่ซัปโปโระโดม โดยเขาลงมาแทนที่ของยูซูเกะ มินางาวะในนาทีที่ 58 สี่วันถัดมาที่นิสสันสเตเดียม เขาทำประตูแรกในนามทีมชาติในนัดที่เสมอกับเวเนซุเอลา 2–2


title: โยชิโนริ มูโตะ

text: ในการแข่งขันเอเชียนคัพ 2015 ที่ออสเตรเลีย มูโตะได้ลงเล่นในรอบแบ่งกลุ่มทุกนัด ก่อนจะที่จบลงด้วยการพ่ายแพ้ต่อสหรัฐอาหรับเอมิเรตส์ในรอบก่อนรองชนะเลิศ สิ้นสุดเส้นทางในเอเชียนคัพเพียงเท่านี้


title: โยชิโนริ มูโตะ

text: วันที่ 31 พฤษภาคม ค.ศ. 2018 เขามีชื่อติดทีมชาติ 23 คนในการแข่งขันฟุตบอลโลก 2018 ที่รัสเซีย


title: กีฬากาบัดดีในเอเชียนเกมส์ 2018

text:
กาบัดดี ในการแข่งขันกีฬาเอเชียนเกมส์ 2018 ซึ่งได้จัดขึ้นสถานที่ โรงกูรูตา, จาการ์ตา, ประเทศอินโดนีเซีย ระหว่างวันที่ 19 ถึง 23 สิงหาคม พ.ศ. 2018
มี 13 ชาติที่เข้าร่วมในการแข่งขันกาบัดดี จำนวนนักกีฬาอยู่ข้างหลังชื่อชาติ หรือ ประเทศเหล่านั้น


title: เคานต์ลูอิดโปล์ดแห่งแคสเทล-แคสเทล

text: เคานต์ลูอิดโปล์ดแห่งแคสเทล-แคสเทล () เกิดเมื่อวันที่ 14 พฤศจิกายน 2447 เป็นโอรสใน เคานต์ออตโต ฟริดริช และ เจ้าหญิงอมาลีแห่งโลเวนเทน-เวสเทม-ฟรูเดนเบิร์ก


title: เคานต์ลูอิดโปล์ดแห่งแคสเทล-แคสเทล

text: วันที่ 24 สิงหาคม 2479 พระองค์ ทรงหมั้นกับ เจ้าหญิงอเล็กซานดรีน-ลูอีสแห่งเดนมาร์ก พระธิดาใน เจ้าชายฮารัลด์แห่งเดนมาร์ก พระราชนัดดาใน สมเด็จพระเจ้าเฟรเดอริกที่ 8 แห่งเดนมาร์ก ซึ่งการหมั้นครั้งนี้ สมเด็จพระราชาธิบดีคริสเตียนที่ 10 แห่งเดนมาร์ก พระปิตุลา (ลุง) ของพระชายา ทรงเห็นชอบ ทั้งคู่ได้พบกันครั้งแรกในกรุง เบอร์ลิน ในช่วงการแข่งขันกีฬาโอลิมปิกฤดูร้อน 2479 โดยทั้ง 2 ทรงใช้เวลาร่วมกันเป็นส่วนใหญ่ ก่อนที่เขาจะพาพระชายาไปเบอร์ลิน และทรงเสกสมรสกัน ในขณะนั้นเขาได้ศึกษากฎหมายใน มิวนิก


title: เคานต์ลูอิดโปล์ดแห่งแคสเทล-แคสเทล

text: เคานต์ลูอิดโปล์ดและเจ้าหญิงอเล็กซานดรีน-ลูอีส เสกสมรสกันในวันที่ 22 มกราคม 2480 ที่คริสเตียนบอร์ก พระราชวังโคเปนเฮเกน เดนมาร์ก พระชายารับพระราชทานพระอิสริยยศเป็น เคาน์เตสลูอิดโปล์ดแห่งแคสเทล-แคสเทล มีบุตรดังนี้


title: เคานต์ลูอิดโปล์ดแห่งแคสเทล-แคสเทล

text: ในขณะที่ภาพงานเสกสมรสนั้น ถูกเก็บรักษาไว้โดยสถาบันภาพยนตร์แห่งเดนมาร์ก


title: เคานต์ลูอิดโปล์ดแห่งแคสเทล-แคสเทล

text: เขามียศเป็นร้อยโทในกองทัพเยอรมันในช่วงสงครามโลกครั้งที่สอง เขาเสียชีวิตจากการบาดเจ็บของเขาจากเครื่องบินเกิดความผิดพลาดในการดำเนินงานขนส่งผู้ป่วยไปโรงพยาบาลทหารที่บันกายาใกล้ โซเฟีย , บัลแกเรีย ซึ่งไม่เป็นที่แน่ชัดว่าเขาถูกลอบฆ่าเมื่อวันที่เท่าไร แต่มีการสรุปว่า ระหว่างวันที่ 6-8 พฤศจิกายน 2484 ศพของเขาถูกฝังที่ บันยากา และ รีนิงเทรด ณ สุสานในโฮชบอร์ก


title: เมตรต่อวินาทีกำลังสอง

text: เมตรต่อวินาทีกำลังสอง เป็นหน่วยของความเร่งของหน่วยเอสไอ ซึ่งประกอบจากหน่วยฐานของความยาว (เมตร) และเวลา (วินาที) สัญลักษณ์เขียนได้หลายรูปแบบ ไม่ว่าจะเป็น m/s m·s หรือจะให้เขียนอีกรูปก็คือ เมตรต่อวินาทีกำลังสอง


title: เมตรต่อวินาทีกำลังสอง

text: ตามหลักการของความเร่งแล้ว หน่วยนี้จะเปลี่ยนไปตามความเร็วหรือช่วงเวลา จึงทำให้หน่วยดังกล่าวเป็นปริมาณเวกเตอร์


title: เมตรต่อวินาทีกำลังสอง

text: วัตถุหนึ่งเคลื่อนที่ด้วยความเร่งคงตัว ซึ่งมีค่าเป็น 1 เมตร/วินาที (1 m/s) จากจุดหยุดนิ่ง เมื่อผ่านไป 5 วินาทีจะเคลื่อนที่ได้ความเร็ว 5 เมตร/วินาที และ 10 เมตร/วินาที เมื่อผ่านไป 10 วินาที การหาค่าความเร่งเฉลี่ยจะทำได้โดยการนำความเร็ว (เมตร/วินาที) ส่วนด้วยเวลา (วินาที) ดังนั้น จากตัวอย่างข้างต้น จะได้ว่า :


เมตรต่อวินาทีกำลังสอง


title: เมตรต่อวินาทีกำลังสอง

text: กฎการเคลื่อนที่ข้อที่สองของนิวตันกล่าวไว้ว่า "แรงทั้งหมดจะเท่ากับมวลคูณความเร่ง" เมื่อหน่วยของแรงเป็นนิวตัน (N) และมวลมีหน่วยเป็นกิโลกรัม (kg) หรือจะได้ว่า "หนึ่งนิวตันจะเท่ากับหนึ่งกิโลกรัมคูณด้วยเมตรต่อวินาทีกำลังสอง" ดังนั้น หน่วยเมตร/วินาที จะได้หน่วย นิวตัน/กิโลกรัม (N·kg หรือ N/kg)


title: เมตรต่อวินาทีกำลังสอง

text: ดังนั้น สนามแรงโน้มถ่วงโลกจะมีค่าความเร่งเป็น 9.8 เมตร/วินาที หรือ 9.8 N/kg


title: เมตรต่อวินาทีกำลังสอง

text: ความเร่งจะวัดเป็นอัตราส่วนต่อแรงโน้มถ่วงได้ เช่นเดียวกับแรง g และความเร่งพื้นดินสูงสุดเมื่อเกิดแผ่นดินไหว


title: วิถีศาสตร์

text: วิถีศาสตร์ () คือกลศาสตร์แขนงหนึ่งว่าด้วยการยิง, การบิน และพฤติกรรมของการเคลื่อนที่แบบโพรเจกไทล์ มักเกี่ยวข้องกับการเคลื่อนที่ของกระสุน, ระเบิดทิ้ง, จรวด เป็นต้น เป็นศาสตร์ที่มุ่งเน้นออกแบบและคำนวณวิถีการตกของวัตถุให้เป็นไปตามตำแหน่งที่ต้องการ


title: วิถีศาสตร์

text: ลำวิถี (ballistic body) หมายถึงทิศทางที่แรงผลักดันสามารถเคลื่อนที่ไปได้ ทั้งนี้ขึ้นอยู่กับกำลังขับ อาทิ ความดันในกระบอกปืนหรือในปากท่อไอพ่นเครื่องบินรบ เป็นต้น กำลังขับเหล่านี้เกิดขึ้นจากการยิงในรังเพลิง หรือโดยแรงโน้มถ่วง หรือโดยแรงต้านอากาศ


title: วิถีศาสตร์

text: ขีปนาวุธทิ้งตัว (ballistic missile) คือขีปนาวุธซึ่งถูกนำวิถีในขั้นตอนแรกที่ถูกขับเคลื่อนด้วยกำลังเชื้อเพลิงก่อนที่ในขั้นตอนสุดท้ายจะทิ้งตัวลงตามแรงโน้มถ่วงของโลก ซึ่งตลอดการเดินทางจะมีการเคลื่อนที่ตามกฎกลศาสตร์ดั้งเดิม แตกต่างกับขีปนาวุธร่อน (cruise missile) ซึ่งนำวิถีด้วยหลักอากาศพลศาสตร์


title: วิถีศาสตร์

text: วิถีศาสตร์ สามารถแตกออกมาเป็นสี่ประเภทได้ดังนี้:


title: กีฬาเซปักตะกร้อในเอเชียนเกมส์ 2018

text: กีฬาเซปักตะกร้อในเอเชียนเกมส์ 2018 จะจัดขึ้นที่ ราเนาสปอร์ตฮอลล์, ปาเล็มบัง ประเทศอินโดนีเซีย ระหว่างวันที่ 19 สิงหาคม ถึง 1 กันยายน ค.ศ. 2018


title: กีฬาเซปักตะกร้อในเอเชียนเกมส์ 2018

text: 15 ประเทศจะเข้าร่วมแข่งขันในกีฬาเซปักตะกร้อในเอเชียนเกมส์ 2018


title: แบบฝึกหัดสารภาพรักของฉันกับเธอ

text: แบบฝึกหัดสารภาพรักของฉันกับเธอ () เป็นชุดเพลงโวคาลอยด์แนวโรแมนติกจากประเทศญี่ปุ่นโดย HoneyWorks โครงการนี้ได้รับการเผยแพร่เป็นครั้งแรกทาง Nico Nico Douga ในฐานะมิวสิกวิดีโอที่ร้องโดย Vocaloid Gumi ซึ่งมีชื่อว่า "Hatsukoi no Ehon" (初恋の絵本) ที่ออกจำหน่ายในวันที่ 18 พฤศจิกายน 2011 ในตอนแรกไม่มีการปะติดปะต่อระหว่างเพลงกับการตั้งค่าตัวละคร ในปี 2013 โครงการนี้ได้เกิดขึ้นในรูปแบบต่าง ๆ ทั้งมังงะ, นวนิยาย และอนิเมะ


title: แบบฝึกหัดสารภาพรักของฉันกับเธอ

text: ภาพยนตร์อนิเมะ "Zutto Mae Kara Suki Deshita" และ "Suki ni Naru Sono Shunkan o" เข้าฉายในปี 2016 ส่วนอนิเมะโทรทัศน์ผลิตโดย Lay-duce ในชื่อ Itsudatte Bokura no Koi wa 10 cm Datta. (แปล:"รักเราห่างกันแค่สิบเซน") ออกอากาศครั้งแรกในญี่ปุ่นตั้งแต่วันที่ 24 พฤศจิกายน ถึงวันที่ 30 ธันวาคม 2017


title: วิทยา ปานศรีงาม

text: วิทยา ปานศรีงาม (; เกิด 11 สิงหาคม 2502) นักแสดงชาวไทย ที่มีผลงานภาพยนตร์ในไทย เช่น "เพชฌฆาต (The Last Executioner)" และต่างประเทศ เช่น "รับคำท้าจากพระเจ้า (Only God Forgives")


title: วิทยา ปานศรีงาม

text: วิทยาจบกราฟิกดีไซน์จาก New York Institute of Technology ในปี 2554 วิทยารับบทนำในภาพยนตร์ไทย "ศพไม่เงียบ (Mindfulness and Murder)" ได้เข้าชิงรางวัลภาพยนตร์แห่งชาติ สุพรรณหงส์ ครั้งที่ 21 ทั้งรางวัลนักแสดงนำชายยอดเยี่ยม และ บทภาพยนตร์ยอดเยี่ยม พร้อมกับรางวัลนักแสดงชายยอดเยี่ยม จากเทศกาลภาพยนตร์ ThrillSpy International Film Festival วอชิงตัน ดี.ซี. ต่อมาเป็นที่รู้จักในระดับสากลกับบทนำในภาพยนตร์ฮอลลิวูด "รับคำท้าจากพระเจ้า (Only God Forgives)" ในเดือนมิถุนายน พ.ศ. 2557 ได้รับรางรับนักแสดงชายยอดเยี่ยม จากเวที Golden Goblet Award ในเทศกาลภาพยนตร์นานาชาติช่างไห่ (Shanghai International Film Festival) กับบทบาทเชาวเรศ จารุบุญ เพชฌฆาตคนสุดท้ายของไทย ในภาพยนตร์ไทยเรื่อง "เพชฌฆาต (The Last Executioner)" ภาพยนตร์ที่สร้างจากเรื่องจริงของการประหารชีวิตด้วยปืนครั้งสุดท้ายในประเทศไทย


title: บีเอ็นเคโฟร์ตีเอต: เกิร์ลดอนต์คราย

text: บีเอ็นเคโฟร์ตีเอต: เกิร์ลดอนต์คราย () เป็นภาพยนตร์ไทยแนวสารคดี ว่าด้วยเรื่องราวของบีเอ็นเคโฟร์ตีเอตตั้งแต่ก่อนเปิดตัววงจนถึงช่วงหลังได้รับชื่อเสียง กำกับโดย นวพล ธำรงรัตนฤทธิ์ ผลิตโดย บีเอ็นเคโฟร์ตีเอต ออฟฟิศ และ แซลมอน เฮ้าส์ จัดจำหน่ายโดย จีดีเอช ห้าห้าเก้า นำแสดงโดยสมาชิกวงรุ่นที่หนึ่ง โดยมีงานฉายรอบสื่อมวลชนเมื่อวันที่ 14 สิงหาคม พ.ศ. 2561 ณ พารากอนซีนีเพล็กซ์ ศูนย์การค้าสยามพารากอน และกำหนดฉายเป็นการทั่วไปตั้งแต่วันที่ 16 เดือนและปีเดียวกันเป็นต้นไป


title: บีเอ็นเคโฟร์ตีเอต: เกิร์ลดอนต์คราย

text: ทางบีเอ็นเคโฟรตีเอต ออฟฟิศ ได้ติดต่อวิชัย มาตกุล ครีเอทีฟโปรดิวเซอร์ของบริษัทแซลมอนเฮ้าส์ เพื่อสร้างหนังสารคดีเกี่ยวกับวงนี้ เนื่องในโอกาสครบรอบหนึ่งปีของวงหลังจากเปิดตัวไปในปี 2560 ด้วยทางบริษัทที่ไม่เคยสร้างภาพยนตร์ขนาดยาวมาก่อน วิชัยจึงติดต่อนวพลให้มากำกับ


title: บีเอ็นเคโฟร์ตีเอต: เกิร์ลดอนต์คราย

text: นวพลได้เข้าไปติดตามเมมเบอร์ทุกคนเป็นเวลาถึงสี่เดือนด้วยกัน โดยตามถ่ายฟุตเทจของเมมเบอร์ทั้งหมดเท่าที่จะถ่ายได้ ส่วนการสัมภาษณ์เมมเบอร์ นวพลได้ดำเนินการในช่วงเดือนสุดท้าย โดยใช้วิธีถ่ายทำแบบเดียวกันกับภาพยนตร์เรื่องเดอะมาสเตอร์ และคำถามที่ใช้สัมภาษณ์เป็นคำถามง่าย ๆ และตรงไปตรงมาอีกด้วย


title: บีเอ็นเคโฟร์ตีเอต: เกิร์ลดอนต์คราย

text: หลังจากเสร็จสิ้นการถ่ายทำ นวพลตัดต่อภาพยนตร์ทั้งหมดด้วยตัวเอง โดยใช้เวลา 2 เดือน เพื่อคัดเลือกเนื้อหาและประเด็นที่เหมาะสมสำหรับหนังให้ได้มากที่สุด และได้เปิดเผยข้อมูลทางทวิตเตอร์ของเขาว่าจีดีเอช ห้าห้าเก้าเป็นผู้จัดจำหน่ายภาพยนตร์เรื่องนี้


title: บีเอ็นเคโฟร์ตีเอต: เกิร์ลดอนต์คราย

text: นวพลได้เลือกวง Plastic Plastic มาทำเพลงประกอบภาพยนตร์ของเขาอีกครั้งหลังจากร่วมงานกันมาแล้วกับภาพยนตร์เรื่องดายทูมอร์โรว์ โดยในการทำเพลงในภาพยนตร์เรื่องนี้ นวพลได้เข้าไปนั่งกำกับพวกเขาเพื่อสร้างสรรค์เพลงให้เข้ากับหนังอีกด้วย ส่วนเพลงประกอบอื่น ๆ เป็นเพลงที่ถูกขับร้องโดยบีเอ็นเคโฟร์ตีเอตทั้งหมด มีดังนี้ภาพยนตร์เรื่องนี้ได้ฉายในรอบปฐมทัศน์ที่พารากอนซีนีเพล็กซ์ ณ ศูนย์การค้าสยามพารากอน ในวันที่ 14 สิงหาคม พ.ศ. 2561 และเข้าฉายอย่างเป็นทางการในวันที่ 16 สิงหาคมในปีเดียวกัน โดยตัวภาพยนตร์ทำรายได้เปิดตัวในวันแรกไปได้ 3.7 ล้านบาท และทำรายได้ภายใน 4 วันไป 10.5 ล้านบาท ก่อนปิดโปรแกรมการฉายด้วยรายได้ทั้งหมด 13.35 ล้านบาท


title: บีเอ็นเคโฟร์ตีเอต: เกิร์ลดอนต์คราย

text: ภาพยนตร์เรื่องนี้ได้รับรางวัลให้เป็นภาพยนตร์ไทยสร้างสรรค์แห่งปี 2561 จากกระทรวงวัฒนธรรม


title: เจ้าชายวิลเฮล์มแห่งชัมเบิร์ก-ลิพเพอ

text: เจ้าชายวิลเฮล์มแห่งชัมเบิร์ก-ลิพเพอ () ประสูติเมื่อวันที่ 19 สิงหาคม 2482 เป็นพระโอรสพระองค์ใหญ่ใน เจ้าชายคริสเตียนแห่งชัมเบิร์ก-ลิพเพอ และ เจ้าหญิงอเล็กซานดรีน-ลูอีสแห่งเดนมาร์ก เป็นพระนัดดาใน เจ้าชายฮารัลด์แห่งเดนมาร์ก พระราชปนัดดาใน สมเด็จพระเจ้าเฟรเดอริกที่ 8 แห่งเดนมาร์ก


title: เจ้าชายวิลเฮล์มแห่งชัมเบิร์ก-ลิพเพอ

text: พระองค์ทรงเสกสมรสกับ บารอนเนสอิโลนา เฮนท์เชลแห่งกิลเกลแฮม เมื่อวันที่ 17 มกราคม 2514 มีพระบุตร 2 องค์ คือ


title: เจ้าชายวิลเฮล์มแห่งชัมเบิร์ก-ลิพเพอ

text: แม้ว่าพระองค์จะเป็นสมาชิกพระราชวงศ์แห่งเดนมาร์ก ผ่านทางพระมารดา แต่ไม่มีสิทธิในการทรงราชย์ แต่ทรงมีสิทธิในการสืบราชบัลลังก์อังกฤษ เนื่องจากทรงสืบเชื้อสายมาจาก พระเจ้าจอร์จที่ 2 แห่งบริเตนใหญ่


title: โฟรนอัลพ์ชต็อค (รัฐชวีซ)

text: โฟรนอัลพ์ชต็อค () เป็นภูเขาในรัฐชวีซของประเทศสวิตเซอร์แลนด์ มีความสูง 1,921 เมตรเหนือระดับน้ำทะเล สามารถขึ้นไปถึงจุดชมทิวทัศน์ได้โดยการขึ้นลิฟต์จากหมู่บ้านชโตส (Stoos)


title: โดนต์สปีก

text: "โดนต์สปีก" (Don't Speak) เป็นเพลงของวงดนตรีแนวสกาสัญชาติอเมริกัน โนเดาต์ จากสตูดิโออัลบั้มชุดที่ 3 "Tragic Kingdom" (1995) เพลงออกเมื่อ 15 เมษายน ค.ศ. 1996 ในสหรัฐ ในฐานะซิงเกิ้ลที่ 3 ของอัลบั้ม นักร้องนำของวง เกว็น สเตฟานีกับพี่ชาย เอริก สเตฟานี อดีตสมาชิกวง ได้ร่วมกันแต่งเพลงนี้ เดิมมีเจตนาแต่งเป็นเพลงรัก เพลงผ่านการเขียนใหม่ และเกว็นได้ดัดแปลงให้เป็นเพลงอกหัก ที่มีเรื่องราวเกี่ยวกับสมาชิกร่วมวงและอดีตแฟนหนุ่ม โทนี แคเนล หลังจากจบความสัมพันธ์ยาวนาน 7 ปี


title: โดนต์สปีก

text: แม้ว่าเพลงจะได้รับความนิยม แต่ "โดนต์สปีก" ก็ไม่เคยเข้าชาร์ต "บิลบอร์ดฮอต" 100 เนื่องจากกฎที่ต้องขายเป็นซิงเกิ้ล แต่สามารถติดอันดับ 1 บน บิลบอร์ดฮอต 100 แอร์เพลย์ ยาวนาน 16 อาทิตย์ เพลงยังติดอันดับ 1 ในออสเตรเลีย แคนาดา ไอซ์แลนด์ เนเธอร์แลนด์ นิวซีแลนด์ ไอร์แลนด์ และสหราชอาณาจักร ถือเป็นเพลงของโนเดาต์ที่ประสบความสำเร็จที่สุดในระดับนานาชาติ บิลบอร์ดฮอต "โดนต์สปีก" ยังได้รับการเสนอชื่อเข้าชิงรางวัลเพลงแห่งปีและเพลงป็อปจากคู่ดูโอหรือกลุ่ม จากเวทีรางวัลแกรมมี่


title: โดนต์สปีก

text: "โดนต์สปีก" ติดอันดับ 495 ของนิตยสาร "เบลนเดอร์" ในหัวข้อ 500 เพลงยอดเยี่ยมตั้งแต่คุณเกิดมา เพลงยังบรรจุอยู่ในวิดีโอเกม "Band Hero" และ "Rock Band 2


เจ้าชายคริสเตียนแห่งชัมเบิร์ก-ลิพเพอ (ประสูติ 2514) () ประสูติเมื่อวันที่ 18 กันยายน 2514 เป็นพระโอรสองค์ใหญ่ใน เจ้าชายวิลเลียมแห่งชัมเบิร์ก-ลิพเพอ และ บารอนเนสอิโลนา เฮนท์เชลแห่งกิลเกลแฮม เป็นพระนัดดาใน เจ้าหญิงฟีโอโดราแห่งเดนมาร์ก พระปนัดดาใน เจ้าชายฮารัลด์แห่งเดนมาร์ก ด้านชีวิตส่วนพระองค์ ทรงเสกสมรสกับ เลนา กีศ เมื่อปี 2552 ไม่มีพระบุตร


title: เจ้าชายคริสเตียนแห่งชัมเบิร์ก-ลิพเพอ (ประสูติ 2514)

text: แม้ว่าพระองค์จะเป็นสมาชิกพระราชวงศ์แห่งเดนมาร์ก ผ่านทางพระอัยยิกา แต่ไม่มีสิทธิในการทรงราชย์ แต่ทรงมีสิทธิในการสืบราชบัลลังก์อังกฤษ เนื่องจากทรงสืบเชื้อสายมาจาก พระเจ้าจอร์จที่ 2 แห่งบริเตนใหญ่


title: เจ้าชายวัลเดมาร์แห่งชัมเบิร์ก-ลิพเพอ

text: เจ้าชายวัลเดมาร์แห่งชัมเบิร์ก-ลิพเพอ () ประสูติเมื่อวันที่ 19 ธันวาาคม 2483 เป็นพระโอรสพระองค์รองใน เจ้าชายคริสเตียนแห่งชัมเบิร์ก-ลิพเพอ และ เจ้าหญิงฟีโอโดราแห่งเดนมาร์ก เป็นพระนัดดาใน เจ้าชายฮารัลด์แห่งเดนมาร์ก พระราชปนัดดาใน สมเด็จพระเจ้าเฟรเดอริกที่ 8 แห่งเดนมาร์ก ด้านชีวิตส่วนพระองค์ ทรงเสกสมรสกับ แอนน์ รีส โจฮันสัน เมื่อวันที่ 10 กันยายน 2520 ซึ่งทั้ง 2 ทรงพบกันในงานวันเฉลิมพระชนมพรรษา 37 พรรษาของ สมเด็จพระราชินีนาถมาร์เกรเธอที่ 2 แห่งเดนมาร์ก โดยมีพระธิดา 1 องค์ คือ


title: เจ้าชายวัลเดมาร์แห่งชัมเบิร์ก-ลิพเพอ

text: โดยทรงหย่ากับพระชายาพระองค์แรกเมื่อวันที่ 2544 และในปีเดียวกัน ทรงเสกสมรสกับ คาริน กุลแมน ถัดมาในปี 2545 ก็หย่ากัน และเสกสมรสในปีเดียวกันกับ รูท เชนิเวส และหย่าในปี 2546 และเสกสมรสครั้งที่ 4 กับบ เกอร์เทราด์ วากเนอร์-สกอพพอล เมื่อปี 2551 ณ พระราชวังสอครตพอล ในเวียนนา และทรงรับโอรสคนใหญ่ของพระชายาเป็นพระบุตรบุญธรรมนามว่า


title: เจ้าชายวัลเดมาร์แห่งชัมเบิร์ก-ลิพเพอ

text: พระองค์ทรงปรากฏพระองค์ในรายการโทรทัศน์ ดัตช์ และ ฮอลแลนด์: นั่นคือรายการ Prins Zoekt Vrouw ในปี 2553 ทรงได้เป็นเจ้าภาพ Astro ซึ่งเป็นทีวีในรายการทอล์คโชว์ของพระองค์เอง และได้ปรากฏพระองค์ในรายการโทรทัศน์ของอเมริกา รายการMillionaire Matchmakerในปีพ.ศ. 2558


title: เจ้าชายวัลเดมาร์แห่งชัมเบิร์ก-ลิพเพอ


title: เจ้าหญิงเอเลออนอร์แห่งชัมเบิร์ก-ลิพเพอ

text: เจ้าหญิงเอเลออนอร์ร์แห่งชัมเบิร์ก-ลิพเพอ () ประสูติเมื่อวันที่ 22 ธันวาาคม 2521 เป็นพระธิดาเพียงองค์เดียวใน เจ้าชายวัลเดมาร์แห่งชัมเบิร์ก-ลิพเพอ และ แอนน์ รีส โจฮันสัน เป็นพระนัดดาใน เจ้าหญิงฟีโอโดราแห่งเดนมาร์ก และเป็นพระปนัดดาใน เจ้าชายฮารัลด์แห่งเดนมาร์ก ด้านชีวิตส่วนพระองค์นั้น ทรงพระสถานะโสด


title: เจ้าหญิงเอเลออนอร์แห่งชัมเบิร์ก-ลิพเพอ


title: พญาเกียรติ์ (เสนาบดี)

text: พญาเกียรติ์ (, ; ถึงแก่กรรม ค.ศ. 1538) เสนาบดีผู้ใหญ่ในราชสำนักของ พระเจ้าสการะวุตพี แห่ง อาณาจักรหงสาวดี เขาและ พญาลอ เสนาบดีชั้นผู้ใหญ่อีกคนหนึ่งสามารถป้องกันการรุกรานจากกองทัพของ อาณาจักรตองอู ที่บุกเข้ามาในหน้าแล้งได้ถึง 3 ครั้ง ระหว่างปี ค.ศ. 1534–1538 ทั้งสองยังเคยเป็นพระอาจารย์ของยุวกษัตริย์พระเจ้าสการะวุตพี ภายหลังทั้งสองกลับถูกประหารตามพระบัญชาของพระเจ้าสการะวุตพีในปี ค. ศ. 1538 โดยพระเจ้าสการะวุตพีหลงเชื่อข้อมูลลวงของตองอู หลังจากสิ้นเสนาบดีทั้งสองท่านแล้ว พระเจ้าสการะวุตพีก็ขาดแม่ทัพผู้มีความสามารถจนนำไปสู่การสูญเสียอาณาจักรหงสาวดีแก่อาณาจักรตองอู ซึ่งนำทัพโดยพระเจ้าตะเบ็งชะเวตี้และพระเจ้าบุเรงนอง


title: รัฐธรรมนูญแห่งราชอาณาจักรไทย พุทธศักราช 2492

text:
รัฐธรรมนูญแห่งราชอาณาจักรไทย พุทธศักราช ๒๔๙๒ เป็นรัฐธรรมนูญฉบับที่ 5 ของไทย โดยหากเทียบรัฐธรรมนูญสี่ฉบับก่อนหน้าถือได้ว่าเป็นฉบับที่ดีที่สุด จัดร่างโดยสภาผู้แทนราษฎร และประกาศและบังคับใช้เมื่อวันที่ 23 มีนาคม พ.ศ. 2492 และถูกยกเลิกเมื่อวันที่ 29 พฤศจิกายน พ.ศ. 2494 โดยจอมพล ป.พิบูลสงคราม ได้ทำรัฐประหารตนเอง รวมอายุการประกาศและบังคับใช้ 2 ปี เศษ
รัฐธรรมนูญฉบับนี้ อำนาจนิติบัญญัติ ให้มีรัฐสภาซึ่งประกอบด้วยวุฒิสภาและสภาผู้แทนวุฒิสภาโดยกำหนดให้มีสมาชิกในสภานี้ทั้งสิ้น 100 คน


text:
รัฐธรรมนูญฉบับนี้ มีทั้งหมด 188 มาตรา โดยแยกเป็น 11 หมวด ดังนี้
หมวดที่ 1 บททั่วไป
หมวดที่ 2 พระมหากษัตริย์
หมวดที่ 3 สิทธิและเสรีภาพของชนชาวไทย
หมวดที่ 4 หน้าที่ของชนชาวไทย
หมวดที่ 5 แนวนโยบายแห่งรัฐ
หมวดที่ 6 อำนาจนิติบัญญัติ
หมวดที่ 7 อำนาจบริหาร
หมวดที่ 8 อำนาจตุลาการ
หมวดที่ 9 ตุลาการรัฐธรรมนูญ
หมวดที่ 10 การแก้ไขเพิ่มเติมรัฐธรรมนูญ
และหมวดที่ 11 บทสุดท้าย และบทเฉพาะกาล


text: ส่วนที่แรก พระมหากษัตริย์ทรงเลือกและแต่งตั้งประธานองคมนตรีคนหนึ่ง และองคมนตรีไม่มากกว่า 8 คนเป็นคณะองคมนตรี องคมนตรีต้องไม่เป็นข้าราชการประจำหรือข้าราชการพลเรือนและต้องไม่แสดงการฝักใฝ่ในพรรคการเมืองใด ๆ


text: ส่วนที่สอง ได้มีการกำหนดสิทธิเสรีภาพ ตลอดจนหน้าที่ของชนชาวไทย ให้มั่นคงขึ้น


text: ส่วนที่สาม จัดให้มีแนวนโยบายแห่งรัฐ เป็นแนวทางสำหรับการตรากฎหมายและการบริหารราชการ


text:
ส่วนที่สี่ อำนาจนิติบัญญัติ โดยให้มีรัฐสภาซึ่งประกอบด้วยวุฒิสภาและสภาผู้แทนวุฒิสภา และมีสมาชิกจำนวน 100 คน โดยประธานวุฒิสภาเป็นประธานรัฐสภา ส่วนสภาผู้แทน มีสมาชิกมาจากการที่ราษฎรเลือกตั้ง ให้ถือเกณฑ์ราษฎร 150,000 คนต่อสมาชิกสภาผู้แทนราษฏร 1 คน ถ้าราษฎรถึง 75,000 คนหรือกว่านั้น ให้นับเป็น 150,000 คน และมีสมาชิกสภา ผู้แทนได้ 1 คน
หลักเกณฑ์ในการกำหนดผู้มีสิทธิออกเสียงเลือกตั้ง ต้องมีอายุไม่ต่ำกว่า 20 ปีบริบูรณ์ การเลือกตั้งส่วนสมาชิกสภาผู้แทนต้องมีอายุไม่ต่ำกว่า 30 ปีบริบูรณ์ในวันเลือกตั้ง
การลงมติไว้วางใจหรือไม่ไว้วางใจต่อคณะรัฐมนตรี ให้สภาผู้แทนเป็นผู้กระทำภายหลังที่คณะรัฐมนตรีได้แถลงนโยบายต่อวุฒิสภาแล้ว


text: ส่วนที่ห้า อำนาจในการบริหาร ห้ามรัฐมนตรีเป็นข้าราชการประจำ ห้ามรัฐมนตรีเป็นกรรมการที่ปรึกษาตัวแทนหรือลูกจ้างของบุคคล หรือห้างหุ้นส่วนหรือองค์การใด ๆ ซึ่งดำเนินธุรกิจเพื่อการค้ากำไร เพื่อป้องกันผลประโยชน์ทับซ้อนและการทุจริต


โครงการจัดตั้งคณะพยาบาลศาสตร์ มหาวิทยาลัยราชภัฏอุดรธานี ก่อตั้งขึ้นในปี พ.ศ. 2561 เป็นคณะในกลุ่มวิทยาศาสตร์สุขภาพของมหาวิทยาลัยราชภัฏอุดรธานี ตั้งอยู่ในเขตภาคตะวันออกเฉียงเหนือตอนบน ณ ตำบลสามพร้าว อำเภอเมืองอุดรธานี จังหวัดอุดรธานี


คณะพยาบาลศาสตร์ เป็นโครงการจัดตั้งคณะใหม่ของมหาวิทยาลัยราชภัฏอุดรธานี โดยมติสภามหาวิทยาลัยเห็นชอบในหลักการในที่ประชุมสภามหาวิทยาลัย ครั้งที่ 6/2561 วันที่ 28 เมษายน 2561 ซึ่งมีความมุ่งมั่นที่จะผลิตพยาบาลเพื่อให้บริการพยาบาลที่มีคุณภาพ ตลอดจนส่งเสริมคุณภาพชีวิตที่ดีของประชาชนโดยเฉพาะในเขตภาคตะวันออกเฉียงเหนือตอนบน รวมทั้งปฏิบัติหน้าที่หลักอื่น ๆ ของสถาบันอุดมศึกษา อันได้แก่การวิจัย การบริการวิชาการแก่สังคม และการทำนุบำรุงศิลปวัฒนธรรมและรักษาสิ่งแวดล้อม
ต่อมาในที่ประชุมสภามหาวิทยาลัย ครั้งที่ 8/2561 วันที่ 23 มิถุนายน 2561 เห็นชอบแต่งตั้งให้นางมาลี ล้วนแก้ว เป็นผู้รักษาราชการแทนคณบดีโครงการจัดตั้งคณะพยาบาลศาสตร์ มหาวิทยาลัยราชภัฏอุดรธานี


title: คณะพยาบาลศาสตร์ มหาวิทยาลัยราชภัฏอุดรธานี

text: วันที่ 17 สิงหาคม 2561 ได้ทำบันทึกข้อตกลงกับคณะพยาบาลศาสตร์ มหาวิทยาลัยมหาสารคาม เพื่อการพัฒนาหลักสูตร และการดำเนินงานต่างๆ ที่เกี่ยวกับการผลิต บัณฑิต หลักสูตรพยาบาลศาสตร์บัณฑิตให้มีคุณภาพ และได้มาตรฐาน และให้เป็นไปตามข้อบังคับสภาการพยาบาล ว่าด้วยหลักเกณฑ์การรับรองสถาบันการศึกษาวิชาการพยาบาล และการผดุงครรภ์ โดยจะมีการแลกเปลี่ยนเรียนรู้หรือการฝึกทักษะทางวิชาการพยาบาลและการเรียนการสอน การแลกเปลี่ยนข้อมูลทางวิชาการและทรัพยากรอื่นๆ ที่เกี่ยวข้อง การรับนิสิตที่มีศักยภาพเข้าสู่การเรียนในหลักสูตรที่เหมาะสมทั้งในระดับปริญญาตรีและบัณฑิต ร่วมกันพัฒนาหลักสูตรและพัฒนาบุคลากร แบ่งปันข้อมูลกิจกรรมการพัฒนาหลักสูตร และรับสมัครผู้สำเร็จการศึกษาที่มีผลการเรียนยอดเยี่ยมตามความต้องการขององค์กร และมหาวิทยาลัยมหาสารคามยินดีที่จะสร้างความร่วมมืออันจะนำมาซึ่งความสนใจและประโยชน์ร่วมกัน


text: หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น


title: กนกกาญจน์ จุลทอง

text: กนกกาญจน์ จุลทอง ชื่อเล่น ฟอร์จูน เกิดวันที่ 29 กรกฎาคม เป็นนักแสดงหญิงชาวไทย สังกัด ทีวีซีน เริ่มเข้าสู่วงการบันเทิงจากการประกวด gen wire guy & girl contest 2010 ได้รับตำแหน่งชนะเลิศ และมีผลงานละครแจ้งเกิดอย่างเต็มตัวจากบทบาทน้องหนู ในละครเรื่อง พ่อยุ่งลุงไม่ว่าง


title: กีฬาว่ายน้ำในกีฬาคนพิการแห่งชาติ ครั้งที่ 35

text: กีฬาว่ายน้ำในการแข่งขันกีฬาคนพิการแห่งชาติ ครั้งที่ 35 เริ่มขึ้นเมื่อวันที่ 20 ถึง 22 กรกฎาคม พ.ศ. 2560 จัดขึ้นที่สระว่ายน้ำ มหาวิทยาลัยสงขลานครินทร์


title: มอสค์วาสเลียซัมเนเวรีต

text: มอสค์วาสเลียซัมเนเวรีต () เป็นภาพยนตร์แนวเมโลดรามาจากสหภาพโซเวียต ผลิตโดยสตูดิโอภาพยนตร์มอสฟิล์ม เขียนบทโดย Valentin Chernykh และกำกับโดย Vladimir Menshov นำแสดงโดย Vera Alentova และby Aleksey Batalov ภาพยนตร์ได้รับรางวัลออสการ์ สาขาภาพยนตร์ภาษาต่างประเทศยอดเยี่ยม ในปี 1981


title: แซม โวกส์

text: แซมมวล มิชาเอล โวกส์ (; เกิด 21 ตุลาคม ค.ศ. 1989) เป็นนักฟุตบอลที่เล่นตำแหน่งกองหน้าให้กับเบิร์นลีย์และทีมชาติเวลส์


title: แซม โวกส์

text: โวกส์เริ่มต้นอาชีพฟุตบอลกับสโมสรบอร์นมัทซึ่งกำลังแข่งขันในลีกวันเมื่อปี ค.ศ. 2006 ต่อมาเขาได้ย้ายไปวุลเวอร์แฮมป์ตันวอนเดอเรอส์ในแชมเปียนชิป โดยเขามีส่วนร่วมช่วยพาทีมเลื่อนชั้นสู่พรีเมียร์ลีกได้สำเร็จ อย่างไรก็ตาม สี่ฤดูกาลกับวูฟส์ เขาได้ลงเล่นเพียง 59 นัด และถูกปล่อยยืมถึงสี่ครั้ง ต่อมาในปี ค.ศ. 2012 เขาย้ายไปเบิร์นลีย์ โดยได้ลงเล่นมากกว่า 200 นัด ทำประตูได้มากกว่า 50 ลูก ช่วยพาทีมเลื่อนชั้นสู่พรีเมียร์ลีกถึงสองครั้งด้วยกัน


title: แซม โวกส์

text: โวกส์เป็นหนึ่งในสมาชิกก่อตั้งทีมชาติเวลส์ แต่ก่อนหน้านี้เขาเคยเล่นให้กับทีมชาติรุ่นอายุไม่เกิน 21 ปีมาก่อน แม้ว่าโวกส์จะเกิดและเติบโตที่ประเทศอังกฤษ แต่ก็สามารถเล่นให้กับทีมชาติเวลส์ได้เนื่องจากปู่ของเขาเกิดที่นั่น เขาลงเล่นให้กับทีมชาติชุดใหญ่มากกว่า 50 นัดนับตั้งแต่ปี ค.ศ. 2008 ผลงานที่ดีที่สุดคือการผ่านเข้าสู่รอบรองชนะเลิศในฟุตบอลชิงแชมป์แห่งชาติยุโรป 2016


title: แซม โวกส์

text: วุลเวอร์แฮมป์ตันวอนเดอเรอส์


title: แซม โวกส์

text: เบิร์นลีย์


title: มูลนิธิโคอาลาออสเตรเลีย

text: มูลนิธิโคอาลาออสเตรเลีย (; อักษรย่อ: AKF) เป็นองค์กรวิทยาศาสตร์ระดับนานาชาติที่ไม่หวังผลกำไรซึ่งมุ่งเน้นที่จะลดภัยคุกคามต่อการอยู่รอดของหมีโคอาลา และในการทำเช่นนั้นจะเป็นการเพิ่มความตระหนักต่อประชาคมโลกเพื่อช่วยรักษาสัตว์และพืชที่ใกล้สูญพันธุ์ โดยเป็นองค์กรไม่แสวงหาผลกำไรนอกภาครัฐ ที่อุทิศตนเพื่อการอนุรักษ์และการจัดการโคอาลาป่าอย่างมีประสิทธิภาพ


title: มูลนิธิโคอาลาออสเตรเลีย

text: หมีโคอาลาอาศัยอยู่กับอาหารคือพืชยูคาลิปตัส ต้นไม้จำนวนมากเหล่านี้กำลังถูกแผ้วถางในแต่ละปี จุดสนใจหลักของมูลนิธิโคอาลาออสเตรเลีย คือการได้รับการออกกฎหมายใหม่เพื่อปกป้องต้นไม้ของโคอาลา องค์กรนี้ไม่มีรูปแบบของเงินทุนจากรัฐบาลโดยสมัครใจ ด้วยเหตุนี้จึงทำให้มูลนิธิโคอาลาออสเตรเลียสามารถเสวนาได้อย่างอิสระสำหรับโคอาลาโดยไม่มีข้อจำกัดของรัฐบาล ดังนั้น มูลนิธิโคอาลาออสเตรเลียจึงอาศัยการบริจาค, การสนับสนุน และการระดมทุน เพื่อเป็นเงินทุนในการทำงานที่กำลังดำเนินอยู่ การวิจัยของมูลนิธิโคอาลาออสเตรเลียระบุว่า บางแห่ง หมีโคอาลาระหว่าง 52,000 ถึง 87,000 ตัวยังคงอยู่ในป่า การสูญพันธุ์ในท้องถิ่นเกิดขึ้นเป็นประจำ และมูลนิธิโคอาลาออสเตรเลียเชื่อว่าวิธีเดียวที่จะปกป้องและฟื้นฟูประชากรในอนาคตก็คือพระราชบัญญัติคุ้มครองโคอาลา


title: มูลนิธิโคอาลาออสเตรเลีย

text: ในช่วงกลางคริสต์ทศวรรษ 1980 สตีฟ บราวน์ บัณฑิตสัตวแพทย์ผู้ที่มีความสนใจเป็นพิเศษต่อโคอาลา กำลังศึกษาต่อปริญญาเอกในมหาวิทยาลัยควีนส์แลนด์ โดยมุ่งเน้นไปที่สภาพทางพยาธิวิทยาที่ไม่ปกติในโคอาลา ในถุงน้ำรังไข่ ภาวะนี้เกี่ยวข้องกับอัตราการสืบพันธุ์ต่ำ เขาให้หลักฐานแสดงว่าโรคหนองในเทียมอาจมีผลกระทบต่อการเปลี่ยนแปลงประชากรของฝูงโคอาลาป่า อันเป็นผลมาจากการศึกษาของเขา โดยเชื่อว่าโรคหนองในเทียมเป็นภัยคุกคามที่สำคัญต่อสายพันธุ์ ที่เกิดขึ้นอย่างกว้างขวางของสิ่งมีชีวิต ความเชื่อมั่นนี้นำเขาไปหาการสนับสนุนการจัดตั้งองค์กรซึ่งอาจเป็นแหล่งทุนวิจัยสำหรับโคอาลาและแก้ปัญหาให้แก่พวกมันได้


title: มูลนิธิโคอาลาออสเตรเลีย

text: ในปี ค.ศ. 1985 เมื่อแบรี สกอตต์ ได้รับการขอให้จัดการโอเอซิสทัวริสต์การ์เดน เขาได้พบกับสตีฟ บราวน์ ผู้ทำหน้าที่เป็นที่ปรึกษาสัตวแพทย์กิตติมศักดิ์ให้กับกลุ่มโคอาลาที่เป็นโรคซึ่งอาศัยอยู่ที่นั่น สตีฟเป็นผู้สนับสนุนอย่างแข็งขันสำหรับโคอาลา และเขาได้แรงบันดาลใจจากแบรีผู้แนะนำให้จัดตั้งมูลนิธิสำหรับโคอาลา พวกเขาช่วยกันรวบรวมเพื่อนและผู้สนับสนุนรอบตัวเพื่อสร้างองค์กรในการช่วยรักษาโรคแก่โคอาลา ตลอดจนช่วยคุ้มครองจากจำนวนที่ลดลง


title: มูลนิธิโคอาลาออสเตรเลีย

text: การก่อตั้งได้รับการร่างขึ้น และเมื่อวันที่ 17 มกราคม ค.ศ. 1986 หนังสือรับรองการจดทะเบียน (เลขที่ 1262) ได้ออกในชื่อของสมาคมโคอาลาออสเตรเลีย อิงค์ (Australian Koala Association Inc.) ชื่อนี้มีการเปลี่ยนแปลงเมื่อวันที่ 3 ตุลาคม ค.ศ. 1986 เป็นมูลนิธิโคอาลาออสเตรเลีย อิงค์ (Australian Koala Foundation Inc.) ซึ่งต่อมาคำว่า อิงค์ ได้หลุดออกไป


title: มูลนิธิโคอาลาออสเตรเลีย

text: ในวันแรก ๆ แบรี สกอตต์ เดินทางจากบริสเบนถึงเพิร์ท, แอดิเลด และซิดนีย์ โดยจัดตั้งสาขาและพาคนเข้าร่วม ซึ่งจะเป็นโครงสร้างพื้นฐานของการสนับสนุนเป็นพิเศษของมูลนิธิโคอาลาออสเตรเลีย


title: มูลนิธิโคอาลาออสเตรเลีย

text: จุดเริ่มต้นของมูลนิธิโคอาลาออสเตรเลียคือการ "ระดมทุน 5 ล้านดอลลาร์เพื่อช่วยโคอาลา" ในตอนแรกฉันทามติทั่วไปคือโรคที่รู้จักกันทั่วไปว่าหนองในเทียม เป็นภัยคุกคามที่สำคัญต่อหมีโคอาลาและจำเป็นต้องได้รับการรักษาเพื่อให้สามารถช่วยชีวิตประชากรของพวกมันได้ อย่างไรก็ตามไม่นานนัก มีการตระหนักว่าการทำลายถิ่นฐานธรรมชาติยังเป็นสาเหตุปัญหาหลักของของหมีโคอาลา ทิศทางของมูลนิธิโคอาลาออสเตรเลียจึงมุ่งสู่การฟื้นสภาพจากการสูญเสียที่อยู่อาศัยของพวกมัน


title: มูลนิธิโคอาลาออสเตรเลีย

text: เดโบราห์ ทาบาร์ต โอเอเอ็ม ได้เป็นผู้นำมูลนิธิโคอาลาออสเตรเลียในฐานะซีอีโอตั้งแต่ปี ค.ศ. 1988 และได้รับการยอมรับจากทั่วโลกในฐานะผู้สนับสนุนโคอาลา หรือรู้จักในฐานะ 'โคอาลาวูแมน'


title: มูลนิธิโคอาลาออสเตรเลีย

text: ปัจจุบัน มูลนิธิโคอาลาออสเตรเลียใช้วิทยาศาสตร์, การเมือง และฐานสนับสนุนทั่วโลกเพื่อชุมนุมเพื่อการเปลี่ยนแปลงในทางนิติบัญญัติ, การพัฒนาการ และในระดับบุคคล


title: มูลนิธิโคอาลาออสเตรเลีย

text: "ไม่มีต้นไม้ ไม่มีเรา" (No Tree No Me) เป็นคำขวัญสำหรับมูลนิธิโคอาลาออสเตรเลีย โดยเป็นศัพท์สร้างสรรค์จากดิค มาร์ก ซึ่งเป็นผู้สนับสนุนของมูลนิธิโคอาลาออสเตรเลีย ในปี ค.ศ. 1994 และได้กลายเป็นคำขวัญที่เหมาะสมสำหรับมูลนิธิในฐานะที่พวกเขามุ่งเน้นไปที่การต่อสู้เพื่อการอนุรักษ์ถิ่นฐานธรรมชาติของหมีโคอาลา โดยคำขวัญนี้เป็นที่รู้จักในครัวเรือนทั่วประเทศออสเตรเลีย


title: มูลนิธิโคอาลาออสเตรเลีย

text: มูลนิธิโคอาลาออสเตรเลียได้ทำแผนที่จำลองพื้นที่กว่าสี่ล้านเฮกตาร์สำหรับแผนที่ถิ่นที่อยู่ของโคอาลา (ดูด้านล่าง) ซึ่งทางมูลนิธิเชื่อว่าโครงการเพาะพันธุ์หมีโคอาลาที่ถูกกักขัง ไม่ได้เป็นการแก้ปัญหาในการอนุรักษ์ประชากรโคอาลาในป่า จึงมีการแทนที่โดยการอนุรักษ์ที่อาศัยความสมบูรณ์ของป่า, ความหลากหลายทางพันธุกรรมของพวกมัน และการทำที่อยู่อาศัยให้คงอยู่


title: มูลนิธิโคอาลาออสเตรเลีย

text: มูลนิธิโคอาลาออสเตรเลียมีโครงการต่อเนื่องหลายโครงการที่อุทิศให้กับการช่วยโคอาลาป่าผ่านการอนุรักษ์ที่อยู่อาศัย และระดมทุนเพื่อให้มูลนิธิโคอาลาออสเตรเลียสามารถทำงานต่อไปแม้จะมีสถานะเป็นองค์กรไม่แสวงหาผลกำไร ซึ่งรวมถึง :มีความปลอดภัยที่จะกล่าวได้ว่ามูลนิธิโคอาลาออสเตรเลียได้สร้างความแตกต่างในระยะเวลา 20 ปีของการดำเนินงาน และทั้งหมดโดยไม่ต้องระดมทุนของรัฐบาล ผลงานที่โดดเด่นที่สุดขององค์กร มีดังต่อไปนี้


title: มูลนิธิโคอาลาออสเตรเลีย

text: ในปี ค.ศ. 2003 รัฐควีนส์แลนด์ระบุว่าหมีโคอาลาของเซาท์อีสต์ควีนส์แลนด์ตกอยู่ในฐานะ 'เสี่ยง' ภายใต้พระราชบัญญัติการอนุรักษ์ธรรมชาติ ค.ศ. 1992 หลังจากที่การวิจัยของมูลนิธิโคอาลาออสเตรเลียได้ค้นพบข้อมูลที่น่าสนใจ มูลนิธิโคอาลาออสเตรเลียได้ยื่นอุทธรณ์หลายต่อหลายครั้งทั้งในระดับรัฐและรัฐบาลกลาง แต่รัฐบาลไม่ได้ทำการเปลี่ยนแปลงใด ๆ ในสภานิติบัญญัติเพื่อให้เกิดการป้องกันที่มีประสิทธิภาพสำหรับหมีโคอาลาป่า


title: มูลนิธิโคอาลาออสเตรเลีย

text: ความร่วมมือระหว่างมูลนิธิโคอาลาออสเตรเลียกับเดอะเรย์กรุ๊ปส่งผลให้เกิดหาดโคอาลา เป็นที่อยู่อาศัยที่เป็นมิตรกับหมีโคอาลา และเป็นหลักฐานว่าการพัฒนากับการคุ้มครองสัตว์ป่าไม่จำเป็นต้องเข้ากันไม่ได้ มูลนิธิโคอาลาออสเตรเลียเป็นแหล่งทุนสนับสนุนการวิจัยโคอาลาที่ใหญ่ที่สุดในโลก ผลการวิจัยรวมถึงการบริจาคจากหมีโคอาลาสู่อุตสาหกรรมการท่องเที่ยวของออสเตรเลีย และการศึกษาความเป็นไปได้ของประชากรโคอาลาในภูมิภาคทางชีววิทยาต่าง ๆ


title: มูลนิธิโคอาลาออสเตรเลีย

text: มีพื้นที่กว่า 40,000 ตารางกิโลเมตรที่ได้รับการทำแผนที่สำหรับแผนที่ถิ่นที่อยู่ของโคอาลา ไม่เหมือนโครงการทำแผนที่อื่น ๆ แผนที่นี้ไม่เพียงชี้ตำแหน่งของสายพันธุ์แบบปัจเจกเท่านั้น หากแต่แสดงถึงการเกิดขึ้นของที่อยู่อาศัยของหมีโคอาลาที่เหมาะสม (แม้ว่าจะไม่มีหมีโคอาลาอยู่ในขณะนี้) ซึ่งอาจจะ "ต่อยอด" ในอนาคตหากจำเป็น มีมากกว่า 1,000 แห่งที่ได้รับการระบุในเซาท์อีสต์ควีนส์แลนด์


title: มูลนิธิโคอาลาออสเตรเลีย

text: มูลนิธิโคอาลาออสเตรเลียได้รับการยอมรับว่าเป็นแหล่งที่มาของทางเลือกสำหรับข้อมูลเกี่ยวกับหมีโคอาลา พนักงานได้รับและตอบคำถามมากกว่า 10,000 คำถามรวมถึงการขอข้อมูล คำถามเหล่านี้มาจากผู้คนที่หลากหลาย ประกอบด้วยนักเรียน, ผู้จัดการที่ดิน และผู้ผลิตสารคดี เว็บไซต์ของมูลนิธิโคอาลาออสเตรเลียมีการบันทึกเกือบหนึ่งล้านครั้งในแต่ละปี มูลนิธินี้ได้ก่อตั้งการริเริ่มฉลากสิ่งแวดล้อม ที่คนใช้ชีวิตในชนบทผู้สนับสนุนการอนุรักษ์ที่อยู่อาศัยของหมีโคอาลาอย่างแข็งขัน จะได้รับตราประทับของหมีโคอาลา


title: มูลนิธิโคอาลาออสเตรเลีย

text: เดือนกันยายนคือเดือนแห่งการคุ้มครองโคอาลา มูลนิธิโคอาลาออสเตรเลียดำเนินการรณรงค์ระดมทุนเป็นประจำทุกปี ในเดือนกันยายน ซึ่งเรียกกันว่าเดือนแห่งการคุ้มครองโคอาลา วันแห่งการคุ้มครองโคอาลาจัดขึ้นในวันศุกร์สุดท้ายของเดือนดังกล่าว ผู้คนจากทั่วทุกมุมโลกได้รับการสนับสนุนให้ช่วยจำหน่ายสินค้าของเดือนแห่งการคุ้มครองโคอาลา เช่น รอยสักชั่วคราว, สติกเกอร์ และป้าย ไม่ว่าจะเป็นภาคบุคคล, ธุรกิจ หรือกลุ่มโรงเรียน ผู้สนับสนุนยังได้รับการสนับสนุนให้ระดมทุนด้วยกล่องบริจาคหรือกิจกรรมต่าง ๆ แล้วส่งเงินให้แก่มูลนิธิโคอาลาออสเตรเลียเมื่อสิ้นเดือน โดยสิ่งจูงใจมีให้สำหรับการระดมทุนในระดับต่าง ๆ


title: มูลนิธิโคอาลาออสเตรเลีย

text: สำนักงานและร้านค้าหลักของมูลนิธิโคอาลาออสเตรเลียตั้งอยู่ในเมืองบริสเบน นอกจากนี้ยังมีสาขา "เพื่อนของมูลนิธิโคอาลาออสเตรเลีย" ในนิวยอร์กและวอชิงตัน


title: พรรณี แก่นสุวรรณ

text: นางพรรณี แก่นสุวรรณ อดีตผู้ว่าราชการจังหวัดปราจีนบุรี


title: พรรณี แก่นสุวรรณ

text: นางพรรณี แก่นสุวรรณ เกิดเมื่อวันศุกร์ที่ 11 มีนาคม พ.ศ. 2492 ชีวิตครอบครัวสมรสกับ นายสุทธิพงศ์ แก่นสุวรรณ ข้าราชการบำนาญ สังกัดกระทรวงมหาดไทย


title: อุทยานแห่งชาติภูผายล

text: อุทยานแห่งชาติภูผายล หรือชื่อเดิม อุทยานแห่งชาติห้วยหวด เป็นอุทยานแห่งชาติที่ครอบคลุมพื้นที่จังหวัดสกลนคร, นครพนม, มุกดาหารในประเทศไทย ได้รับการจัดตั้งเป็นอุทยานแห่งชาติเมื่อวันที่ 28 กรกฎาคม พ.ศ. 2531 และเปลี่ยนมาเป็นชื่อปัจจุบันเมื่อวันที่ 22 มกราคม พ.ศ. 2544 ที่ทำการของอุทยานตั้งอยู่ที่บ้านห้วยหวด ตำบลจันทร์เพ็ญ อำเภอเต่างอย จังหวัดสกลนคร


title: อุทยานแห่งชาติภูผายล

text: ภูผายลตั้งอยู่ที่ระดับความสูง 300-600 เมตรเหนือระดับน้ำทะเล สภาพภูมิประเทศประกอบไปด้วยที่ราบหลังเต่า ซึ่งล้อมรอบด้วยภูเขาสูง และลำธารอีกหลายสาย สภาพป่าเป็นป่าเบญจพรรณและป่าดิบแล้ง เหมาะแก่การดูสัตว์ป่า


title: อุทยานแห่งชาติภูผายล

text: สถานที่สำคัญ ได้แก่ ภูผายล หรือผาลาย ซึ่งมีภาพเขียนสลักหินประวัติศาสตร์อายุไม่ต่ำกว่าสามพันปี และสามารถชมทิวทัศน์ได้จากจุดนี้ นอกจากนี้ยังมีเส้นทางศึกษาธรรมชาติ ซึ่งประกอบไปด้วย น้ำตกรากไทรย้อย, ลานดอกไม้, น้ำตกผาผึ้ง และน้ำตกคำน้ำสร้าง ซึ่งต้องอาศัยเรือแคนูเพื่อมาชมน้ำตกแห่งนี้เท่านั้น


title: หวัง เจิ้งจฺวิน

text: หวัง เจิ้งจฺวิน (; 71 ปีก่อนคริสตกาล – ค.ศ. 13) พระนามหลังสิ้นพระชนม์ว่า จักรพรรดินีเซี่ยว-ยฺเหวียน (孝元皇后) เป็นจักรพรรดินีแห่งราชวงศ์ฮั่นตะวันตกของจักรวรรดิจีน มีบทบาทสำคัญถึงห้ารัชสมัย คือ รัชสมัยของพระสวามี จักรพรรดิฮั่น-ยฺเหวียน (漢元帝), ของพระโอรส จักรพรรดิฮั่นเฉิง (漢成帝), ของพระโอรสบุญธรรมสองพระองค์ คือ จักรพรรดิฮั่นอาย (汉哀帝) กับจักรพรรดิฮั่นผิง (汉平帝), และของพระปนัดดา (เหลน) บุญธรรม คือ หรูจึอิง (孺子嬰) นำไปสู่การยึดราชสมบัติของหวัง หมั่ง (王莽) ผู้เป็นพระญาติ อันเป็นจุดสิ้นสุดของราชวงศ์ฮั่นตะวันตก


title: หวัง เจิ้งจฺวิน

text: หวัง เจิ้งจฺวิน เป็นธิดาคนที่สองของหวัง จิ้น (王禁) ซึ่งดำรงตำแหน่งเจ้ากรมยุติธรรม เรียกว่า "ถิงเว่ย์" (廷尉; "ขุนศาล") กับภริยา คือ หลี่ ชิน (李親) หวัง จิ้น มีบุตรทั้งสิ้น 12 คน แต่มีเฉพาะหวัง เจิ้งจฺวิน กับพี่น้องอีกสองคน ที่เกิดจากหลี่ ชิน เมื่อหวัง เจิ้งจฺวิน เติบโตขึ้น บิดามารดาเสาะหาคู่ครองให้ แต่ล้มเหลวตลอดมา เพราะคู่ครองมักเสียชีวิตก่อนได้สมรสกัน หวัง เจิ้งจฺวิน จึงหันไปสนใจการอ่านตำรับตำราและเล่นเครื่องดนตรีกู่ฉิน (古琴) ครั้นอายุได้ 18 ปี หวัง เจิ้งจฺวิน ก็เข้าวังเพื่อเป็นนางกำนัล


title: หวัง เจิ้งจฺวิน

text: เมื่อหญิงจากสกุลซือหม่า (司馬) ซึ่งเป็นชายายอดรักของหลิว ชื่อ (劉奭) รัชทายาทตำแหน่ง "ไท่จื่อ" (太子; "โอรสาธิราช") ถึงแก่กรรม หลิว ชื่อ ก็โทมนัสจนประชวรลง ไม่ประสงค์จะพบหน้าสนมคนใดของตนอีก จักรพรรดิฮั่นเซฺวียน (汉宣帝) พระบิดา จึงรับสั่งให้พระมเหสี คือ จักพรรดินีเซี่ยวเซฺวียนหวัง (孝宣王皇后) เลือกสรรนางกำนัลคนใหม่มาถวายการดูแล หวัง เจิ้งจฺวิน อยู่ในจำนวนสตรีห้าคนที่ได้รับเลือกมาให้หลิว ชื่อ เลือกอีกที และว่ากันว่า หลิว ชื่อ เลือกหวัง เจิ้งจฺวิน ขึ้นเป็นชายาองค์ใหม่ เพียงเพราะนางนั่งอยู่ใกล้ตนมากที่สุดในงานคัดเลือก ดังนั้น หวัง เจิ้งจฺวิน จึงได้เป็นชายาของหลิว ชื่อ ผู้เป็นไท่จื่อ เรียกว่า "ไท่จื่อเฟย์" (太子妃; "ชายาโอรสาธิราช") และสามปีให้หลัง ก็ให้กำเนิดบุตรชายคนหนึ่งนามว่า "หลิว อ้าว" (劉驁) ซึ่งต่อมาได้เสวยราชย์เป็นจักรพรรดิฮั่นเฉิง (漢成帝)


title: หวัง เจิ้งจฺวิน

text: 49 ปีก่อนคริสตกาล จักรพรรดิฮั่นเซฺวียนสิ้นพระชนม์ และหลิว ชื่อ สืบราชสมบัติต่อเป็นจักรพรรดิฮั่น-ยฺเหวียน (漢元帝) ทรงแต่งตั้งหวัง เจิ้งจฺวิน ขึ้นเป็นพระจักรพรรดินีมเหสี (empress consort) เรียกว่า "หฺวังโฮ่ว" (皇后; "ราชเทวี") และแต่งตั้งหลิว อ้าว พระโอรสของพระองค์กับหวัง เจิ้งจฺวิน เป็นไท่จื่อ ส่วนหวัง จิ้น บิดาของหวัง เจิ้งจฺวิน ก็ได้รับบรรดาศักดิ์ "โหฺว" (侯)


title: หวัง เจิ้งจฺวิน

text: แต่เมื่อหลิว อ้าว เติบใหญ่ขึ้น จักรพรรดิฮั่น-ยฺเหวียน ก็ปริวิตกเกี่ยวกับความสามารถของเขา ทั้งหันไปพอพระทัยในพระโอรสอีกพระองค์หนึ่ง คือ หลิว คัง (劉康) ผู้มีฐานันดรศักดิ์ว่า "ชานหยางหวัง" (山陽王) เนื่องจากมีคุณลักษณะหลายประการที่คล้ายพระองค์ เช่น ความชื่นชอบด้านดนตรี โดยเฉพาะการเล่นกลอง ทั้งหลิว คัง ยังแสดงความปราดเปรื่องอยู่เนือง ๆ ขณะที่หลิว อ้าว เอาแต่ร่ำสุรานารี ทำให้เกิดความตึงเครียดเรื่องตำแหน่งไท่จื่อระหว่างหวัง เจิ้งจฺวิน มารดาของหลิว อ้าว กับหญิงสกุลฟู่ (傅) ฐานันดรศักดิ์ว่า "ฟู่เจาอี๋" (傅昭儀) มารดาของหลิว คัง


title: หวัง เจิ้งจฺวิน

text: ครั้นจักรพรรดิฮั่น-ยฺเหวียน ประชวรลงในราว 35 ปีก่อนคริสตกาล พระองค์มักเรียกฟู่เจาอี๋กับหลิว คัง เข้าไปถวายการรับใช้ใกล้ชิดถึงพระแท่นที่บรรทม ส่วนหวัง เจิ้งจฺวิน กับหลิว อ้าว นั้น นานครั้งจะรับสั่งหาสักที เมื่อยิ่งประชวรหนัก จักรพรรดิฮั่น-ยฺเหวียน ก็ยิ่งดำริเกี่ยวกับการเปลี่ยนไท่จื่อ มีพระประสงค์จะให้หลิว คัง ขึ้นแทน แต่ก็เลิกล้มพระทัยเมื่อฉื่อ ตาน (史丹) ขุนนางผู้ใหญ่ ถวายคำแนะนำว่า ไม่บังควร ฉะนั้น หลิว อ้าว จึงได้เป็นไท่จื่อต่อ และได้สืบราชบัลลังก์เป็นจักรพรรดิฮั่นเฉิง (漢成帝) หลังจากจักรพรรดิฮั่น-ยฺเหวียน สิ้นพระชนม์เมื่อ 33 ปีก่อนคริสตกาล


title: หวัง เจิ้งจฺวิน

text: หลังขึ้นครองราชย์แล้ว จักรพรรดิฮั่นเฉิงส่งหลิว คัง ไปปกครองเมืองติ้งเถา (定陶) แล้วตั้งหวัง เจิ้งจฺวิน พระมารดา ขึ้นเป็นพระจักรพรรดินีชนนีพันปีหลวง (empress dowager) เรียกว่า "หฺวังไท่โฮ่ว" (皇太后; "ราชมหาเทวี") หวัง เจิ้งจฺวิน ตั้งญาติพี่น้องของตนเข้าสู่ตำแหน่งราชการมากมาย บางคนได้คุมกองทัพ บางคนได้คุมพลเรือน ทั้งยังให้บรรดาศักดิ์แก่เขาเหล่านั้นถ้วนหน้า ซึ่งฝ่าฝืนกฎที่จักรพรรดิฮั่นเกาจู่ (漢高祖帝) ปฐมกษัตริย์ราชวงศ์ฮั่น ตั้งไว้ว่า เฉพาะบุคคลที่สร้างคุณประโยชน์อย่างแท้จริงแก่บ้านเมืองเท่านั้นที่จะได้รับบรรดาศักดิ์


title: หวัง เจิ้งจฺวิน

text: แม้ญาติพี่น้องของหวัง เจิ้งจฺวิน จะมิได้ฉ้อราษฎร์บังหลวง แต่ก็ทำราชการเพื่อเพิ่มพูนอำนาจสกุลหวังของพวกตน แทนที่จะทำเพื่อประโยชน์สุขส่วนรวม ขณะที่จักรพรรดิฮั่นเฉิงก็ไม่กล้าคัดง้างกับสกุลหวังของพระมารดา เช่น เมื่อ 24 ปีก่อนคริสตกาล ขุนนางชื่อ หวัง จาง (王章; ไม่ใช่สมาชิกสกุลหวังของหวัง เจิ้งจฺวิน) ทูลเสนอให้ถอดวัง เฟิง (汪锋) ญาติของหวัง เจิ้งจฺวิน ออกจากตำแหน่ง แล้วให้ตั้งเฝิง เหย่หวัง (馮野王) ซึ่งเป็นที่นับหน้าถือหน้าตามากกว่า เข้าแทน ครั้นหวัง เจิ้งจฺวิน ทราบ ก็ทำเศร้าโศกเสียใจ จักรพรรดิฮั่นเฉิงเห็นพระมารดาเป็นเช่นนั้น จึงสั่งประหารหวัง จาง แล้วขับเฝิง เหย่หวัง ออกจากตำแหน่ง โดยที่คนทั้งสองไม่มีความผิดอันใด เหตุการณ์เหล่านี้ส่งผลให้การปกครองเสื่อมทรุดลง


title: หวัง เจิ้งจฺวิน

text: จักรพรรดิฮั่นเฉิงมีที่ชายาที่โปรดปรานอยู่หลายคน คนหนึ่งเป็นสตรีจากสกุลสฺวี่ (許) ซึ่งภายหลังเป็นที่รู้จักว่า "จักรพรรดินีเซี่ยวเฉิงสฺวี่" (孝成许皇后) อีกคนเป็นสตรีจากสกุลปัน (班) ซึ่งได้ฐานันดรศักดิ์ว่า "ปันเจี๋ยอฺวี๋" (班婕妤) แต่สตรีทั้งสองไม่สามารถมีพระโอรสให้แก่พระองค์ได้ หวัง เจิ้งจฺวิน จึงส่งเสริมให้จักรพรรดิฮั่นเฉิง บุตรของตน มีชายาเพิ่มขึ้นเรื่อย ๆ แต่ก็ยังไม่สามารถมีทายาทได้สักที


title: หวัง เจิ้งจฺวิน

text: ครั้นราว 19 ปีก่อนคริสตกาล จักรพรรดิฮั่นเฉิงเสด็จไปเยี่ยมองค์หญิงหยางอา (陽阿公主) และเห็นนางรำนามว่า "จ้าว เฟย์ย่าน" (趙飛燕) จากสกุลจ้าว (趙) กับน้องสาวหรือพี่สาวของนาง นามว่า "จ้าว เหอเต๋อ" (趙合德) จึงตั้งหญิงทั้งสองเป็นชายาคนใหม่ ทั้งยังโปรดปรานทั้งสองนางยิ่งกว่าเซี่ยวเฉิงสฺวี่กับปันเจี๋ยอฺวี๋ ต่อมาเมื่อ 18 ปีก่อนคริสตกาล หญิงสกุลจ้าวทั้งสองกล่าวหาว่า เซี่ยวเฉิงสฺวี่กับปันเจี๋ยอฺวี๋เล่นคุณไสย เซี่ยวเฉิงสฺวี่จึงถูกถอดจากตำแหน่ง ส่วนปันเจี๋ยอฺวี๋รอดพ้นข้อกล่าวหา แต่ไม่อยากทนกับสภาพกดดันดังเดิม จึงขอไปอยู่ปรนนิบัติหวัง เจิ้งจฺวิน แทน


title: หวัง เจิ้งจฺวิน

text: จักรพรรดิฮั่นเฉิงประสงค์จะตั้งจ้าว เฟย์ย่าน เป็นจักรพรรดินี แต่หวัง เจิ้งจฺวิน คัดค้านเพราะเห็นว่า นางมีชาติกำเนิดต่ำ ทั้งยังเคยเป็นนางรำมาก่อน แต่ใน 16 ปีก่อนคริสตกาล หวัง เจิ้งจฺวิน ก็ยอมให้บุตรของตนตั้งจักรพรรดินีได้ตามใจปรารถนา กระนั้น หญิงสกุลจ้าวทั้งสองคนก็ไม่สามารถมีโอรสให้แก่จักรพรรดิฮั่นเฉิงได้


title: หวัง เจิ้งจฺวิน

text: ครั้นถึง 9 ปีก่อนคริสตกาล จักรพรรดิฮั่นเฉิงยังไร้ทายาทมาสืบราชบัลลังก์ต่อ จึงประสงค์จะตั้งน้องชาย คือ หลิว ซิ่ง (劉興) ซึ่งดำรงฐานันศักดิ์ "จางชานหวัง" (中山王) หรือหลานชาย คือ หลิว ซิน ซึ่งเป็นโอรสของหลิว คัง และดำรงฐานันดรศักดิ์ "ติ้งเถาหวัง" (定陶王) ขึ้นเป็นรัชทายาท ฟู่เจาอี๋ ย่าของหลิว ซิน จึงมอบของกำนัลมากมายให้แก่คนสกุลจ้าวและหวัง เพื่อที่เขาเหล่านั้นจะได้ไปชมชื่นหลิว ซิน ต่อพระพักตร์ เป็นเหตุให้จักรพรรดิฮั่นเฉิงตั้งหลิว ซิน เป็นรัชทายาทเมื่อ 8 ปีก่อนคริสตกาล


title: หวัง เจิ้งจฺวิน

text: ครั้น 7 ปีก่อนคริสตกาล จักรพรรดิฮั่นเฉิงสิ้นพระชนม์กะทันหัน เอกสารประวัติศาสตร์บางฉบับระบุว่า เป็นเพราะเสวยยาปลุกกำหนัดที่จ้าว เหอเต๋อ ถวายมากเกินไป หลังจากนั้น หลิว ซิน ก็ขึ้นสืบราชสมบัติเป็นจักรพรรดิฮั่นอาย


title: หวัง เจิ้งจฺวิน

text: เนื่องจากมีรายงานว่า แท้จริงแล้ว จักรพรรดิฮั่นเฉิงมีโอรสกับชายาองค์อื่นถึงสององค์ แต่จ้าว เหอเต๋อ สั่งให้ลอบสังหารตั้งแต่ยังเล็ก หวัง เจิ้งจฺวิน จึงทูลให้จักรพรรดิฮั่นอายถอดคนสกุลจ้าวออกจากยศถาบรรดาศักดิ์แล้วเนรเทศไปทั้งสิ้น ส่วนจ้าว เหอเต๋อ ชิงฆ่าตัวตาย และจ้าว เฟย์ย่าน ได้รับการไว้ชีวิตไปพลางก่อน


title: หวัง เจิ้งจฺวิน

text: เมื่อจักรพรรดิฮั่นอายขึ้นครองราชย์แล้ว หวัง เจิ้งจฺวิน ได้เลืิ่อนฐานันดรศักดิ์เป็นพระจักรพรรดินีอัยยิกาเจ้า (grand empress dowager) เรียก "ไท่หฺวังไท่โฮ่ว" (太皇太后; "อัครราชมหาเทวี") สำหรับจักรพรรดิฮั่นอายนั้น แม้พยายามจะสร้างฐานอำนาจของพระองค์เอง แต่ก็ยังเกรงสกุลหวังของหวัง เจิ้งจฺวิน อยู่ ก็ยอมให้คนสกุลหวังอยู่ในตำแหน่งต่อไปตามเดิม


title: หวัง เจิ้งจฺวิน

text: อย่างไรก็ดี ฟู่เจาอี๋ พระเจ้าย่าของจักรพรรดิฮั่นอาย พยายามจะเข้าแทรกแซงการเมือง ฟู่เจาอี๋ไม่พอใจในฐานันดรศักดิ์ที่ได้รับหลังจักรพรรดิฮั่นอายขึ้นครองราชย์ และเรียกร้องฐานันดรศักดิ์เทียบเท่าหวัง เจิ้งจฺวิน หวัง เจิ้งจฺวิน ยอมให้ฟู่เจาอี๋มีฐานันดรศักดิ์สูงขึ้นเท่ากัน แต่ใช้คำต่างออกไปเป็น "ตี้ไท่ไท่โฮ่ว" (帝太太后; "อัครมหาเทวีของจักรพรรดิ") ส่วนติ้งเฟย์ (定妃) พระมารดาของจักรพรรดิฮั่นอาย ได้เป็นพระจักรพรรดิชนนี เรียก "ตี้ไท่โฮ่ว" (帝太后; "มหาเทวีของจักรพรรดิ")


title: หวัง เจิ้งจฺวิน

text: กระนั้น ฟู่เจาอี๋ไม่ก็ยังไม่พอใจในยศศักดิ์ที่ได้รับ และพยายามจะเข้าควบคุมราชกิจของจักรพรรดิฮั่นอาย ความประสงค์หนึ่งของนาง คือ ขับสกุลหวังของหวัง เจิ้งจฺวิน ออกไปจากตำแหน่งหน้าที่ราชการให้สิ้น หวัง เจิ้งจฺวิน ไม่ประสงค์จะวิวาทกับฟู่เจาอี๋ จึงยอมสั่งให้คนจากสกุลหวังของตนหลีกทางให้นาง ข้อนี้ทำให้ไพร่ฟ้าข้าแผ่นดินชื่นชมสกุลหวังที่ยอมโอนอ่อนเพื่อไม่ให้บ้านเมืองเสียหาย และหันไปเหนื่อยหน่ายกับจักรพรรดิฮั่นอายที่นับวันยิ่งแสดงออกว่า ไร้ปรีชาสามารถในการปกครองแผ่นดิน โดยเฉพาะเมื่อเกิดกรณีที่ฟู่เจาอี๋กำจัดเฝิง ยฺเวี่ยน (馮媛) ชายาอีกองค์หนึ่งของจักรพรรดิฮั่น-ยฺเหวียน ซึ่งพระนางถือเป็นศัตรูหัวใจ โดยบีบให้เฝิง ยฺเวี่ยน ฆ่าตัวตายด้วยข้อกล่าวหาว่าเป็นแม่มด แล้วประหารสกุลเฝิงทั้งโคตร


title: หวัง เจิ้งจฺวิน

text: ครั้น 1 ปีก่อนคริสตกาล จักรพรรดิฮั่นอายสิ้นพระชนม์ลงโดยไร้รัชทายาท ทำให้ราชสำนักปั่นป่วน หวัง เจิ้งจฺวิน ในฐานะที่มีฐานันดรศักดิ์สูงสุดในราชวงศ์ จึงต้องคอยประคับประคองสถานการณ์


title: หวัง เจิ้งจฺวิน

text: เวลานั้น ต่ง เสียน (董賢) ชายคู่ขาของจักรพรรดิฮั่นอาย กำลังเป็นผู้บัญชาการกองทัพและมีอำนาจมากที่สุดในการปกครอง พอจักรพรรดิฮั่นอายสิ้นพระชนม์ลง ทำให้บ้านเมืองไม่รู้ที่จะเดินต่อไปอย่างไร หวัง เจิ้งจฺวิน จึงเรียกพระราชลัญจกรมาไว้ที่ตนและให้หาต่ง เสียน มาเข้าเฝ้า เอาพระราชลัญจกรถอดต่ง เสียน ออกจากตำแหน่ง แล้วให้หวัง หมั่ง (王莽) ญาติของตน เข้าควบคุมทหารรักษาพระองค์ ต่ง เสียน ตกใจ และชิงฆ่าตัวตาย


title: หวัง เจิ้งจฺวิน

text: หวัง เจิ้งจฺวิน ยอมให้หวัง หมั่ง กำจัดคนสกุลฟู่ของฟู่เจาอี๋ และคนสกุลติ้งของติ้งเฟย์ ออกไปจากราชสำนัก แล้วให้หลิว ค่าน (劉衎) หลานของเฝิง ยฺเวี่ยน (馮媛) ชายาอีกองค์หนึ่งของจักรพรรดิฮั่น-ยฺเหวียน พระสวามีของนาง ขึ้นครองราชย์เป็นจักรพรรดิฮั่นผิง โดยมีหวัง หมั่ง สำเร็จราชการแทนพระองค์


title: โรนัลด์ เดลา โรซา

text: โรนัลด์ มาราพอน เดลา โรซา () ยังเป็นที่รู้จักกันในนาม บาโต เดลา โรซา หรือ บาโต () เป็นนายตำรวจชาวฟิลิปปินส์ที่เกษียณอายุราชการซึ่งทำหน้าที่เป็นอธิบดีแห่งสำนักราชทัณฑ์ตั้งแต่วันที่ 30 เมษายน ค.ศ. 2018 เขาทำหน้าที่เป็นอธิบดีกรมตำรวจแห่งชาติฟิลิปปินส์ตั้งแต่วันที่ 1 กรกฎาคม ค.ศ. 2016 ถึงวันที่ 19 เมษายน ค.ศ. 2018


title: โรนัลด์ เดลา โรซา

text: เดลา โรซา เกิดวันที่ 21 มกราคม ค.ศ. 1962 ที่บารังไกย์บาโต ซานตาครูซ จังหวัดตีโมกดาเบา โดยเป็นบุตรของเซอร์เตโอโดโร ดีอามาตอน เดลา โรซา และอานีเซีย ครุสเปโร มาลาพอน ครอบครัวของเขา "ค่อนข้างจน" เพราะพ่อของเขามีรายได้น้อยในการทำงานเป็นคนขับรถสามล้อ ครั้นเดลา โรซา เข้าสู่วัยหนุ่มก็ทำงานเป็นคนขนของในตลาดปลา และกระเป๋ารถโดยสารประจำทาง รวมถึงรับทำการบ้านให้เพื่อนร่วมชั้นเพื่อแลกกับอาหารมื้อเที่ยง นอกจากนี้ เขาใช้เวลาเดิน 8 กิโลเมตรทุกวันจากโรงเรียนถึงบ้าน